
„Wei deveni la fel de nevrednic precum dorinţa ce te controlează sau la fel de măreț 
precum aspiraţia care te domină.“ 
James Allen 


Secretele oamenilor impliniti este scrisă: 

e pentru cei care îndrăznesc să sondeze profunzimile propriei fiinţe şi să spere 
e pentru cei care nu se mulţumesc să trăiască în van 

e pentru cei care vor să depăşească mediocritatea si să avanseze înspre reuşită 


Multi dintre noi vor să isi îndeplinească menirea şi să aibă o existenţă excepţională. 
Ne dăm seama că suntem înzestrați cu un potenţial uriaş, dar cum procedăm 
pentru a-l educa şi a-l lăsa liber? În Secretele oamenilor impliniti Philip Baker se 
apleacă asupra unor zone cheie pentru dezvoltarea personală, printre care se 
numără: 


e caracterul e disciplina 
e responsabilitatea e învățarea 
e pasiunea e umilinţa 
e optimismul e curajul 


e tenacitatea 


„A fi responsabili ne determină să ne dăm seama că opţiunile sunt 
ceea ce influenţează felul nostru de a fi şi destinaţia spre care 
afirmă Philip Baker. „Pe scurt, viitorul nostru poate fi schimbat.” 

Doresc să mulţumesc următoarelor persoane: 


Sotiei mele, Heather, pentru dragostea sa şi pentru 
planul de motivare. 

Lui Penny Webb, pentru încurajare şi încredere. 
Munca sa susţinută a transformat ideile acestei cărţi 
în materialul finit pe care îl ţineţi acum în mână. 

Lui Wes Beavis, care îmi tot repeta să scriu o carte şi 
mi-a fost de mare ajutor în analizarea textului înaintea 
publicării. 

Multor prieteni, studenţi si colaboratori care au citit 
şi au recitit primele variante ale acestei cărţi — Mark 
Webb, Mark Pomery, Christine Reeves, Bree Elliott, 
Jillian MacLachlan, Moira McLean, Pat Mesiti, Graham 
Irvine, Pam Howie si Rosemary Crooks. 

Tuturor celor care se referă la Riverview Church prin 
intermediul termenului cămin. Marele privilegiu in a 
conduce o biserică, modul de a gândi şi de a vorbi pe 
care îl presupune această poziţie, mi-au oferit locul si 
motivul de a comunica lucruri care contează cu adevă- 
rat. 

„Oamenii mareti sunt varianta 
îmbunătăţită a unor oameni 
mărunți; destinele marete sunt 
amplificarea unor destine normale.“ 


Wilfred A. Peterson 





Consider că fiecare fiinţă umană a fost creată purtând 
în sine sămânţa măreției. În fiecare dintre noi se găseşte 
un izvor adânc de potenţial inimaginabil. Bob Richards, 
atlet olimpic, s-a exprimat astfel: „Fiecare persoană este 
genială.“ Zig Ziglar avea o expresie favorită care se 
înscrie în aceleaşi coordonate: „Oamenii sunt conceputi 
pentru împliniri, creați pentru succes şi înzestrați cu 
semințele măreției.“ Deşi eu însumi cred cu putere în 
aceste simtaminte, îmi dau seama că nu toate ființele 
umane îşi ating potenţialul. Într-adevăr, foarte puțini 
pot muri gândindu-se liniștiți la faptul că au făcut totul, 
că au fost peste tot. 

Toată viaţa, acestea au fost ideile care mi-au ghidat 
cugetarea şi discursurile. Cum pot ajunge tot ceea ce 
pot fi? Cum îi pot ajuta pe alţii să isi atingă potenţialul? 
Una dintre tragediile vieţii este aceea că majoritatea ne 
mulțumim să ne descurcăm cum putem, în loc să ne do- 
rim succesul. Am căpătat o mentalitate care ne îndeam- 
na să ne intretinem, care minimizează durerea, dar nu 
ne sprijină să atingem excelența. Privim la cei care reu- 
şesc şi îi numim norocoşi sau binecuvantati. Ne dorim 
să fim asemenea lor şi încercăm adesea să le imităm com- 
portamentul şi să învăţăm din modul în care îşi conduc 
viata. 

Cu toate acestea, este mai degraba simplu, intr-un 
astfel de demers, să ne concentrăm pe lucrurile greşite, 
să încercăm să copiem acţiunile, deprinderile şi obi- 
ceiurile oamenilor de succes în loc să pătrundem în inima 
şi procesele interioare ale unei astfel de existente. 

Majoritatea dintre noi vor să își îndeplinească meni- 
rea şi să atingă excelența. De-a lungul timpului, ne dăm 
seama că nu contează decât ceea ce este în interiorul 
nostru. Începem să scoatem apă din izvoarele sufletului 
nostru şi ajungem să înţelegem faptul că viitorul nostru 
este maleabil, că poate fi plămădit. Ne putem stabili un 
nivel in viata. Înțelegerea acestui lucru ne determină 

să ne sporim aşteptările si, în consecinţă, să evoluăm si 
să avem parte de o viaţă bogată. 

Din nefericire, alţii reacţionează diferit fata de per- 
soanele de succes. Inima le colcăie de invidie, bucu- 
rându-se nebuneşte de eşecul altora şi criticând orice 
reuşită care întrece regulile şi limitele. Acest tip de 
meschinărie sufletească este pământul fertil în care 
poate rodi sindromul dorinţei de impunere a uniformi- 
tatii, care dă apă la moară gurii lumii. George Gilder, 
examinând acest fenomen al naturii umane şi impactul 
său asupra mersului comunităţii si naţiunilor, dă un 
exemplu din opera lui Edward Banfield, The Moral Basis 
of a Backward Society. 


„Într-un orăşel din Italia unde studia 
încercând să înţeleagă sursa sărăciei, se 
presupunea că fiecare patron îşi înşela 
angajaţii, fiecare preot băga mâna în cutia 
milei, fiecare politician era corupt. Un profesor 
şi-a argumentat lenea confesându-se că unicul 
beneficiu al educaţiei era să îi exploatezi şi mai 
eficient pe săraci. Orice semn de prosperitate 
era considerat dovadă de infracţiune sau 
înşelătorie. Nu mai trebuie menţionat că într- 
un asemenea oraş nu se remarcau astfel de 


semne. “! 


Filosofia fundamentală a unor astfel de oameni este 
aceea că, în ciuda eforturilor şi a iniţiativelor de orice 
fel, suntem croiti să fim identici şi să obţinem aceleaşi 
lucruri în viaţă. Orice altceva este dovadă de trădare 
sau pur şi simplu o nedreptate. 

Eu unul consider că viaţa nici nu este şi nici nu poate 
fi astfel. Lucruri precum înţelepciunea, munca susţinută 
şi voinţa de a continua chiar au un cuvânt de spus. Viaţa 
nu este un joc în care dacă unul câştigă celălalt trebuie 





să piardă. În cazul în care ne dorim să ajungem la un alt 
nivel, egalitarismul, căruia sancţionarea realizărilor si 
recompensarea indolentei si a lenei i se par nesemnifi- 
cative, trebuie eliminat din constientul nostru. 

Intr-adevar, dispunem de un potential incredibil, dar 
vom obtine reusite numai in momentul in care ne fortam 
limitele şi înţelegem că reuşitele nu le vom avea doar 
pentru că suntem persoane de treabă. Trebuie să facem 
anumite lucruri, să credem anumite lucruri şi să gândim 
într-o manieră nouă. Această carte vorbeşte despre cum 
poţi deveni un adevărat performer în această viaţă. Este 
scrisă pentru acea persoană care îşi doreşte să sondeze 
adâncurile propriei fiinţe şi să evolueze. Pentru acea 
persoană care nu se mulţumeşte să treacă doar prin 
viata. Pentru acea persoană care este sătulă de mediocri- 
tate şi vrea să atingă excelența. 


BIBLIOGRAFIE 
"George Gilder, Wealth and Poverty, ICS, 1993, p. 110 

CAPITOLUL 1 

in interior si in exterio 


„Noua frontieră a anilor '90 este cea 
interioară.“ 


Peggy Noonan, autoarea discursurilor preşedintelui Bush 





Conceptul de caracter este adesea adus în discuţie, 
dar niciodată pus în practică. Nu te costă nimic să 
vorbeşti, dar faptele sunt cele care contează. În acest 
sens, caracterul pare să fie cuvântul care a căzut în 
uitare pentru generaţia noastră. Sinceri să fim, nu are 
prea multe şanse să câştige popularitate ţinând cont că 
trebuie să concureze cu astfel de cuvinte puternice, precum 
vizualizare, succes, stimă de sine şi independenţă. 

Cu toate acestea, caracterul adevărat nici nu se dă în 
vânt după popularitate. În asta constă puterea sa. 
Caracterul înseamnă a proceda corect, nu a face ceea ce 
este convenabil sau bine primit. Caracterul se referă la 
a construi o lume interioară care se menţine stabilă si 
sigură, în ciuda motivelor exterioare de îngrijorare sau 
a plăcerilor. 

Caracterul face diferenţa între matur şi necopt, între 
campion şi concurent mediocru, între adevărații lideri 
şi turmele de aspiranti. Caracterul nu se măsoară in 
voturi, cifre de vânzări, fani sau conturi bancare. Este 
şi cel mai dorit, dar şi cel mai puţin apreciat material 
de construcţie al societăţii noastre. Caracterul permite 
unei naţiuni să se dezvolte din punct de vedere economic, 
protejându-i cetăţenii împotriva dezintegrării sociale. 
Lipsa de caracter produsă de valorile, stilul de viaţă şi 
ritmul vieţii moderne poate fi redusă numai dacă indivizii 
vor începe să scruteze în interiorul fiinţei lor, şi nu în 
exterior. Numai dacă începem să ne dăm seama de faptul 
că adevărata împlinire şi sensul autentic al semnifi- 
catiei provine nu din aprecierile celorlalţi, din a te bu- 
cura necugetat de viaţă sau din sporirea averii tale. 

În momentul în care vânarea plăcerii eșuează şi 
miturile materialismului se dau pe faţă, natura esenţială 
a caracterului se menţine şi continuă să se ţină de pro- 
misiuni. 

Acoperirea şi profunzimea cuvântului caracter sunt 
dificil de pus în cuvinte simple. Majoritatea oamenilor 

înţeleg şi simt oarecum care este sensul cuvântului. Cu 
toate acestea, a descoperi o definiţie clară care să cu- 
prindă puterea şi aria de acoperire a conceptului este o 
misiune aproape imposibilă. 

lată în continuare câteva încercări de a da o definiţie 
termenului. Nici una dintre ele nu este multumitoare 
pe cont propriu, dar, luate împreună, acestea se apropie 
de sensul cuvântului caracter: 


„Reputația unui individ este felul în care îl 
consideră oamenii. Caracterul său este modul în care 
îl vede Dumnezeu.“ 


Joseph Addison 


„Conglomeratul de trăsături şi caracteristici care 
formează natura vizibilă a unei persoane.” 


Dicţionarul Webster 


„Caracterul este suma deprinderilor practicate pe 
fermen lung.” 
Plutarh 


„Capacitatea de a expune fără teamă papagalul 
familiei în piața oraşului.“ 


Autor necunoscut 


„Profunzimea şi puterea caracterului uman sunt 

definite de resursele sale morale. Oamenii îşi trădează 
firea reală numai atunci când sunt scoşi din mediul 
lor obişnuit, pentru că atunci trebuie să se bazeze pe 
resursele proprii.” 


Leo Trotsky 


„Modul în care te comporti când nu te vede 
nimeni.” 
D.L. Moody 





Ultima definiţie am trăit-o în mod dureros pe propria 
piele. Vizitam Muzeul Ripley Believe It or not din San 
Francisco. Urmând drumul care conducea prin acel 
labirint de lucruri bizare, remarcabile şi ciudate, am dat 


peste nişte chioscuri în care se aflau o oglindă şi o des- 
criere a faptului că unii oameni au darul de a-şi strâmba 
feţele în moduri neobişnuite. 

„Unul din 10.000 poate să îşi atingă nasul cu limba — 
încearcă si tu!“ mă îndemna notita de sub prima oglindă. 
Am eşuat lamentabil şi m-am uitat la următorul chioşc, 
unde mă aştepta o provocare la fel de ridicolă. 

O jumătate de oră mai târziu, după ce îmi terminasem 
plimbarea printre exponate, am ajuns într-o cameră cu 
multe ferestre pe un perete şi o zonă panoramatică pe 
celălalt. Spre încântarea şi necazul meu, mi-am dat 
seama că aceste ferestre erau chiar spatele oglinzilor pe 
care le întâlnisem mai devreme. În fiecare dintre ele se 
latea imaginea unui individ care se dădea în spectacol, 
spre bucuria publicului adunat pe partea cealaltă. 

Noi oamenii facem lucruri ciudate atunci când con- 
siderăm că nu ne vede nimeni! 

Cu toate acestea, pe plan moral, adevăratul nostru 
caracter se vădeşte atunci când considerăm că nu ne vede 
nimeni. Ceea ce este pe dinăuntru iese la lumină. Această 
comparaţie între interior şi exterior, faptul că ființa noas- 
tră interioară afectează modul în care procedăm, sunt 
probabil cele mai adecvate maniere de a construi un 
cadru conceptual pentru cuvântul caracter. 


PFARALDIGIVIA LULA Fi >f ATALI 


De obicei, când se întâlnesc doi necunoscuţi, conver- 
satia are un mers standard. Prima întrebare în astfel de 
circumstanţe tinde să fie: „Cum te numesti?“ Odată ce 
s-au făcut prezentările, al doilea nivel inevitabil al con- 
struirii relaţiei va stabili cu ce se ocupă cealaltă persoană. 
La urma urmei, cu ce te ocupi este echivalent cu cine esti. 

Suntem mândri de realizările de la locul de muncă, 


în măsura în care cei mai mulţi dintre noi ne extragem 
identitatea si stima de sine din ceea ce facem. Problemele 
care însoțesc această filosofie de viaţă devin din ce în ce 
mai evidente. A face ia locul lui a fi. Devenim indivizi 
mai degrabă manati din urmă de cineva şi nu de vocaţie. 
Evaluarea noastră asupra modului în care ne merge în 
viaţă este dominată de această mentalitate legată de ocu- 
patie. Prin urmare, în momentul în care retragerea, pen- 
sionarea sau — şi mai rău — concedierea sau şomajul dau 
peste noi, ne pierdem identitatea si fie renunţăm, mu- 
rim sau pur si simplu ne lăsăm pradă dezamagirii. Che- 
marea caracterului ne-ar fi determinat să schimbăm 
modul în care ne percepem identitatea. 

Caracterul se referă la a fi... iar a face este doar oglin- 
direa miezului nostru interior. Într-adevăr, bucuria reală 


a ocupaţiei pe care ne-am ales-o este rezultatul lui a face 


ceva, dat fiind ceea ce suntem. Cine sunt trebuie să 
dicteze ceea ce fac, şi nu invers. Cu alte cuvinte, suntem 
ființe umane şi nu fapte umane! 

În momentul în care lumea mea exterioară mă condu- 
ce într-o măsură mai mare decât visurile pe care le 
păstrez în inimă, nu mai deţin controlul. Circumstantele 
devin sfătuitori plini de putere, iar potenţialul de a deve- 
ni un individ care schimbă lumea este modificat de 
această lume. 

Malcolm Muggeridge pune accentul pe această pro- 
blema şi încearcă să formuleze un răspuns în memoriile 


sale: 


„În această mare a Sargaselor de închipuire şi 
înşelătorie, cum pot spera eu sau oricine altcineva să 
putem înota nestingheriți? Cu ce să vedem, dacă nu 
cu ochii? Cum pot scăpa de propriile măşti, cum îmi 
pot şterge fardurile, cum pot ridica scutul ofelit, 
închide luminile studioului, amuţi sunetele efectelor 


speciale şi închide camerele?... 








„„„Să găsesc mobilă în decorul studioului, linişte 
într-o discotecă, dragoste într-un club de striptease? 
Să citesc adevărul pe un prompter tv, să îl văd 
trecând pe un ecran, să îl descopăr pe ritmurile 
muzicii din mall-uri? Să îl văd în culori țipătoare la 
ştiri, să îl aud în sunete reale pe autostradă? Nu în 
vântul care a dărâmat munţii şi a dezrădăcinat 
stâncile, nu în cutremurul care a urmat şi nici în 
vântul care s-a stârnit după cutremur. Ci într-o 
voce măruntă. Nu în scrâşnetul cauciucurilor, nici 
în cel al frânelor; nici în urletele motoarelor de 
avioane şi nici în şuieratul sirenelor. Nu în 
plângerea tromboanelor, ritmul sacadat al tobelor sau 
în cântul vocilor de background. Nu, doar în acea 


voce măruntă — numai de-am putea-o auzi. ”? 


George Bernard Shaw adânceşte ideea, cu mare 
limpezime: 


„Oamenii cuminţi se adaptează mediului. Cei 
indrazneti adaptează mediul pe măsura lor; prin 
urmare, progresul nu se bazează decât pe eforturile 


3 


acestora din urmă.“ 


În momentul în care am descoperit şi am meditat 
asupra acestui citat, m-a inspirat profund. În mod em- 
piric, toţi înţelegem faptul că este foarte simplu, în 
această lume măturată de tot felul de presiuni, să te laşi 
purtat de val, să mărşăluieşti în ritm cu majoritatea. 
Ne descoperim conformându-ne în mod inevitabil cu 
valorile, opiniile şi aşteptările celor care ne înconjoară. 
Cred că la acest fenomen de presiune din partea seme- 
nilor se referea Pavel în Noul Testament, atunci când 
scria: „Nu te lăsa aplatizat de această lume, ci lasă-te 
transformat de înnoirea minții tale.“ Personalitatea, 

caracterul, scopurile şi aspiraţiile noastre trebuie să fie 


alimentate mai degrabă din interior şi nu din exterior. 

A trăi din interior spre exterior, la asta se referă ca- 
racterul. Prin construirea unei superstructuri interioa- 
re putem aduce putere şi siguranţă în vieţile noastre 
exterioare. Deodată, respectul şi entuziasmul pentru 
viata nu se mai bazează pe efemerul lui a face, fie el 
ocupaţie sau activităţi recreative, ci pe siguranţa pe care 
o obţinem ştiind cine suntem cu adevărat pe dinăuntru. 
Această cunoaştere se răsfrânge direct, prin ramificații, 
asupra a ceea ce facem, a modului în care procedăm şi a 
motivelor pentru care optăm pentru anumite acţiuni. 
Adică: Exist, prin urmare asta fac, şi nu Asta fac, prin 
urmare exist. 

Acest tip de analiză interioară este extrem de dificil, 
întrucât ne determină să ne confruntăm cu prima dintre 
întrebările fundamentale: „Cine sunt?“ Descoperim bruse 
că am folosit paradigma ocupaţiei pentru a ne deturna 
atenţia de la scopul propriei noastre existente. Adesea, 
nu vrem să înaintăm în astfel de demersuri, de teama a 
ceea ce am putea descoperi. Am devenit atât de condi- 
tionati de doctrinele externalismului încât începem să 
ne îndoim că avem ceva pe dinăuntru. Pentru cei care 
au îndrăzneala de a începe o astfel de călătorie interioară, 
vestea bună ar fi că lumea de dinăuntru este mult mai 
bogată și mai profundă decât orice ne-am putea imagina. 
Am fost, aşa cum spune Zig Ziglar, „înzestrați cu semin- 
tele măreției.“ 

O astfel de trăire nu se înalţă pe speranţa că o fi ceva 
şi pe dinăuntru, ci pe bucuria şi pe semnificaţia care 
decurg din a descoperi cine suntem cu adevărat. Con- 
struirea caracterului va determina tăria vieţii interioare 
şi ne va permite să ne bucurăm la maxim de existenţa 
exterioară. Ceea ce facem este revărsarea a ceea ce sun- 
tem şi, atâta timp cât sinele nostru interior se dezvoltă 
şi devine concentrat, viata noastră exterioară se îngrijește 
de sine. 








„Aşa cum gândeşte omul în inima sa, aşa şi este 


acesta.” 


Existența exterioară ar trebui să fie o reflectare a 
ceea ce suntem pe dinăuntru. Din nefericire, în aceste 
vremuri, accentul este plasat pe persoana publică, pe 
slujbă, pe realizări, pe imagine si pe ceea ce detinem. 
Frumuseţea este judecată din punctul de vedere al pro- 
portiilor fizice, succesul din perspectiva modelului de 
maşină, iar viata, în general, din punctul de vedere al 
averii unei persoane. Aceste ambiţii mărunte ne învăluie 
scopul. Caracterul ne-ar ajuta să reuşim în ceea ce 
contează şi ar atrage după sine podoabele vieţii. Carac- 
terul ne-ar sili să ne dezvoltăm lumea interioară de- 
oarece, în cele din urmă, s-ar reflecta în exterior. Trebuie 
să ne concentrăm pe întrebări fundamentale mai pro- 
funde, precum sensul, scopul şi spiritualitatea. Succesul 
si împlinirile trebuie să izvorască din interior si să se 
reverse în exterior. Într-adevăr, una dintre marile tra- 
gedii din sânul bisericii creştine este eroarea pe care o 
fac multe denominatii, care se axează pe a schimba 
individul din exterior spre interior. Biblia vorbeşte des- 
pre a lucra asupra inimii, asupra atitudinilor interioare, 
asupra fiinţei esenţiale a individului, permiţând acestor 
schimbări să apară la suprafaţă. 

Dezvoltarea interioară se va corela întotdeauna cu 
dezvoltarea exterioară. Ceea ce eşti, om de afaceri, părinte 
sau lider, reflectă ceea ce se află pe dinăuntru, cu mult 
înainte de a se manifesta în exterior. În cazul ipocritilor, 
lumea interioară si cea exterioară nu comunică deloc. 

Mulţi construiesc o existenţă falsă, dezvoltând ener- 
gic o imagine publică, dar nereuşind să dea atenţia 
cuvenită inimii. Cred că suntem alcătuiți din trei parti: 
inimă, minte şi trup. Prin intermediul trupului comuni- 
căm cu lumea fizică; mintea ne ajută să pătrundem în 

cea intelectuală; iar inima în dimensiunile interne pe 
care le reprezintă caracterul şi spiritualitatea. Cei mai 
mulţi dintre noi investesc cea mai mare cantitate de 
energie în minte şi trup. Dar, a neglija inima pentru a 
acorda atenţie celorlalte domenii este o decizie necuge- 
tată. 

Expresia lui Pascal, „Sunt rari cărturarii piosi“, se 
referă cel mai probabil la acest aspect. Cred că voia să 
spună că orice individ care devine maestru într-una 
dintre dimensiunile vieţii nu acordă timp şi nici nu medi- 
tează asupra celorlalte. Herbert Butterfield se gândea 
la acelaşi adevăr atunci când a aşternut pe hârtie aceste 
cuvinte: 


„Atât în istorie, cât şi în viaţă se întâlneşte un 
fenomen câtuşi de putin rar, acela de a da peste 
oameni mai degrabă neşcoliţi, care par să fi atins 
profunzimi spirituale... În timp ce există 
nenumărați oameni cu educaţie aleasă care par să îşi 
forțeze minţile pentru a fi consideraţi isteți şi a 


masca haul ce se cască în interiorul lor.” 


Prin urmare, caracterul se referă la ceea ce suntem 
pe dinăuntru, ceea ce suntem cu adevărat. Această carte 
vorbeşte despre explorarea acestei lumi interioare şi 
despre a învăţa să ne educăm şi să ne schimbăm sinele 
interior pentru a avea parte de o existenţă plină de succes 
autentic. Vom descoperi că, în încercarea de a ne struc- 
tura lumea interioară pentru a dezvolta calităţi de carac- 
ter aflate pe cale de dispariţie, vom avea nevoie adesea 
de ajutor, nu numai din partea prietenilor, ci şi din partea 
lui Dumnezeu. Se pare că, de fapt, caracterul nu poate fi 
generat întru totul de individ. Avem nevoie de o perspec- 
tivă şi de o putere care ne depăşesc, care sunt mai presus 
de noi. Avem capacitatea de a recunoaşte necesitatea de 
a ne schimba, dar ne lipseşte puterea necesară pentru a 





putea duce la bun sfârşit această sarcină. Speranţa mea 
este că pe măsură ce vom explora calităţile specifice 
caracterului, cititorul va încerca să se identifice cu pro- 
blema, va decide care este soluţia şi va apela la unica 
putere ce poate schimba cu adevărat persoana ce o avem 
ascunsă în inimă. 

Această carte a fost scrisă pentru persoana care îşi 
doreşte să profite de această viaţă pentru a reuşi şi 
pentru a evolua. Aceste persoane nu se mulţumesc cu a 
trăi de pe o zi pe alta, ci au un sentiment al destinului, 
conştientizează interior faptul că, în ciuda durerii aces- 
tei lumi, au fost menite a fi parte integrantă a soluţiei. 
Persoana care ştie că există ceva de făcut şi că a aştepta 
sfârşitul de săptămână sau pensionarea, fără a exploata 
resursele interioare ale inimii, este dovada celei mai 
înalte forme de egoism. 

Cred că dacă ne stabilim scopul de a face ceea ce 
trebuie pentru a ne însuşi aceste secrete ale Perfor- 
merilor, ne vom transforma şi vieţile interioare, şi pe 
cele exterioare. 

Mai întâi însă trebuie să definim termenii. În cazul 
în care definițiile conceptului de Performer diferă, atunci 
şi aşteptările se pot dovedi o dezamăgire. Performerul 
nu poate fi definit doar din punct de vedere pozitional 
sau financiar. Performerul nu este persoana extrem de 
bogată, dar cu familie destrămată, sau liderul respectat, 
prins într-o închisoare a obiceiurilor personale, compul- 
sive, auto-distructive. 

Termenul este utilizat holistic şi acoperă nu numai 
lumea noastră financiară şi profesională, dar şi pe cea 
relationala, socială, mentală, fizică şi spirituală. Perfor- 
merul nu este doar o persoană de succes, ci autentic în 
spirit şi cu caracter solid. Desigur, toate acestea se între- 
pătrund şi legătura dintre ele este indestructibilă. 

Majoritatea capitolelor care urmează tratează trăsă- 
turi de caracter care trebuie alimentate si educate. Acest 

aspect este vital pentru a ne atinge scopul de care legam 
succesul în viata. Abilitatile tehnicile si practicile sunt 
secundare. Există o abundenta de astfel de cărţi pe piaţă. 
Cu toate acestea, scopul nostru este de a pătrunde în 
inima problemei şi, prin urmare, în inima răspunsului... 
pentru că acesta este punctul de pornire într-o astfel de 
călătorie. 

Responsabilitatea 


„Ca fiinţe umane suntem înzestrați 
cu libertatea de a alege şi nu ne 
putem descotorosi de 
responsabilitate aruncând-o pe 
umerii lui Dumnezeu sau ai naturii. 
Trebuie să o susţinem pe propriii 
umeri. De noi depinde.“ 


Arnold J. Toynbee 

Cultura noastră a devenit una a refuzului de a ne 
asuma responsabilitatea şi a complacerii în plânsul de 
milă. Totul este vina altuia, iar pretextele şi scuzele sunt 
morfina vremurilor noastre. Domeniul juridic a pros- 
perat pe această minciună căreia i-am dat crezare, după 
cum dovedeşte societatea noastră procesomană. Plătim 
pentru asta nu numai prin ratele politelor de asigurare, 
dar şi cu sufletele. Învățătura „Nu e vina mea“ a devenit 
din ce în ce mai populară, mai ales în ultimele patru 
decenii. A fost susţinută de dorinţa de a crede, alimentată 
de psihologia freudiană, iar acum i se dă o alură inocentă 
prin argumentele provenind din genetică, care sunt fur- 
nizate pentru fiecare comportament uman sau abatere 
comportamentală. Prin urmare, pentru a rămâne în 
aceeaşi notă, nu ar trebui să ne asumăm nici meritele 
pentru victoriile obţinute sau pentru scopurile atinse. 

Mentalitatea de a arunca vina, dacă se dovedeşte 
corectă, ar susţine că nimic, nici pozitiv, nici negativ, 
nu ne poate fi pus în cârcă. Acest tip de fatalism nu stă 
în picioare în cazul multora dintre noi, astfel încât 
îndulcim realitatea crudă de a ajunge la concluzia logică 
şi adoptăm o filosofie de viaţă iraţională... o filosofie 
care afirmă că noi suntem cauza succeselor proprii, iar 
alţii sunt motivele eşecurilor noastre. Zig Ziglar a subli- 
niat că am auzit desigur de succesul obţinut prin forţe 
proprii, dar nu şi de eşecul obţinut prin aceleaşi metode. 

Performerii luptă împotriva acestei tendinţe umane 
cu fiecare fibră a fiinţei lor. Îşi asumă responsabilitatea 
pentru destinele lor. Sunt umili când obţin victorii si 
meditează când sunt înfrânți. Winston Churchill a afir- 
mat odată: „Responsabilitatea este prețul măreției.“ Cu 
cât acceptăm mai repede faptul că principalul vinovat 
pentru necazurile noastre suntem noi înşine, cu atât 
mai repede vom începe să luăm decizii care ne vor schim- 
ba existenţa. 

Cineva a afirmat odată: „Dacă ar fi să îi dăm un şut 
persoanei care este responsabilă pentru majoritatea 

problemelor cu care ne confruntăm, nu am mai putea să 
stăm pe scaun timp de o lună.“ 

Timpul nu este un cere indestructibil în care istoria 
se repetă si în care individul nu are nici un fel de influ- 
enta sau control. Timpul este liniar: are un început si 
un sfârşit şi se îndreaptă într-o anumită direcţie. Trebuie 
să înţelegem că a ne trăi viata nu înseamnă a fi prinşi 
într-un vârtej cosmic, lipsit de sens, în care evenimentele 
şi circumstantele cu care ne confruntăm în fiecare zi ne 
controlează viitorul şi ne determină să fim ceea ce sun- 
tem. Nu! Viaţa este mai degrabă asemenea unui râu. Ne 
putem lăsa în voia apei pentru a vedea unde ne vor purta 
curenţii, dar avem destul control pentru a vâsli înspre 
unul dintre maluri sau în amonte. A fi responsabili în- 
seamnă a ne da seama de faptul că alegerile noastre au 
o semnificaţie — ceea ce facem afectează ceea ce suntem 
şi unde vom ajunge. Pe scurt, viitorul nostru este flexibil. 

Constientizarea rolului pe care îl jucăm în propria 
viaţă este esenţială în cazul în care dorim să ne rupem 
de mentalitatea de victimă. 

John Maxwell povesteşte în cartea sa, Dezvoltă liderul 
din tine!, unele cercetări realizate pe condamnaţi: 


„Un psiholog a întrebat mai mulți condamnați: De 
ce sunteți aici? Deşi previzibile, răspunsurile au fost 
foarte edificatoare. Multe dintre ele sunau cam aşa: 

Mi s-a întins o cursă. Au aruncat toată vina asupra 
mea. M-au confundat. 

Psihologul se întreba dacă mai era vreun loc unde să 
găseşti atâția oameni nevinovați laolaltă, aşa ca la 


închisoare.“ 


Probabil că relatarea cea mai exactă despre principiul 
responsabilitatii am regăsit-o tot la John Maxwell: 


„Directorul de vânzări al unei companii care 


producea mâncare pentru câini şi-a întrebat agenții 





ce părerea aveau despre noua companie publicitară a 


companiei. 
- Minunată, cea mai bună de pe piață, au răspuns 
aceştia. 
- Ce părere aveţi despre etichetă şi despre ambalaj? 
— Minunate, cele mai bune de pe piață, au răspuns 
aceştia. 
— Ce părere aveți despre echipa de vânzări? 
Ei erau echipa. Trebuia să recunoască faptul că erau 
buni. 
— Bine, a spus atunci directorul, prin urmare avem 
cea mai bună etichetă, cel mai frumos ambalaj, cel 
mai bun spot publicitar, cea mai bună echipă de 
vânzări. Spuneti-mi, în aceste condiții, de ce ne 
aflăm pe locul 17. 
Cineva rupse în cele din urmă tăcerea: 

Câinii ăştia amărâți sunt vinovați. Nu vor să 


mănânce mâncarea pe care o vindem not.”? 


Alţii pot încerca să ne frâneze şi chiar să pună blocaje 
în calea potenţialului nostru, dar suntem singurii care 
putem opri maşina sau schimba direcţia. Performerii 
preiau controlul destinelor proprii. Refuză să accepte 
faptul că moştenirea, cultura, averea netă, înfăţişarea, 
educaţia sau lipsa acesteia le controlează vieţile. Numai 
voinţa, hotărârea şi determinarea sunt importante. 


U LA 4 


există, desigur, unele excepţii de la această lege a 
responsabilitatii. Sunt patru: 


Viaţa copiilor unici nu este uşoară. Absența rivalitatii 
între fraţi în anii de formare a personalităţii poate per- 
mite apariţia mândriei şi egoismului. Necesitatea de a 

oferi şi de a împărţi cu alţii este o lecţie pe care copilul 
unic o învaţă deficient. De aceea, în momentul în care 
trebuie să intre în tumultul vieţii din afara căminului, 
este puţin pregătit pentru ceea ce urmează şi nu poate, 
din pricina procesului de creştere, să aibă parte de succes 
real în viaţă. 


lazii 


Al doilea copil trebuie să facă față unui set diferit de 
probleme. Părinții îl laudă pe primul născut şi il rasfata 
pe ultimul, uitând de mezin. „Acesta este Tom, primul 
nostru copil şi draga noastră Sally, ultimul nostru copil, 
iar acesta este... Îmi pare rău, am uitat cum te nu- 
meşti...“ Complexul de inferioritate care se naşte astfel 
garantează lipsa reuşitelor în viața celui de-al doilea 
copil al familiei. 


La A 2 see aa d n 
ie — Ultimul copil 


Cel mai mic copil al familiei are parte de multe dintre 
problemele copilului unic, dar şi de presiunile suplimen- 
tare venite din partea părinţilor sătui de acest rol, a 
fraţilor şi surorilor cărora nu le este deloc pe plac faptul 
că din acest motiv se renunţă la regulile, reglementările 
şi orele de culcare care trebuiau respectate înainte în 
familie. Astfel, ultimul copil nu va căpăta abilitatea de 
a avea trăsături puternice de caracter în zone care sunt 
vitale pentru succesul şi semnificaţia viitoare. 


- Primi cri 


In cazul în care îi compatimeati pe primii, nici nu se 
compară cu problemele cu care se confruntă primul 
născut. Nu numai că se nasc în perioada în care părinţii 
nu au deloc experienţă, dar sunt şi cei mai dezavantajati 
din punct de vedere financiar. De aceea, sunt mai degrabă 
un subiect pe care se fac experienţe şi au de suportat 
eşec după eşec. Când, în cele din urmă, primii născuţi 





îşi dau seama de ceea ce se întâmplă în jurul lor, părinţii 
se răzgândesc şi schimbă toate regulile pentru fraţii şi 
surorile mai mici. Nu există deloc dreptate pe lume! 

Ceea ce vreau să spun este că procesul de creştere 
poate fi folosit fie ca pretext pentru eşec, fie ca motiv 
pentru succes. Este posibil să nu fi crescut în cea mai 
minunată familie din lume, asemenea multor altora din- 
tre noi, dar trebuie să învăţăm să ne eliberăm de ea. 
Trebuie să ne maturizăm. Să ne asumăm responsabili- 
tatea. Abia atunci vom intra pe drumul care conduce 
spre semnificaţia reală. 











A fi responsabil este 
echivalent cu a înţelege faptul 
că alegerile noastre poartă cu 

sine o semnificaţie — ceea ce 
facem afectează ceea ce 

suntem şi destinaţia spre care 
ne îndreptăm. Pe scurt, 

viitorul nostru este maleabil. 

CAPITOLUL 


Scopul dominant sau pasiunea dominantă 


„Vei deveni la fel de nevrednic 
precum dorinţa ce te controlează sau 
la fel de măreț precum aspiraţia care 
te domină.“ 


James Allen 


Pentru un Performer viaţa nu presupune a face foarte 
multe lucruri, ci a realiza lucrul cel mai important; o 
direcţie atât de pătrunzătoare încât i s-ar putea spune 
scop în viaţă şi, în lumina acestui scop, se pot armoniza 
toate celelalte scopuri. Acest scop, această pasiune, îi 
oferă Performerului sentimentul că se îndreaptă într-o 
direcţie şi că are un punct de referinţă. Căutările, dorin- 
tele, invitatiile şi oportunităţile sunt filtrate conștient 
sau inconstient prin perspectiva scopului unic dominant. 

Trebuie să ne gândim la Performeri din perspectivă 
istorică pentru a putea înţelege că toţi aveau un scop 
unic care le ierarhiza mintea. Alte provocări sau reuşite 
mai mici pe care le-au obţinut la începuturi erau consi- 
derate a fi pregătirea pentru misiunea cea mai impor- 
tantă. 

Pe 10 mai 1940, în prima parte a celui de-al doilea 
război mondial, Churchill a devenit prim-ministru. A 
descris astfel acest episod: 


„Am conştientizat un profund sentiment de 
uşurare. În cele din urmă aveam autoritatea de a da 
instrucțiuni pe toată scena. Mă simțeam de parcă 
mergeam în acelaşi ritm cu destinul şi de parcă tot 
trecutul meu fusese doar pregătirea pentru acest 


moment şi pentru această încercare...“ 


In Noul Testament, Pavel vorbeşte despre „Aces? 


lucru pe care îl îndeplinesc.“? lisus avea o singură mi- 
siune: aceea de a muri pentru poporul său. Inima lui 
Martin Luther King Jr. striga pentru libertatea şi egalita- 
tea oportunităţilor. Apelul lui Gandhi era libertate pen- 
tru India. Maica Tereza şi nenumăraţii discipoli ai aces- 
teia îndeplinesc unica lor misiune, asemenea miilor de 
Performeri din întreaga lume. 

În momentul în care, pe plan individual, ne împăcăm 
cu acest adevăr, multi dintre noi constientizeaza dureros, 

aproape imediat, că am trăit vieţi fragmentate. Încercăm 
să ne mişcăm în direcţii opuse, în acelaşi timp. Plutim 
în direcţia în care ne poartă curentul, considerând că 
oriunde am ajunge, aceea este direcţia dorită. 

Viaţa Performerilor este contrară acestui stil de viata 
şi mărturia lor isi găseşte ecoul în vocea discretă a pro- 
priei inimi. Undeva în adâncul sufletului nostru stim 
că, dacă ne dorim să atingem măreţia, dacă vrem să 
aducem ceva nou pe lume, trebuie să existe un sentiment 
predominant al direcţiei. Trebuie să existe angajament, 
entuziasm şi efort. Trebuie să existe voinţa de a te avân- 
ta împotriva majorităţii, de a lupta împotriva valurilor 
de apatie si mediocritate, să vânăm cu pasiune motivele 
pentru care am fost creaţi. 

Tot intuitiv ne dăm seama că, odată cu descoperirea 
sensului vieţii noastre, suntem recompensati cu un sen- 
timent total de satisfacţie, împlinire şi chiar seninătate. 
Simţământul disperării atotcuprinzatoare, lipsa liniştii 
interioare şi confuzia sunt maladii rare printre Perfor- 
meri. 

Fimul City Slickers (Orăşenii) ilustrează acest prin- 
cipiu. Personajul interpretat de Billy Crystal, ajuns în 
pragul de mijloc al existenței, încearcă să își regăsească 
bucuria de a trăi. Crystal şi prietenii săi hotărăsc să 
mâne nişte vite într-o încercare de a se regăsi pe sine, 
fiind confruntati cu un adevăr simplu, dar pătrunzător. 
Bătrânul văcar este întrebat de către Crystal: „Care este 
sensul vietii?“, iar acesta îi dă replica: „Unul singur“. 
Iar cand Crystal răspunde întrebând care ar putea fi acest 
singur lucru, ceea ce aude îl face să încremenească: 
„Asta trebuie să afli.“ 

Performerii au descoperit care este acest lucru pentru 
ei şi îşi petrec viata urmându-l cu o tenacitate şi disci- 
plină care pot izvori numai din identificarea propriului 
destin. 

Chemarea definitorie a Performerilor este caracte- 
rizată de o intensitate mult mai mare decât planurile 








normale, dar în continuă schimbare, ale oamenilor de 


rând. 
Există anumite caracteristici care pot califica o ambi- 
tie, un scop sau o ţintă drept a fi singurul lucru. 





Mai întâi, este important să ai în viaţă un scop care 
să depăşească dimensiunile propriului sine. Să ai o cauză 
care să treacă dincolo de satisfacția şi de bunăstarea 
personală. O cauză care să influenţeze vieţile semenilor 
şi să dea sens acţiunilor noastre. Nu este suficient să îţi 
plăteşti facturile, să cumperi Lear Jet sau să iti petreci 
viaţa jucând golf în cele mai vestite staţiuni ale lumii. 
Bogatii leneşi îşi primesc recompensele, dar acestea sunt 
nimicuri în comparaţie cu cele pe care le obţin Perfor- 
merii. 


„Mă aflu într-o poziție delicată. Nimeni nu îmi 

poate oferi nimic. Nu există ceva ce îmi doresc şi să 
nu îmi pot oferi. Dar nu îmi doresc lucrurile pe care le 
poți cumpăra cu bani. Vreau să trăiesc viata, să las în 


3 


urmă, după plecarea mea, o lume puțin mai bună.” 


Avarul care trăieşte doar pentru sine moare nefericit. 
Îmi amintesc de un astfel de om care, ajuns la finalul 
vieţii, a decis să amăgească vechea zicală: „Nu poți lua 
nimic cu tine.“ 

Şi-a chemat lângă sine avocatul, medicul şi preotul 
şi i-a încredinţat fiecăruia un plic care conţinea 100.000 
de dolari cash. 


„Nu am prieteni, iar voi, domnii mei, sunteți 

singurii in care pot avea încredere,“ le spuse. „V-am 
încredințat toate economiile mele de-o viață... Vreau 
să jurati solemn că veți arunca în mormânt, pe când 


mă vor îngropa, plicul cu bani pe care l-ați primit.” 

Cei trei au căzut de acord să procedeze întocmai; o 
lună mai târziu, bătrânul avar părăsi această lume. 

După ce primii bulgări căzură pe sicriu, urmară şi 
cele trei plicuri pe care avocatul, medicul şi preotul, care 
stăteau solemni pe marginea gropii, le aruncară. După 
înmormântare, cei trei hotărâră să meargă să bea ceva 
împreună. Medicul fu primul care deschise discuţia: 
„Domnilor, trebuie să recunosc. Nu mi-a mers prea bine 
în ultimul timp la cabinet, soţia mea a început să bea 
sănătos, iar banii ne lipseau. Am luat 30.000 de dolari 
din plic şi am aruncat numai 70.000.“ 

Se lăsă tăcerea, după care vorbi şi avocatul: „Și eu 
trebuie să îmi descarc sufletul. Ultimul an a fost chi- 
nuitor pentru mine. Am ajuns dependent de jocurile de 
noroc, iar această patimă m-a adus în pragul ruinei. Am 
luat 70.000 de dolari din plic şi am aruncat restul de 
30.000.“ 

Aşa cum vă puteţi imagina, preotul a fost de-a dreptul 
şocat de aceste mărturisiri. Se ridică în picioare şi le 
vorbi celor doi. „Domnilor, nu pot crede că v-aţi încălcat 
astfel jurămintele. Vreau să vă aduc la cunoştinţă faptul 
că am aruncat în mormânt plicul care conţinea un cec 
pe care era înscrisă întreaga sumă!“ 

Scopul vieţii, patima arzătoare, motivul pentru care 
trăim trebuie să fie un lucru care are o influenţă pozitivă 
asupra vieților celorlalţi. 

Cred că acesta a fost motivul care l-a determinat pe 
John Sculley, Chief Executive Officer, pe vremea aceea, 
la Compania Pepsi, să plece la Apple. Negocierile prin 
care se încerca atragerea lui la noua companie minune 
de computere se împotmoleau. Lui Steve Jobs, unul din- 
tre fondatorii Apple, îi era limpede că nu îi putea oferi 
lui Sculley ceva ce nu avea deja, cu precădere când era 
vorba de împărţirea profitului, salariu, plan de pensii 
sau oricare dintre avantajele care caracterizau această 
poziţie. Au bătut palma atunci când Jobs mai că renuntase 





să mai spere. O simplă replică: „Ei bine, vrei să iti petreci 
restul vieţii vânzând apă îndulcită sau vrei să profiti de 
sansa de a schimba lumea?“... l-a determinat pe Sculley 
să gândească la dimensiuni mondiale. Şi-a dat seama că 
puterea unei misiuni în viaţă, care ar putea schimba lumea, 
era infinit mai mare decât toate lucrurile palpabile şi 
reputaţia pe care aveai posibilitatea să le plăteşti cu bani. 

În această lumină putem înţelege motivul pentru care 
filosofia hedonismului eșuează. Viaţa egoistă, viata care 
se concentrează asupra plăcerilor personale drept scop 
primordial va conduce întotdeauna la dezamăgire şi, în 
cele din urmă, la disperare. 

Viaţa obsedată de sine nu poate conduce către obti- 
nerea sentimentului împlinirii interioare, seninatatii sau 
a oricărei semnificaţii. Minciuna culturii în care trăim 
este aceea că o filosofie care pune propria fiinţă pe primul 
plan este cheia succesului. Cu toate acestea, chiar şi o 
privire fugară la ceea ce poate aduce prosperitate si 
împlinire în oricare dintre demersurile pe care le între- 
prindem în această viaţă începe să ne arate că egoismul, 
concentrarea exclusivă asupra propriei persoane este 
calea sigură către eşec. 

O echipă de fotbal trebuie să funcţioneze împreună, 
fiecare luptând pentru celălalt. O afacere trebuie să 
acumuleze putere prin intermediul sinergiei. Un bun 
lider trebuie să îi slujească pe cei pe care este chemat să 
îi conducă. Desigur, Hristos a fost întruchiparea supre- 
mă a ceea ce înseamnă să îi asezi pe ceilalţi pe primul 
loc. Nu numai prin moartea sa, dar si prin stilul de viata: 
propovăduia că a-L respecta pe Dumnezeu şi a-i iubi pe 
oameni este cheia către împlinirea si realizarea propriei 
persoane. În această lumină, succesul este răsplata celor 
care îl folosesc spre a revărsa binecuvântare în viaţa 
altora. Succesul este maniera lui Dumnezeu de a-i ajuta 
pe ceilalţi. Omul de afaceri care încearcă să obţină suc- 
ces doar pentru sine nu se va putea niciodată compara 

cu cel care are un scop mai important: acela de a reuşi 
să aibă un impact asupra vieții semenilor săi. 

Suntem conceputi astfel încât putem obţine împli- 
nirea şi bucuria supremă folosind propria persoană şi 
ceea ce detinem spre binele celor care ne înconjoară. 
S-a spus, pe bună dreptate, că oricare dintre noi poate 
descoperi amăgirea materialismului sau hedonismului 
dacă va încerca să le pună în practică. Cei care îşi dedică 
existența unor scopuri filantropice, sau spre a-i sluji pe 
semeni, vor înţelege că trăiesc viaţa la cel mai profund 
şi mai meritoriu nivel. 





,oansele tale de a obține succesul sunt direct 
proporționale cu nivelul de plăcere pe care îl obţii 
din ceea ce faci. Dacă faci o muncă pe care o urăşti, 


recunoaşte imediat acest lucru şi renunță. 


Michael Korda 


Unul dintre cele mai strălucitoare indicii ale desti- 
nului este dragostea faţă de ceea ce faci. Adesea, decizia 
de a face o schimbare de carieră şi de a renunţa la slujba 
bine plătită, dar neplăcută, cu scopul de a opta pentru 
un demers mai riscant care îţi face sufletul să tresalte 
deschide calea către potenţialul neexploatat. 

Isaac Asimov, scriitorul de literatură science fiction, 
este un astfel de exemplu. Părăsind poziţia sigură de 
profesor de colegiu, a devenit unul dintre cei mai apre- 
ciati scriitori contemporani, publicând peste 470 de 
volume. 

Vincent Van Gogh, care a renunţat la preoţie pentru 
a picta, doar pentru că îi plăcea cu adevărat, exemplifică 
limpede acest lucru într-una dintre scrisorile sale: 


„Din punctul meu de vedere sunt, adesea, la fel de 


bogat precum Cresus — nu am bani, dar (deşi nu se 


întâmplă în fiecare zi) sunt bogat — pentru că am 


descoperit în munca mea acel ceva căruia îi pot 
dedica inima şi sufletul, care mă inspiră şi dă sens 


vieții mele.” 


S-a spus pe bună dreptate că majoritatea mor fără să 
fi făcut auzită muzica din ei. Probabil pentru că nu s-au 
aruncat cu toată fiinţa în slujba a ceea ce le plăcea sau, 
şi mai rău, pentru că nu au reuşit deloc să descopere 
care era acest lucru. 

Dragostea şi destinul merg mână în mână. Suntem 
înzestrați încă de la început cu scop şi pasiune. În 
momentul în care o descoperim pe una dintre ele, îi va 
urma si cealaltă. 





Nil ALES 

„Refuz să cred conceptul potrivit căruia omul este o 
cantitate neglijabilă sau un nimic plutind pe râul 
vieții, incapabil să răspundă veşniciei care i se 
aşterne în faţă.“ 


Dr. Martin Luther King, Jr. 


O a treia caracteristică a scopului care poate schimba 
direcţia întregii vieţi ar fi aceea că este mai degrabă 
descoperit şi nu ales. Intuitia este de mii de ori mai 
importantă decât analiza. Trebuie să scrutam adân- 
cimile sufletului nostru şi să descoperim motivul pen- 
tru care am fost creaţi. Ce ne entuziasmează? Ce ne 
înfurie? La ce visăm? Ce aş face dacă as fi în stare? Dacă 
as şti cu siguranţă că nu as da greş, ce aş încerca să fac? 
Cu ce haruri şi talente am fost dăruit, încă din stadiul 
de embrion, şi care, dacă ar fi dezvoltate la potenţialul 
maxim, ar putea influenţa această lume? 

Scopurile vieţii aproape că par predestinate. În mo- 
mentul în care oamenii ajung în situaţia în care afirmă: 
„Asta este ceea ce aleg să fac cu viata mea,“ au, de 

asemenea, conştiinţa faptului că viaţa lor a fost aleasă 
în acest scop. Descoperă, drept consecinţă, că nu se 
îndreaptă pe sine spre un scop, ci că funcţionează manati 
de un sentiment profund al chemării. 

Cuvintele lui Churchill, citate mai devreme, ne dau 
impresia că în momentul în care și-a descoperit sensul 
vieţii a devenit conştient, la cel mai profund nivel, că 
nu el decidea să procedeze astfel, ci că decizia fusese deja 
luată. Era predestinat pentru acest lucru. Este posibil 
ca această revelaţie să îi fi venit deodată, într-un mo- 
ment de tip evrika, şi, în cazul lui, s-a întâmplat târziu 
pe parcursul vieţii. Pe de altă parte, este posibil să se fi 
format ca un sentiment profund cunoscut de la o vârstă 
fragedă. Indiferent de modul în care ajungem să percepem 
scopul vieţii noastre, este foarte important să credem 
că există un astfel de scop şi să ne petrecem viaţa 
căutând, investigând şi așteptând venirea sa bruscă sau 
înceată. Este posibil ca, la citirea acestor rânduri, să 
descoperiţi o tulburare a inimii, o înţelegere a faptului 
că v-aţi mulțumit cu statws-quo-ul şi cu mediocritatea. 
A sosit momentul să deveniți destul de cuprinși de 
disperare încât să căutaţi, să descoperiţi şi să vă urmaţi 
visul inimii şi scopul predefinit al sufletului vostru. 








Viaţa egoistă, viaţa care se 
concentrează asupra 
plăcerilor personale drept 
scop primordial va conduce 
întotdeauna la dezamăgire şi, 
în cele din urmă, la disperare. 

CAPITOLUL 4 


TREBUIE SĂ SARI PRIN BĂLȚI 
Optimismul 


„Cu cât urci mai mult în orice 
organizaţie de valoare, cu atât vei 
descoperi atitudini mai bune.“ 


John Maxwell 


Performerii au tendinţa de a fi indivizi foarte optimişti. 
Nu numai că au încredere în ceilalţi, dar perspectiva pe 
care o au asupra vieţii este aceea că lucrurile vor acţiona 
în cele din urmă în favoarea lor. Această perspectivă le 
invadează fiecare coltisor al fiinţei. 

Optimismul înseamnă a avea o perspectivă pozitivă, 
a întreţine simţul umorului şi a alimenta speranţa pe 
termen lung. 


PERSPECTIVA OPTIMISTA 

Hellen Keller declara: „Viata este o aventură plină 
de provocări sau nu e viaţă.“ Performerii ar fi de acord 
cu aceste cuvinte. Sunt caracterizați de o tendinţă natu- 
rală de a vedea mai degrabă partea plină a paharului, si 
nu pe cea goală. Sunt genul de oameni dezamagiti in 
mod real atunci când biletul lor de loterie nu iese câş- 
tigător (deși, de obicei, nu cumpără astfel de bilete). 

O perspectivă optimistă se traduce prin mai mult decât 
a nu-ţi pierde zâmbetul atunci când te confrunti cu anu- 
mite probleme sau pur si simplu a pretinde că lucrurile 
nu sunt atât de întunecate pe cât par a fi. Optimismul 
este o credinţă interioară adânc înrădăcinată potrivit 
căreia, în ciuda tuturor, a tot şi a toate, mai multe se 
petrec în favoarea ta decât împotriva ta. Că dragostea, 
integritatea, deşi uneori par să iasă cu aripile frânte din 





evenimentele vieţii pe care le vedem cu ochiul liber, con- 
struiese o putere interioară ca superioară. „Fără a sub- 
estima dimensiunile catastrofei, rezultatul consecvent şi 
uimitor este acela că, de fapt, cele mai rele consecinţe 
emoționale ale evenimentelor negative sunt de obicei 
trecătoare,“ scrie psihologul David G. Myers. 
Comentariul lui are la bază atitudinea şi trăirile inte- 
rioare ale celor care suferă. Abilitatea de a cerceta din- 
colo de clipa prezentă şi de a căuta aspectele pozitive 
este cea mai sigură şi mai rapidă cale spre recuperare şi 
creştere. Myers continuă citând exemplul lui W. Mitchell: 





o i a rep ae și 

„În 1971, un accident oribil de motocicletă l-a 


aruncat în pragul morții, i-a provocat arsuri 
sinistre, i-a răpit toate degetele. Patru ani mai 
târziu, tragedia lovi din nou. De data aceasta, partea 
inferioară a corpului i-a paralizat în urma unui 
accident de avion. Deşi ajunsese desfigurat aproape 
în totalitate, a refuzat să se lase înghițit de gândul 
că pentru a fi fericit trebuie să fii arătos. «Sunt la 
comanda propriei mele navete spațiale. Fie merg spre 
înălțimi, fie spre adâncuri. Am de ales: fie văd 
situația asta ca pe una fără ieşire, fie ca pe un 
început.» În clipa de faţă, Mitchell este un 
investitor de succes, militant pentru mediu şi un 
orator care încurajează oamenii să se detaseze de 
nenorocirile care se abat asupra lor. «Priviţi în 
ansamblu şi spuneți: Poate că, la urma urmei, 


lucrurile nu stau chiar atât de rău.»"? 


Pesimismul întunecat, adoptat ca filosofie de viaţă, 
conduce la disperare, depresie si cinism. Cei care preiau 
această perspectivă nu numai că nu pot admira, dar nici 
nu observă curcubeele de la orizontul vieţii. Atenţia lor 
este concentrată asupra furtunii. Denis Waitley spunea: 
„Învinşii văd străzile acoperite de gheaţă, dar învingă- 
torii îşi pun în picioare patinele.“ Luminiţa pe care 
pesimistul o întrevede la capătul tunelului provine de 
la trenul care aleargă pe şine, tar refuzul încăpățânat 
de a crede altceva îl închide într-un cerc vicios al pro- 


priilor profeţii care se tot împlinesc. 


Cu toate acestea, optimismul scrasneste din dinţi 
atunci când se confruntaé-cu dificultăţile inerente ale 
vieții, dar nu renunţă la zâmbet. 

S-a spus: „Încercările pe care le ai de înfruntat în 
această viaţă fie te vor ruina, fie te vor şlefui, depinde 
din ce material eşti facut.“ Cei negativisti nu văd decât 
problemele. În cazul în care oportunităţile le bat la ușă, 





se plâng de zgomot. Paharul lor de apă este pe jumătate 
gol deoarece o irosesc. Pe de altă parte, optimistul este 
concentrat pe soluţii. Sporeste nivelul de apă si este în- 
crezător în viitor. Nu pregetă în a urma vorbele lui Henry 
Ford: „Nu găsi defecte, găseşte remedii.“ 

Performerul este arareori un individ sumbru, mereu 
preocupat, excesiv de melancolic. Are mai degrabă o 
strălucire în privire, păşeşte agil, trăieşte cu simţul 
jocului şi al curiozitatii. 

În acest sens, putem învăţa foarte multe de la copii. 
Putem învăţa multe de la noi înşine pe când eram copii. 
Vă amintiţi cum râdeam la întâmplările zilnice pe care 
acum nici nu le mai băgăm în seamă? Vă amintiţi cum 
săream prin bălți când ploua si cum ne feream să călcăm 
printre crăpături? 

Adulţi fiind, cred că ar trebui să călcăm în mai multe 
bălți în loc să ne plângem că a început să plouă. Ar tre- 
buie să cântăm mai mult, să zâmbim mai mult şi să nu 
ne grabim, cg 





sa putem mirosi florile, admira privelistea 
$i pentru a ne putea bucura de această călătorie. 

` Ne grabim nepotolit prin viata, frustrati de sema- 
foare, nerabdatori prin lifturi si enervati de cozi. In viata 
vor exista mereu balti si semafoare care arată culoarea 
roşie, dar trebuie să ne bucurăm şi de ele; în ora de vârf 
a vieţii, bucurati-va de lucrurile care vă distrag atenţia 
şi de pauze. 

Scriu aceste lucruri într-o cafenea; a început să plouă, 
spre încântarea unei fetițe de doar doi anisori. Stă afară, 
cu faţa în sus, încercând să facă să-i aterizeze pe limbă 
câteva picături de ploaie, şi eu... ei bine, eu sunt enervat 
că mi s-au udat notițele! 

Într-un anume sens, optimismul nu schimbă nimic, 
dar, în altul, schimbă totul. Viaţa nu înseamnă ceea ce 
ti se întâmplă, ci se referă la modul în care reactionezi 
la ceea ce ti se întâmplă. Performerul înţelege faptul că 
in viaţă există mereu ceva pentru care trebuie să fii 

recunoscător. O perspectivă serioasă asupra existenţei, 
deşi uneori este mult mai realistă, nu este la fel de 
amuzantă, iar amuzamentul este necesar pentru a 
submina stresul, pentru a destrăma frustrările şi a 
amplifica performanţele. 


Ogden Nash nota: 


„Pe termen lung, este mai bine să ai o infecție sau o 
tumoră decât simțul umorului. 

Cei care au simțul umorului poate că se distrează 
mult mai mult, 

Dar nu reuşesc să realizeze nimic de valoare — fie 
vrednic de dispreț, fie de laudă. 

De altfel, cum poate cineva să înfăptuiască un lucru 
nemuritor 

Când îşi dă seama cât de amuzant arată atunci când 
este în proces de realizare şi se opreşte să chicotească 


pe seama sa?” 


Ogden Nash se înşela amarnic. 

Deşi liderii de seamă, din orice domeniu, sunt ara- 
reori actori de comedie, au abilitatea de a face haz de 
viaţă şi de ei înşişi. Capacitatea de a vedea aspectele 
amuzante este adesea ceea ce îl susţine pe Performer 
pentru a putea îndura cu stoicism şi a înainta cu uşurinţă 
prin strâmtorile colturoase ale destinului. Simţul umo- 
rului este uleiul care reduce uzura provocată de respon- 
sabilitatile mari. 

Churchill este unul dintre personajele mele favorite 
în acest sens. Există o serie de povestiri vestite care 
ilustrează cum a funcţionat acest principiu în viaţa sa. 

Fiind prim-ministru în anii de război, a fost adesea apre- 
ciat pentru discursurile sale, dar nu de către toţi. O anume 
femeie cârcotaşă se distra de minune strecurându-şi 


zgomotos dezacordul fata de spusele sale. In timpul unui 


discurs, a strigat: „Dacă ai fi soțul meu, ti-as turna 
otravă în ceai.“ La care Winston a replicat: „lar dacă ai 
fi soţia mea, l-aş şi bea!“ 

Cu altă ocazie, George Bernard Shaw i-a trimis lui 
Churchill o scrisoare în care se găseau şi nişte bilete. În 
scrisoare notase: 


„Dragă Winston, 

Te rog să primeşti aceste două bilete la premiera 
ultimei mele piese, Sf. loan. 

P.S. Adu cu tine şi un prieten, în cazul în care ai 


vreunul!“ 


Churchill a returnat a doua zi biletele, însoţite de o 
scrisoare. 


„Dragă Bernard, 

Din nefericire, nu voi putea ajunge la premiera 
ultimei tale piese. 

P.S. Te rog, trimite-mi bilete la o a doua 
reprezentaţie, în cazul în care va mai avea loc 


vreuna!” 


Indivizii religioşi au tendința de a fi mereu preocu- 
pati, serioşi şi suferinzi când vine vorba de simțul umo- 
rului. Fariseii care l-au arestat pe lisus erau astfel de 
oameni. Cu toate acestea, cei care intretin un adevărat 
dialog cu Dumnezeu zâmbesc cu uşurinţă. Nu e de mirare 
că Malcolm Muggeridge şi-a intitulat biografia despre 
Maica Tereza Something Beautiful for God (Ceva plăcut 
și lui Dumnezeu). 

Un simţ al umorului bine dezvoltat este un atribut 
al lui Dumnezeu însuşi. Dacă vei râde pe parcursul 
călătoriei vieţii, iti vei îmbunătăţi perspectiva şi vei re- 
duce stresul. James Thurber scria: 

„Umorul este contragreutatea. Râsul nu trebuie să 
lipsească din nimic, pentru că are capacitatea de a 
îmbunătăți totul. În puterea care a creat pudelul, 
ornitorincul şi oamenii se întrepătrunde un simț al 


comediei şi al tragediet.”* 


SENTIMENTUL SPERANTEI 


Dificultatea cu care se confruntă vremurile noastre 


este pierderea speranţei. Fundamentele societăţii au fost 


subminate treptat... iar speranța este ultima care se va 
ruina. Un scriitor anonim a descris astfel lucrurile: 


„În anii '50, copiii şi-au pierdut inocenta. 

l-au ajutat să se rupă de părinți slujbele bine plătite, 
maşinile şi versurile melodiilor care au dat naştere 
unui nou termen — prăpastia dintre generații. 

În anii "60, copiii şi-au pierdut autoritatea. A fost 
deceniul protestelor — biserica, statul şi părinții au 
fost contestati şi s-a descoperit că aveau multe 
lipsuri. Autoritatea le-a fost respinsă, fără ca altceva 
să-i ia locul. 

În anii '70, copiii şi-au pierdut dragostea. A fost 
deceniul în care s-a pus accentul pe propria ființă, 
dominată de sintagme în care apărea predominant 
cuvântul sine: imaginea de sine, respectul de sine, 
afirmarea de sine. Astfel s-a înstrăinat lumea. Copiii 
au învăţat tot ceea ce se putea cunoaşte despre sex, 
dar au uitat tot ceea ce era de ştiut despre dragoste şi 
nimeni nu şi-a luat inima în dinți pentru a le spune 
care era diferenţa. 

În anii '80, copiii şi-au pierdut speranța. Dezgoliti 
în urma pierderii inocenței, autorității şi dragostei, 
terorizati de oroarea coşmarului amenințării 
nucleare, din ce în ce mai mulți membri ai 
generației lor au încetat să mai aibă încredere în 


viitor. 5 


Speranţa este esenţială pentru viaţa însăşi. Dispe- 
rarea te aduce mai aproape de moarte. De aceea cuvintele 
plasate de Dante la intrarea în Infern: „Lăsaţi orice 
speranţă voi cei ce intraţi“ sunt atât de lipsite de speranţă. 


Performerii nu numai că intretin speranţa, dar dis- 
pun, de obicei, şi de un plan activ prin care o pot face să 
crească. Cred în a-şi face speranţe. Speranţa legată de 
viaţă si de viitor este condiţia esenţială a obţinerii suc- 
cesului în orice întreprindem în această viaţă. Chiar şi 
în domeniul pragmatic al economiei, puterea speranţei, 
împreună cu vlăstarul său legitim, încrederea, nu poate 
fi ignorată. lată ce spune George Gilder, scriitor de 
articole pentru Wall Street Journal: 


„Încrederea în ființa umană, încrederea în viitor, 
încrederea în răsplata înzecită a dăruirii, încrederea 
în beneficiile reciproce ale schimbului, încrederea în 
providenta divină, toate sunt esențiale 
capitalismului de succes. Toate sunt necesare pentru 
a susține spiritul muncii şi inițiativa împotriva 
obstacolelor şi frustrărilor cărora trebuie să le facă 
față în această lume decăzută; pentru a insufla 
încredere şi cooperare într-o economie în care vor fi 
adesea trădate; pentru a încuraja renunțarea la 
plăcerile efemere ale prezentului în numele unui 
viitor care are foarte multe şanse de a se transforma 
în cenuşă; pentru a promova riscul şi inițiativa 
într-o lume în care toate recompensele se disipează, 
în condițiile în care nimeni altcineva nu intră în 
joc. Pentru a putea oferi fără a spera că vei şi primi 
înapoi, pentru a putea economisi fără a avea 
siguranța că se va acumula valoare, pentru a depune 
eforturi dincolo de cerinţele postului pe care îl ocupi, 
ființa umană trebuie să aibă încredere într-un ordin 

momentul prezent şi zvarcolirile existenței care ne 


abat mintea de la cele care contează cu adevărat. “€ 


Speranţa este caracterizată de o dimensiune la care 
nici măcar nu ne gândim. Speranţa are o componentă 
care nu este fructul anticipării unui rezultat favorabil, 
ci mai degrabă al unui sentiment al scopului care se 
regăseşte în ceea ce facem, indiferent de rezultate. 

Vaclav Havel, preşedintele extraordinar şi plin de 
compasiune pe care l-a avut Republica Cehă, a perceput 
acest aspect mai bine decât majoritatea. Timp de mulţi 
ani, a fost scriitorul din tabăra opoziţiei care milita în 
numele drepturilor omului, acesta fiind motivul pentru 
care a fost aruncat de câteva ori în spatele gratiilor. Deşi 
trebuia să facă faţă comunismului atotputernic, nu a 
renunţat la speranţă, deoarece era convins nu de faptul 
că ideile sale vor cunoaşte victoria finală, ci că erau 
expresia dreptăţii şi adevărului: 


„Mai întâi trebuie să spun că acest tip de speranţă la 
care mă gândesc cel mai adesea (cu precădere în 
situații care sunt lipsite de speranţă, cum ar fi 
închisoarea) îl înțeleg ca pe o stare de spirit, nu ca 
pe o stare a lumii. Fie avem speranță, fie nu; este o 
dimensiune sufletească şi nu este câtuşi de putin 
dependentă de percepțiile asupra lumii sau de 
estimări ale situaţiei. Speranța nu este un 
prognostic... 

Speranța, când are acest sens profund şi puternic, 
nu este echivalentă cu bucuria că lucrurile se 
desfăşoară asa cum trebuie sau cu dorința de a 
investi în inițiative care nu pot avea decât şanse de 
reuşită, ci este mai degrabă abilitatea de a lucra în 
slujba a ceva deoarece este un lucru bun, nu pentru 


că are sorți de izbândă. Cu cât este mai defavorabil 


contextul în care nu ne pierdem speranța, cu atât 
este mai profundă aceasta. Speranţa nu este câtuşi 
de putin acelaşi lucru cu optimismul. Nu este 
convingerea că rezultatele vor fi favorabile, ci 
certitudinea sensului pe care îl are misiunea noastră, 


indiferent de modul în care se va sfârşi.” 


Poate că exemplul cel mai cunoscut al acestei speranţe 
remarcabile a fost aşternut pe hârtie de Victor Frankl. 
Cartea sa, Omul în căutarea destinului său, a tost pro- 
dusul experienţelor din lagărele naziste de concentrare. 
Dr. Frankl a fost prizonier timp de trei ani în patru 
lagăre diferite, observând şi trăind extremele suferinţei 
umane. 

A descoperit că singurul lucru care îi menținea in 
viaţă pe cei sortiti pieirii era speranţa. „Cel care are un 
motiv poate trăi in orice circumstanțe.“ 

Motivul a fost cel care a dat naştere speranţei ce a 
fost sprijinul destinului în perioadele cele mai crude. 

Frankl povesteşte ce a rostit în faţa unui grup de 
tovarăşi de suferință referitor la acest lucru: 


„Le-am cerut bietelor ființe, care mă ascultau cu 
atenție în întunecimea barăcii, să înfrunte 
gravitatea situației noastre. Nu trebuiau să îşi 
piardă speranța, ci să îşi incredinfeze curajul în 
slujba certitudinii că inutilitatea eforturilor şi luptei 
noastre nu le răpeau nici demnitatea şi nici sensul. 
Le-am spus că, de fapt, cineva ne privea în momentele 
dificile — un prieten, o soție, cineva care trăia încă 
sau care ne părăsise — şi că nu trebuia să îl 
dezamăgim. Trebuie să ne vadă suferind cu 
- nu cu nevrednicie 


demnitate stiind cum să 


murim.” 

Speranţa se poate disipa doar din pricina faptului că 
înaintăm în vârstă şi de aceea nu trebuie lăsată să 
trăiască de la sine. Trebuie întreţinută mereu. 

De fiecare dată când particip la o înmormântare, sunt 


pus faţă în faţă cu finalul inevitabil a vieţii noastre 
muritoare. Înainte nu mă acapara, dar acum, pe măsură 
ce anii trec, am început să îi adulmec prezenţa. Se pare 
că suntem cu atât mai trişti cu cât persoana pe care o 
conducem pe ultimul drum este mai în vârstă. Plângem 
pentru cel decedat, dar jelim şi pentru noi înşine. Ne 
luăm rămas bun de la cel plecat dintre noi, ştiind cu 
siguranţă că într-una din zile vom fi noi în locul său, 
petrecuţi de oameni tineri care mai apoi se vor întoarce 
la vieţile lor. Pentru ei această zi este încă departe, asa 
cum era cândva şi pentru noi... 

Nu numai că este posibil, ci şi vital să construim spe- 
rante pe măsură ce înaintăm în vârstă. Probabil că acest 
lucru poate părea dificil dacă ne gândim că sfârşitul este 
oricum moartea. Cu toate acestea, există cineva care 
s-a întors de pe celălalt tărâm, iar credinţa, dragostea 
şi speranţa mea sunt înălțate pe exemplul sau. 

CAPITOLUL 5 


RILE FATALE 
Coneantraren 





„Fiecare om măreț a ajuns măreț şi 
fiecare om de succes a reuşit să 
obţină succesul în funcţie de modul 
în care şi-a concentrat puterile pe un 
drum unic.“ 


Orison Swett Marden 














Performerii au învăţat cât de important este să-şi con- 
centreze atenţia şi refuză să se abată din drum din pri- 
cina unor distrageri interesante, poate, dar fatale. 


„Nu vreau decât să alerg. Nu am un Plan A sau un 
Plan B.” 
Mario Andretti 


Chet Atkins, membru al galeriei de oameni celebri ai 
muzicii country, se exprimă după cum urmează: 


„Poate că un star rock care provoacă azi mare 
senzaţie, dar mâine va cădea în uitare, dispune de o 
serie de scurtături. Să ne gândim la unii precum 
Glen Campbell, care este un foarte bun chitarist, sau 
la Ray Clark, un mare actor de comedie, sau la Jerry 
Reed. Ani la rând au exersat la chitară câte 
douăsprezece ore pe zi. Poate că vor contrazice 
această afirmaţie, dar aşa au stat lucrurile. Toată 
lumea procedează astfel. Am luat chitara după mine 
în baie, oriunde mergeam şi cântam — pentru că 
adoram să fac asta. Jerry Reed spunea: «Cred că 
trebuie să o ai pur şi simplu în sânge! Trebuie să fii 
consumat de o pasiune care te va urma şi în 
mormânt... Dacă nu eşti animat de aşa ceva, cred că 


} 


poți lăsa totul baltă.» 


Înțelegerea scopului vieţii noastre este foarte impor- 
tanta. Este primordială si esenţială pentru a deveni un 
Performer, deoarece din această înțelegere decurg toate 
celelalte caracteristici de care avem nevoie pentru a ne 
atinge potenţialul. Prima consecinţă a descoperirii 
chemării noastre personale, oricare ar fi aceasta, este 
aceea că simţim că vieţile noastre capătă o ţintă. Capaci- 
tatea de a ne concentra pe lucrurile semnificative în 
defavoarea celor superficiale este rezultatul direct al 

faptului că ştim încotro ne indreptam. Concentrarea ne 
ajută să ne controlăm conştientul, să ne păzim inima şi 
să ne protejăm mintea. Trebuie să beneficiem de acest 
tip de protecţie împotriva cauzelor, ambițiilor si a altor 
tipuri de fascinatie: la o analiză finală se pot dovedi 
inofensive, dar simpla lor existenţă ne poate determina 
să ne rătăcim si să pierdem inertia. 

Abilitatea de a ne concentra influenţează întotdeauna 
rezultatele. Fie că este vorba de a ne concentra asupra 
unui examen, a unui proces de negociere, asupra cuce- 
ririi fiinţei pe care o considerăm iubirea vieţii noastre... 
concentrarea dă roade. Acest tip de concentrare pune la 
lucru toate capacităţile noastre, în acelaşi timp. Zig 
Ziglar face o comparaţie cu a ţine o lupă, în miezul zilei, 
deasupra unei grămezi de frunze uscate. Dacă mişcăm 
necontenit lupa, nu vom reuşi să creăm temperatura 
necesară pentru ca frunzele să ia foc. În momentul în 
care o ţinem nemişcată, permiţând luminii şi căldurii 
soarelui să se concentreze chiar şi asupra unei mici 
cantităţi de frunze, acestea vor lua deodată foc. 

Care este motivul pentru care concentrarea pe 
parcursul vieţii ne poate acorda asemenea recompense 
minunate? Există două motive principale: unul are de-a 
face cu motivaţia, celălalt cu simplitatea. 


În primul rând, concentrarea dezlantuie motivaţia 
necesară pentru a ne îndrepta spre misiunea vieţii 
noastre. Nu mai e nici o surpriză faptul că succesul în 
această viaţă este cauzat de aspecte precum atitudinea, 
consecventa, caracterul şi motivaţia. Fără asemenea 
trăsături, şi cel competent, şi cel genial, şi cel capabil 
rămân mult în urmă. William Ward s-a exprimat în felul 
următor: 


„Entuziasmul şi perseverenta pot transforma un om 


comun într-un individ superior. Indiferenta şi 


letargia pot transforma un individ superior într-un 


om comun.” 


Lenea este adesea invinovatita pe nedrept. Letargia 
este mai degrabă un simptom, nu o cauză a nereusitei 
în viaţă. Citatul meu preferat despre lene îi aparţine lui 
Spike Milligan: 


„Ei bine, nu putem să stăm chiar aşa, cu mâinile în 
sân, ceilalți vor crede că suntem oameni ai 


muncii,” 


Cu toate acestea, adevărul este că majoritatea oame- 
nilor nu sunt leneşi, ci doar pur si simplu neinspirati. 
Motivația izvorăşte din a avea un scop care creează in- 
spiratie. La rândul său, aceasta ne determină să ne 
concentrăm şi mai mult viețile noastre şi ne acordă 
energia prin care ne putem îndeplini visurile. 


„Scopul devine ținta şi combustibilul.” 


Nu toate tipurile de motivație sunt neapărat benefice. 
Există mai multe categorii: 


NAT IMTIICA = 


MOTIVATIA INDUSA PRIN FRICA 

Aceasta este cea mai primitivă formă de motivaţie. 
Motivația indusă de frică presupune să faci ceva doar 
pentru că îţi displac consecinţele pe care le va atrage 
după sine lipsa acţiunii. La ea apelează adesea părinţii 
pentru a-şi motiva copiii, dar şi profesorii în relaţia cu 
elevii lor. Angajatorii au încercat şi ei să apeleze la ea, 
dar rezultatele au fost îndoielnice. „Concedierile vor con- 
tinua până în momentul în care se va ameliora starea 
de spirit!“ Motivația indusă prin frică funcţionează o 
perioadă, după care va produce rezultate precum ran- 
chiună şi înverşunare şi, în cel mai bun caz, este eficientă 
doar pe termen scurt. 

Îmi amintesc de un bărbat care a încercat să slăbească 
folosind acest tip de motivaţie. O botezase dieta de tip 
şantaj! Alesese să se motiveze prin frică plasându-şi toate 
economiile într-un cont care urma să fie vărsat în fondu- 
rile unui partid neo-nazist, în cazul în care nu reuşea să 
slăbească 20 de kg până la finalul anului. Groaza de a-şi 
pierde banii, dar şi de a-i dărui unei organizaţii pe care 
o dispretuia a fost o motivaţie care să îi permită să isi 
atingă scopul... 






i INDUSA PRIN STIMULENTE 

Acesta este al doilea nivel al motivaţiei. Aceasta 
presupune să faci ceva pentru că, la final, recompensele 
vor fi ale tale. 


ies HIYA 


„Cel care va ajunge pe locul întâi luna aceasta va 
pleca într-o vacanță in insula Bali, cu toate 
cheltuielile plătite“; „Dacă faci curăţenie în cameră 
în seara asta, te poţi uita la televizor jumătate de oră 
în plus“ — sunt exemple de motivație prin stimulare. 
Se pare că metoda atârnării unui morcov in fața 
măgarului mai funcționează. Cu toate acestea, în 
cazul în care măgarului nu-i mai arde de morcovi 
sau pur şi simplu e sătul, apar problemele. 


MOTIVATIA INTERIOARĂ 

Acesta este tipul superior de motivaţie... Presupune 
să faci ceva pentru că iti doreşti, în pofida pedepselor 
care ar putea surveni pentru că nu faci nimic sau a re- 
compenselor pe care le-ai putea primi pentru că actio- 
nezi. Aceasta este energia care izvorăşte din interior şi 
ne determină să avansăm. Realizăm ceva pentru că avem 
încredere. Găsim în noi înşine puterea de a duce lucrurile 
la bun sfârşit. 

Ezit să folosesc un exemplu atât de barbar, dar în 
filmul Rocky III, Rocky decide să isi recâștige titlul nu 


doar pentru că nu mai este respectat sau pentru a obţine 
recompense financiare, ci pentru că îşi dorește acest 
lucru pentru sine. Astfel, găseşte puterea de a-şi înfrunta 
temerile şi de a ieşi la liman pentru că reuşeşte să câştige 
bătălia interioară — şi-a recâştigat respectul de sine. 
Unul dintre secretele cheie ale Performerilor este 
acela că au acest tip de motivaţie. Continuă să bată la 
uşi închise desi toţi ceilalţi au renunţat. Au incapata- 
narea de a trece dincolo de norme şi capacitatea de a crede 
că vor reuşi, deoarece au un simtamant al predestinării — 
sentimentul că pentru asta au fost creaţi. Cunoaşterea 
acestui sentiment al predestinării îi motivează din 


interior pentru a acţiona în exterior. 


„Am un singur fel, să îl distrug pe Hitler, şi de 
aceea viata mea se simplifică. Dacă Hitler ar invada 
iadul, aş afirma în Camera Comunelor, cel putin o 
dată, ceva favorabil referitor la draci."* 


Winston Churchill 


Viaţa în care există concentrare înlesneşte misiunea 
de a pune capacitatea maximă de energie şi timp în slujba 
scopului primordial. Lumea în care există concentrare 
se simplifică imediat pentru a îndeplini ceea ce trebuie 
îndeplinit. 

Adesea, cei care nu cunosc reuşita în viaţă îşi irosesc 
timpul şi energia într-o multitudine de sarcini şi de de- 
mersuri. Acest tip de abordare sfârşeşte de obicei în 
mediocritate sau, în cel mai bun caz, în câştigarea unei 
competenţe comune. Cu toate acestea, excelența le este 


rezervată celor care procedează diferit. Performerii 


refuză să permită lucrurilor urgente să ia locul celor cu 


adevărat importante. 

Simplitatea ne permite să ne dăm seama ce anume 
poate fi trecut cu vederea. Această ignorare planificată 
a lucrurilor care nu intră în raza noastră vizuală poate 
şi chiar va atrage după sine recompense uriaşe. 


„Cel ce va insista asupra unui lucru şi numai 
asupra aceluia 

Poate spera să îl atingă înainte de sfârşitul vieții. 
Dar cel care se risipeşte în nenumărate lucruri pe 
oriunde trece 

Va culege din jurul său numai ceea ce sădeşte: 


Hambare de regrete serbede.“* 


Abilitatea de a „lăsa la o parte toate poverile... pentru 
a putea participa la cursă“ este un rezultat direct al 
unei vieţi în care există concentrare. Performerii înţeleg 
faptul că abaterile pot fi interesante în sine, dar devierea 
inevitabilă de la traseul iniţial pe care le presupun 
acestea vor amâna sau chiar vor detona sentimentul de 
direcţie şi angajament care este esenţial în drumul spre 
semnificaţia reală. Acest tip de simplitate ne ajută să 
ne exploatăm la maxim timpul de care dispunem. 

Benjamin Franklin spunea: ,,Jubesti viata? Atunci nu 
risipi timpul, pentru că acesta este materialul din care 
este croită viata.“ Kennedy a declarat: „Trebuie să 
folosim timpul ca pe o unealtă, nu ca pe un divan.“ 

Prin urmare, viaţa concentrată este atât o viaţă sim- 
plificată (din punctul de vedere al direcţiei), cât şi una 
plină de motivaţie. Poate că săptămânile trec fără ca 
vreun rezultat concret să devină vizibil, dar inertia se 
acumulează şi, inevitabil, destinul va deveni realitate. 

CAPITOLUL 6 
NU E MOMENTUL RETRAGERII 
Tenacitatea 


„Niciodată, niciodată, niciodată, 
niciodată, nu renunţa.“ 


Winston Churchill 














Împlinirea în viaţă nu înseamnă doar a te afla în locul 
potrivit la momentul potrivit, ci şi a te afla în locul nepo- 
trivit la momentul nepotrivit si a nu renunţa. Măreţia 
se naşte adesea în leagănul suferinţei şi durerii, în care 
se învaţă abilităţile de a menţine perspectiva si de a pasi 
pe calea iertării. În acele locuri strâmtorate, invadate 
de singurătate, putem descoperi dacă într-adevăr suntem 
animați de un scop patimas sau de un sentiment al 
destinului pe care trebuie să îl trăim si să îl ducem la 
bun sfârşit. 

Performerii reacţionează diferit la durere faţă de 
semenii lor. Nu caută să întrevadă o portita de scăpare, 
ci care este lecţia pe care trebuie să şi-o însuşească. Se 
îmbunătăţesc pe sine, nu se otrăvesc cu resentimente. 
Înţeleg lucrurile aşa cum o făcea si Robert Schuller, care 
afirma: „Vremurile aspre se sting, caracterele puternice 
însă nu“. Mai mult decât atât, înțeleg faptul că durerea 
şi încercările sunt elementele esenţiale prin care pot fi 
învăţate lecţiile pentru întărirea caracterului, prin care 
se poate împlini destinul. Churchill învățase răbdarea 
şi consecventa în anii agitati dintre cele două confla- 
gratii mondiale. Suferinta cauzată lui Kennedy de 
experienţa din Golful Porcilor, când planul de a-l răs- 
turna pe Castro a eşuat, a fost pregătirea necesară 
pentru Criza Rachetelor Cubaneze. 

Împlinirea scopului vieţii noastre nu se plăteşte la 
preţ redus. Mulţi refuză chiar să îl plătească. Cu toate 
acestea, Performerul, fiind un lider, înţelege faptul că 
înainte de victorie trebuie să se poarte o bătălie; că 
înainte de înviere există un drum al crucii. Acestea merg 
mână în mână. 

William Penn spunea: „Fără durere nu vei avea parte 
de coroana de lauri; fără a suporta ghimpii nu vei şedea 
pe tron; fără amărăciune nu vei gusta glorie; fără de. 
cruce nu vei purta coroană.“ Helen Keller, care a avut 
parte de o portie generoasă de durere si necazuri, scria: 

„Caracterul nu se poate şlefui fără suferință, in tăcere. 
Numai experiența încercărilor şi durerii poate întări 
sufletul, limpezi viziunea, revigora ambiția şi aduce 
succesul.“ 

Ar fi o greşeală să înţelegem din paragrafele ante- 
rioare că reacţia pe care trebuie s-o avem când ne con- 
fruntăm cu încercări trebuie să fie una de acceptare 
pasivă. Termenul tenacitate poartă în sine sensul de 
rezistenţă şi de luptă. O atitudine stoică faţă de viaţă 
poate fi eficientă împotriva anxietatii, dar nu ajută câtuşi 
de puţin, în acest timp, la împlinirea destinului nostru. 
Nu — in acest scop trebuie să te agati de visul tau şi să te 
lupti cu fiecare fibră a fiinţei tale. Monologul lui Hamlet 
pune în mod strălucit în contrast perspectiva activă 
versus cea pasivă în eforturile de depăşire a obstacolelor: 


„Fiinţă — neființă: ce s-alegi? 

Mai vrednic oare e să rabzi în cuget 
A vitregiei praştii şi săgeți 

Sau fierul să-l ridici asupra mării 
De griji — şi să le curmi?”? 


(traducere Leon Levitchi şi Dan Dutescu, 1964) 


Trebuie să „nu pornim cu blandete în noapte“, trebuie 
să „ne mâniem împotriva luminii ce stă să moară“? şi 
trebuie să luptăm pentru lucrurile bune şi pentru lucru- 
rile minunate. 

Nimeni nu a afirmat vreodată că a-ţi împlini destinul 
şi a provoca o schimbare în lume ar fi nişte misiuni 
facile. 

Nu este niciodată uşor a înota împotriva curentului, 
şi cu toate acestea, cu cât încerci mai mult, cu atât îţi 
va părea mai simplu. Se întăresc muşchii, ajungi în noi 
teritorii, iar bucuria de a-ţi fi atins potenţialul iti inva- 
dează viaţa. 

Într-un studiu care a inclus mai mulţi oameni de 
succes din diferite straturi ale societăţii s-a descoperit 


că problemele cu care se confruntau erau mai dificile, 
nu mai puţin, decât cele cu care are de-a face oamenii de 
rând. Un sfert dintre ei erau afectaţi de handicapuri 
majore precum surzenia, lipsa vederii sau infirmitatea. 
Trei sferturi dintre ei fie proveneau din cămine destră- 
mate, fie se născuseră într-o sărăcie lucie. 

Elementul comun al destinului lor era acela că toate 
dificultăţile dădeau naştere unei determinări mai acerbe 
de a le depăşi. Alegeau o atitudine responsabilă, deschisă 
învăţării, refuzând să îngenuncheze şi să adopte mentali- 
tatea de victimă. 

Desigur, cei mai mulţi decid să nu trăiască astfel sau, 
pur şi simplu, nu iau nici un fel de decizie. Prin urmare, 
invariabil, curenţii negativismului şi ai tensiunilor de 
tot felul vor mătura căsnicii, afaceri şi viaţa însăşi, 
aruncându-le în ruină şi mediocritate. Nu aceasta este 
soluţia la care apelăm noi. Dacă ne dorim să înaintăm 
pe drumul spre identificarea semnificației fiinţei noas- 
tre, trebuie să ne însuşim şi să respectăm cu stricteţe 
un alt spirit de viață. Este mai bine să inoti împotriva 
curentului şi beneficiile unei astfel de vieţi iti devin cu- 
noscute pe parcursul drumului. 

Mi-a plăcut ceea ce a afirmat un matador despre 
riscurile pe care le presupune profesia sa: 


„Sunt fericit că taurii au coarne, pentru că, altfel, 


nu aş mai fi plătit atât de bine!“ 


Imi aminteşte de îmblânzitorul de lei care a dat acest 


anunţ într-un ziar: „Imblânzitor de lei caută leu mai 
blând.“ 

TENACITATEA IN FATA FURTUNII 

lată câteva principii practice pentru a putea rezista 
în toiul unei furtuni. 

VESNICIE 

In momentele in care toate sunt innegurate si des- 
tinul pare sa se fi impotmolit, o simpla schimbare a di- 
rectiei vantului poate rasturna situatia. 

Timpul insusi este un agent de schimbare, dar si un 
vindecător. Ceea ce astăzi pare a fi impenetrabil şi 
imposibil de înfrânt poate fi mâine o ruină. De aceea 
este important să nu sari din tren în inima tunelului. 

Cuvintele lui Gandhi, pe care producătorul Sir Richard 
Attenborough le-a accentuat în filmul său despre liderul 
indian, relevă modul în care acest adevăr l-a determinat 
să înainteze spre împlinirea destinului său: 


„Când mă cuprinde disperarea, îmi amintesc că, 
după cum o demonstrează istoria, adevărul şi 
dragostea au învins întotdeauna. Au existat 
dintotdeauna tirani şi criminali, şi pentru o vreme 
păreau invincibili, dar, în cele din urmă, au 


decăzut... întotdeauna...” 


Poetul englez Shelley a devenit cunoscut poate pentru 
poezia sa „Ozymandias“, care ne reaminteste de faptul 
că până şi cei mai atotputernici se prăpădesc: 


„Mi-a povestit un călător venit 

Din țări străvechi: — Într-o pustietate 
Văzui două picioare de granit, 
Enorme. În nisip pe jumătate 

Ascuns, un chip c-un rânjet împietrit, 
Care vădea că sculptorul ghicise 

Acele patimi, ce-au rămas întregi — 
Mult după inima ce le nutrise 

Pe soclu, câteva cuvinte-s scrise: 


«Sunt Ozymandias, rege peste regi. 


Puternicilor, opera grozavă 
Priviti-mi-o şi nu sperati în van!» 
Stă singură gigantica epavă, 

Şi-n jur — nisipu-i ca un ocean...” 
(traducere: Petre Solomon) 


2 — GASESTE RESURSE IN TINE INSUTI 


WAS ED IUD Sew 

Abraham Lincoln afirma: ,,Succesul este a trece din 
eşec în eșec fără a-ți pierde entuziasmul.“ 

Abilitatea de a menţine entuziasmul când situaţia este 
înnegurată face diferenţa între cei care pot fi lideri şi 
cei care pot doar să reacționeze. Atunci când circum- 
stantele în care ne pune viata ne secatuiesc rezervele de 
energie, trebuie să învăţăm cum să le alimentăm din 
nou. Pierderea combustibilului emoţional poate fi şi 
chiar se va dovedi fatală pentru călătoria noastră. 

De unde provine această energie? Cred că sunt două 
surse majore: 


Prietenii 

Prietenii adevăraţi se arată în vremurile de restrişte. 
De aceea nu există cuvinte pentru a descrie în mod real 
valoarea prieteniei. Samuel Johnson scria astfel: 


„Nu este nici pe departe înţelept să laşi o prietenie să - 
se stingă din neglijență sau prin lipsa comunicării. 
Este ca şi cum ai renunța în mod voluntar la una 
dintre cele mai importante surse de consolare la care 


poți recurge pe parcursul acestui pelerinaj anevoios.“ 


În momentele dificile, un prieten adevărat încearcă 
să te ajute şi să intervină, nu doar să te consoleze. Aceste 
momente nu sunt vremuri în care să bei o cafea cu cei 
care pot doar să îţi arate compasiune şi să te facă să îţi 
plângi de milă. Acum ai nevoie să acumulezi putere şi 

încurajare din partea celor care pot să atate jăraticul 
încă pâlpâind al speranţei. Nu uita că plânsul de milă 


poate conduce cu ușurință la ultima ceremonie. 

Reversul acestei monede este însă acela că Performerii 
trebuie să dispună şi de alte resurse, nu numai de prie- 
teni. Există momente în care suntem total singuri, aban- 
donați. Dacă în aceste momente ne bazăm pe participa- 
rea şi pe aprobarea altora pentru a acţiona si a reuși, 
vom da greş. 

Desigur, nu vom avea niciodată aprobarea nimănui. 
Înțelegerea timpurie a acestui lucru este una dintre 
cheile principale prin care poţi deschide drumuri pentru 
a avansa. Bill Cosby ne-a amintit de vechiul citat: „Nu 
ştiu care este secretul succesului, dar secretul eşecului 
este încercarea de a mulțumi pe toată lumea.“ 

Ideea de a menține pe toată lumea mulțumită pare să 
fie adânc înrădăcinată în ființa noastră. Vrem să îi 
mulţumim pe alții fiind tipul de persoană pe care ei se 
aşteaptă ca noi să fim. Cu toate acestea, vine şi clipa în 
care o astfel de existenţă îşi trădează lipsa de autenti- 
citate. Golirea de sens şi creşterea nivelului de stres din 
vieţile noastre sunt rezultatele acestui tip de demers şi 
reprezintă simptomele încercării de a ne da drept 
altcineva, de a aparţine altora. Această disonanta cog- 
nitivă începe să erodeze însăşi materia noastră sufle- 
tească. În cel mai bun caz, învăţăm să trăim fără a ne 
împlini destinul. În cel mai rău caz, devenim victime, 
epave din punct de vedere emoţional şi uşor de manipulat. 

Dr. Chris Thurman notează: 


„În cazul în care simți că trebuie să obţii aprobarea 
altcuiva, vreau să faci un lucru care are scopul de a 
demonstra că vei putea supraviețui şi fără. Mergi 
într-un supermarket şi strigă cât te țin puterile: Cât 
e ceasul? leşi la plimbare purtând urechi ca ale 


şoarecelui Mickey Mouse. Maine, la serviciu, 


formulează o altă opinie în cadrul unei conversații. 
În cazul în care cineva iti adresează o solicitare 
exagerată, refuză. Nu te încurajez să faci ceva 
nepoliticos, imoral sau periculos, vreau doar să te 
incurajez să acționezi într-o manieră care 
corespunde adevărului — nu poți mulțumi pe toată 
lumea. Nu fi uimit că viața va merge înainte: chiar 
aşa se va întâmpla.” 


Prin urmare, uneori perseverăm graţie ajutorului şi 
afecțiunii prietenilor nostri, dar trebuie să fim capabili 
să continuăm şi singuri în cazul în care ne dorim să 
urmăm calea Performerilor. 

Sunt momente când nu există nici o fiinţă umană 
căreia să îi putem împărtăşi neliniştile noastre, dar avem 
nevoie de perspectivă şi de putere. Consider că răspunsul 
constă în a crea o legătură cu Dumnezeu. 


Energia supranaturală 


De-a lungul istoriei, omenirea a înţeles acest adevăr: 
singurătatea se întovărăşeşte întotdeauna cu durerea. 

Ella Wheeler Wilcox pune punctul pe i în poezia sa, 
„Singurătate“: 


„Râzi, şi lumea va râde cu tine; 

Plângi, şi singur vei plânge; 

Țărâna bătrână e silită să-şi ia cu împrumut 
bucuria, 

Nu şi-o poate regăsi de una singură. 

Cântă şi vâlcelele iti vor răspunde; 

Suspină, vântul îți va înghiți suspinul. 
Ecoul va răspunde fericirii, 

Dar va respinge orice urmă de tristețe. 


Bucură-te şi oamenii te vor înconjura; 


De vrei să iti întoarcă spatele, arată-ți suferinţa; 

Vor să trăiască din bucuria ta, 


Dar de zvarcolirea-ti nu se vor îndura. 
Fericit de vei fi, mulți prieteni vei avea; 
Dar la tristeţe toți se vor împrăştia 
Nimeni nu îti va refuza cupa de nectar, 


Dar fierea vieţii de unul singur o vei bea. 


Risipeşte în festine şi un ac nu vei avea unde să 
scapi; 

Posteşte însă şi toți vor dispărea. 

Dă din belşugul tău şi astfel vei putea trăi, 
Dar, în ceasul morţii, nimeni nu-ți va plânge- 
alături. 

Se găseşte loc în palatele plăcerilor; 

Pentru mulțimi nenumărate, împărăteşti, 

Dar neinsotiti ne vom strecura 


Prin tranşeele înguste ale durerii.” 


Cu toate acestea, mai există speranţe. Sufletul ome- 
nesc are rezerve interioare de putere care pot ieşi la 
iveală atunci când începem să scrutam dincolo de noi, 
la Dumnezeul nostru. 

lisus, singur atârnat pe cruce; Regele David, când 
propriii soldaţi se răsculaseră împotriva lui; Margaret 
Thatcher, în perioada atacului cu bombă de la Brighton; 
Cromwell, în timpul războiului civil; Churchill, în anii 
dintre cele două războaie... 

Dumnezeu îşi doreşte să fie „Un sprijin prezent la 
nevoie. “® Cu toate acestea, vom primi acest ajutor atunci 
când ajungem la capătul puterilor noastre şi vom privi 
spre ceruri cu umilinţă şi credinţă. 

Pentru mulţi, ideea de a primi ajutor de la Dumnezeu 
sună ca şi cum ar trişa la un joc de cărţi. „Viaţa nu e 
uşoară“, mormăie în barbă. „Nu ar trebui să apelăm la 
morfina religioasă pentru a amorti durerea pe care ne-o 
provoacă realitatea.“ 


Prin urmare, să fie credinţa în Dumnezeu o cârjă pen- 
tru minţile sperioase si pentru sufletele lase? Sau, pe de 
altă parte, să fie lipsa de credinţă o cârjă pentru cei care 
nu pot înfrunta realitatea dumnezeiască? 


„În momentul în care o persoană încearcă să trăiască 
fără Dumnezeu, răspunsurile la moralitate, speranță 
şi sens o retrimit în lumea sa pentru a formula un 
răspuns individualizat. A trăi fără Dumnezeu 
înseamnă a te ridica prin propriile resurse metafizice, 
oricare ar fi acelea... A trăi fără Dumnezeu 
înseamnă, de asemenea, a te consacra unei filosofii 
privind esenţa vieții şi destinul care, atunci când se 
dovedeşte eronată şi i se dezvăluie falsitatea, nu iti 
lasă cale de scăpare. Acesta este nivelul de credință 
care i se cere celui ce îmbrăţişează un stil de viata 
anti-divinitate... 


Poate omul să trăiască fără Dumnezeu? 





desigur, într-un sens fizic. Poate trăi cu adevărat 
fără Dumnezeu? Răspunsul este NU! Deoarece o 
astfel de persoană este silită să renege o lege a 
moralității, să abandoneze speranța, să renunte la 
sens şi să nu îşi poată reveni în cazul în care se 
înşală. Viaţa pur şi simplu oferă mult prea multe 


exemple în favoarea contrariului.” 


Mulţi dintre noi ajung în acel moment din viaţă când 
suntem singuri cu Dumnezeu. În astfel de momente, 
ateismul invulnerabil şi mândria fundamentalistă se 
dizolvă. Deciziile sunt luate în adâncul inimii: fie în- 
tindem mâna pentru a-L atinge, fie îi refuzăm chemarea. 
Alegerea este a noastră şi, cu toate acestea, în cazul în 
care întoarcem spatele, raza de lumină, care ne-a 
iluminat pentru scurt timp sufletele, se îndepărtează cu 
repeziciune în ceața propriului orgoliu si a problemelor. 

3 — REZISTA 


Este întotdeauna încurajator pentru mine să aflu câţi 
dintre Performerii lumii au fost oameni obişnuiţi care 
pur şi simplu nu au renunţat la visul lor. 

Putem face cu uşurinţă greşeala de a considera că 
oamenii de succes au reuşit fără efort. De fapt, au reuşit 
doar pentru că, mai întâi, au îndurat eşec după eşec. 
Legea procentajelor începe să lucreze treptat în favoarea 
lor şi în cele din urmă dau lovitura, manuscrisul este ac- 
ceptat, afacerea isi identifică nişa, voturile sunt câştigate. 

Helen Gurley Brown, care a fost editor la Cosmopo- 
litan în America, afirma: „Una dintre cele mai întâlnite 
greşeli pe care oamenii le fac în carieră este aceea că 
pleacă prea devreme. Nu vor să mai facă «treaba 
murdară.» Vor să ajungă foarte repede în vârf. “* | 


Helen Brown este un exemplu bun când vrei să 
ilustrezi perseverenta şi tenacitatea necesare pentru a 
reuşi, ajungând treptat în fruntea ierarhiei din organi- 
zatia sa. Voința de a nu refuza aproape nici un gen de 
însărcinare şi de a excela o numeşte chemarea şoricelu- 
lui, pentru că, la început, începătorul se poate simţi la 
fel de nesemnificativ precum un şoricel.? 

Probabil că Zig Ziglar a surprins cel mai bine acest 
adevăr: „Singura diferență dintre un barosan si un 
trepăduş este aceea că barosanul este un trepăduş care 
a tras mai mult de sine.“ 

Una este să ai un scop în viaţă, dar dacă îţi lipseşte 
acest simţământ al tenacitatii, al determinării încăpă- 
tanate si al dorinţei de a nu renunţa, visul poate ajunge 
foarte repede doar un fruct al imaginaţiei. Ne bucurăm 
de el în fanteziile noastre, în momentele de respiro pe 
care ni le îngăduie viaţa, dar nu îl vom vedea niciodată 
prinzând formă reală. 

La o analiza finală, talentul neslefuit nu este sufi- 
cient, dar tenacitatea va face diferenţa. De la Lincoln la 


Lindberg, de la Franklin la Ford, de la Cromwell la 
Cousteau, determinarea de a nu renunţa a fost princi- 
palul sprijin pe drumul spre succes. Trebuie să învăţăm 
cum să facem fata înfrângerilor fără a ne lăsa înfrânți. 

Performerii au avut parte de destule dezamăgiri, dar 
nu trăiesc niciodată cu regretul de a fi încercat. Ştiu 
cum să treacă prin ele, să sufere, să scrâşnească din dinţi 
şi să meargă înainte. 

Griesmann povesteşte despre un interviu pe care i 
l-a luat lui Ray Charles, cântăreţul legendar: 


„— Când mulțimea este alături de tine, te ajută 
foarte mult. 

— Şi ce faci, am întrebat, când publicul este putin 
numeros şi nu te susține? 

A făcut o pauză. 

— Atunci afli dacă eşti un profesionist sau nu... Nu 
îți poți permite să nu performezi la cel mai înalt 
nivel. Dacă eşti capabil să urci pe scenă, trebuie să 
fii credincios fie însuţi. Trebuie să îi fiu credincios 

_ lui Ray. 


Mie imi place la nebunie ceea ce a spus actorul Bob 
Hoskins când a fost întrebat despre încrederea in sine 
permanentă pe care o manifesta atunci cand se confruntă 
cu descurajarea şi criticile: 


„Mama mi-a spus de foarte devreme: «Fiule, dacă 
nu te plac, înseamnă pur şi simplu că au gusturi 


proaste.» 


4 — NU ITI UITA VISUL 


Nu-ţi uita visul. Adesea, meditând la istoria reve- 
laţiilor noastre interioare referitoare la scop si destin, 
tentatia de a renunţa la ele se va disipa. 

Gândul la aceste momente cheie de inspiraţie şi ori- 
entare este fundamental pentru continuarea călătoriei. 
Asemenea puncte de cotitură în experienţa noastră de 
oameni trebuie să fie bine marcate pentru a ne întoarce 
în acel loc şi a câştiga energie pentru viitor. 

Acesta este motivul pentru care culturile şi organi- 
zatiile de succes construiesc tradiţii în jurul momentelor 
cheie. 

Paştele evreiesc nu numai că ilustrează printr-un 
simbolism grăitor mântuirea de suferinţa pe care o în- 
durase poporul evreu, dar le reaminteşte în fiecare an 
de locul unic pe care îl ocupă în ochii lui Dumnezeu şi în 
istoria omenirii. 

Tradiţia, cunoaşterea istoriei, chiar şi nostalgia pot 
juca un rol în a ne determina să înaintăm. 

În calitate de preot, când întreaga mea fiinţă strigă 
să mă dau bătut, îmi amintesc de momentul în care 
mi-am simţit vocaţia şi, astfel, o putere crescândă şi un 
simtamant al siguranţei încep să mi se acumuleze în 
inimă. 

Astfel, atunci când Performerii se simt asediați de 
necazuri de netrecut, dezamăgire şi slăbiciuni, în loc să 
renunţe la cursă, încep să îşi intre în rolul de slujitori 
ai unui destin superior. 


„Schilodeşte-l şi-l vei obține pe Sir Walter Scott. 
Închide-l într-o închisoare şi-l vei obține pe John 
Bunyon. Îngroapă-l în nămeţii unei avalanse şi-l vei 
obține pe George Washington. Creşte-l într-o sărăcie 
cruntă şi-l vei obține pe Abraham Lincoln. 
Blesteamă-l cu paralizie încă din copilărie şi va 
deveni Benjamin Franklin. Provoacă-i arsuri despre 
care medicii afirmă că îl vor împiedica să mai 
meargă vreodată şi te vei trezi cu Glen Cunningham — 
care a stabilit recordul mondial pentru o milă în 


1934. Provoacă-i surzenie şi vei obține un 





Beethoven. De vei aranja în aşa fel încât să se nască 


o persoană de culoare într-un mediu apăsat de 
discriminare rasială, vei obține un Booker T. 
Washington, o Marian Anderson, un George 

Washington Carver... 

Numeşte-l un copil cu probleme, un retardat, dă-i 
verdictul de «incapabil de a participa la procesul de 
educaţie» şi vei avea un Albert Einstein." 


Fără scuze. Fără victime. Fără plângăcioşi. Fără non- 
sensuri. Fără paranoia! 

Lumea conspiră împotriva noastră, dar viaţa este 
dură. Trebuie să facem faţă obstacolelor şi suferinţei, 
dar nu trebuie să li se permită niciodată să înfrângă 
sufletul. 

Spiritul neîmblânzit al Performerului merge înainte... 

CAPITOLUL 7 


APRECIERI PENTRU MACII INFLORITI 
Mentalitatea abundenței 


„Dacă ai 20 de ani şi nu eşti 
socialist, eşti fără de inimă. 

Dacă ai 40 şi nu eşti capitalist, esti 
fără de minte.“ 


Winston Churchill 

















Pe treptele succesului sunt destui cei care consideră 
că pentru a ajunge cât mai sus trebuie să îi sape pe cei 
de deasupra şi să îi calce în picioare pe cei de dedesubt. 
Cu toate acestea, succesul nu este o scară, este o călătorie 
pe un drum pe care putem înainta. Cei care pornesc pe 
această cale, în cazul in care îşi doresc cu adevărat să 
ajungă la destinaţie, ar avea mult mai mult de câştigat 
dacă şi-ar ajuta tovarăşii de călătorie şi nu dacă le-ar 
submina eforturile. 

Performerii nu acţionează în virtutea mentalitatii de 
tip „Eu câştig, tu pierzi“, ci se lasă conduşi în viata de 
ideea „Câştig eu, avem amândoi de câştigat.“ Acest lucru 
poate părea surprinzător, întrucât, atunci când ne 
aplecăm asupra destinelor celor care pot fi definiti drept 
Performeri, te-ai putea aştepta să dai peste oameni care 
au în sânge spiritul concurenţei şi care încearcă să 
câştige cu orice preţ. Această atitudine este însă o 
raritate. 

Performerii înţeleg faptul că succesul individual nu 
trebuie să însemne eşecul celorlalţi. Se ghidează după 
ceea ce poate fi definit drept o mentalitate a abundenței. 
Vor să aibă succes, vor să aibă rezultate extraordinare, 
vor să îşi atingă scopurile şi nu se simt câtuşi de putin 
vinovaţi. Vina este rezervată doar celor care cred în 
principiul: „Eu câştig, tu pierzi“. 

Mentalitatea insuficientei apreciază lumea drept un 
soi de plăcintă cu un număr limitat de felii. Cu cât iau 
eu mai multe, cu atât rămân mai puţine pentru ceilalţi. 
În cazul în care acest lucru mi se pare corect, încep să 
am o atitudine concurenţială şi agresivă. În cazul în care 
consider că acest lucru este incorect, îmi pierd motivaţia 
şi mă simt vinovat pentru succesul pe care îl obţin. În 
încercarea de a-mi alina conştiinţa, îmi diminuez nivelul 
standardelor şi mă afund în falsitatea sindromului 
uniformitatii... mă mulţumesc să devin mediocru. 

Adevărul este însă că viaţa nu este ca o plăcintă. Dacă 
eu primesc mai mult, nu înseamnă că restul semenilor 
mei primesc mai puţin. Conrad Black, magnatul cana- 
dian din domeniul media, consideră că: 


„Succesul unei persoane care atrage după sine eşecul 
sau exploatarea alteia este un mit stângist şi unul 
dintre izvoarele spiritului atotcuprinzător al 
invidiei. Sistemul nostru economic nu se bazează pe 
un război în care se dă o singură bătălie sau pe un 


joc zero-suma.”" 


Crezând într-un Dumnezeu drept, nu pot accepta 
faptul că sistemul pe care l-a creat pentru ca noi să 
evoluăm a fost conceput pentru a include această 
paradigmă pierdere-câştig. Conceptul potrivit căruia 
reuşita unei persoane trebuie să provoace eşecul alteia 
pur şi simplu nu stă în picioare şi este contrazis de 
concepte precum caritate, mărinimie, echipă şi familie. 

Pe de altă parte, succesul nu răsare spontan, fără a fi 
cultivat. Paul Zane Pilzer scrie despre acest lucru: 


„Tatăl nostru nu ne-a aşezat pe acest pământ 
pentru a profita de pe urma altora. În această 
credinţă este subinteles faptul că, asemenea unui 
părinte iubitor, Dumnezeu pur şi simplu nu a 
revărsat asupra noastră, copiii săi, tot ceea ce ne 
doreşte inima. Ci, mai degrabă, ne-a înzestrat cu 
instrumentele care ne sunt necesare pentru a reuşi şi 
ne-a permis să descoperim pe cont propriu modul în 


care trebuie să le folosim.“ 


Viaţa este asemenea unui râu. Există de toate, din 
belşug, pentru toată lumea. Analogia cu plăcinta 
funcţionează, gândind în termeni pur economici, numai 
în cazul în care inmultim plăcinta. Creativitatea, spiritul 


de iniţiativă şi eforturile individuale provoacă o aseme- 
nea creştere. 

Vieţile noastre au fost supuse unui model economic 
bazat pe teoria insuficientei. Ceea ce se traduce prin aceea 
că bogăţia disponibilă în lume este limitată. Perspectiva 
tradiţională a ignorat elementul reprezentat de ingenio- 
zitatea umană care redefineşte în mod constant ceea ce 
poate fi interpretat drept valoare şi ceea ce nu. 

Paul Zane Pilzer explică acest lucru în analiza sa din 
perspectivă istorică asupra resurselor apreciate. El 
subliniază faptul că în secolul al XIX-lea, rezerva de 
untură de balenă era pe terminate, astfel încât am 
descoperit o metodă prin care să folosim substanţa 
vâscoasă lipsită de valoare care izvora din pământul 
Texasului. Astăzi, cea mai importantă tehnologie, micro- 
cipul, are ca materie primă cel mai la îndemână material: 
nisipul.’ 

Populația a crescut, dar produsul brut mondial con- 
tinuă să crească cu o rată exponențială mult mai mare. 
Nu numai că progresul îşi vede de drum, dar şi evoluția 
sa. 

Aceasta înseamnă pur şi simplu că puterea de cum- 
părare a muncitorului mediu, calculată în funcţie de ora 
de muncă, creşte în mod constant. Conceptul de bogăţie 
nelimitată este un subiect care a fost dezbătut intens în 
cercurile economice. Punctul culminant a fost un pariu 
între Julian Simon (autorul cărţii The Ultimate Resource — 
o lucrare care argumentează faptul că oamenii sunt 
resursa supremă) şi Paul Ehrlich, campionul prăpăs- 
tioşilor. 

În 1980, Simon a lansat provocarea de a paria că 
preţul oricărei resurse naturale la orice moment din 
viitor se va reduce. Ehrlich a acceptat şi pariul a fost 
înregistrat ca valid în octombrie 1980. 

A fost ales preţul combinat a cinci metale — crom, 
cupru, nichel, staniu şi tungsten. În cazul în care prețul 

creştea, Ehrlich ieşea câştigător. Dacă ar fi scăzut, 
câştiga Simon. Zece ani mai târziu, a câştigat acesta 
din urmă. Preţul metalelor scăzuse la 57,6% din preţul 
din 1980. Dacă includem şi efectul inflaţiei, preţul 
scăzuse cu 30% fata de cel din 1980.4 

Nu resursele fizice sunt limita bogăției, ci creati- 
vitatea umana. 

Poporul singaporez este un bun exemplu in acest sens. 
De-a lungul ultimilor patruzeci de ani, in lipsa materiilor 
prime necesare, a spaţiului sau a pământului arabil 
roditor, economia acestei tari a inflorit pur si simplu. 
Pur şi simplu au adăugat iniţiativă, visuri, spirit de 
iniţiativă, înţelepciune şi perseverenţă. 

E suficient să discuti cu cineva care a fost educat 
într-un mediu socialist sau în unul caracterizat prin 
filosofiile sale înrudite pentru a înţelege faptul că idealul 
egalitarismului este irealizabil. În momentul în care 
continuăm să îi sancţionăm pe cei care au reuşit şi să fi 
susţinem pe cei care au refuzat să preia iniţiativa, noi 
înşine înregistrăm o nereusita. Nereusita de a înţelege 
faptul că a-i ajuta şi a-i recompensa pe învingători 
provoacă revărsarea resurselor, competenţei şi a bene- 
ficiilor asociate ale acestora către toţi membrii acelei 
societăţi. 

Birocratia care încearcă să tot uniformizeze terenul 
de joc poate disipa tocmai calităţile necesare pentru 
asigurarea succesului în societate. 


„Inițiativa moare odată cu credinţa. Este imposibil 
să creezi un sistem colectiv de reglementare şi 
siguranţă care să nu anihileze în cele din urmă 
sursele morale ale voinţei de a înfrunta pericolele şi 
de a lupta, care să nu înmoaie fluxul spontan de 
daruri şi experimente ce lărgeşte dimensiunile lumii 


şi cercurile simpatiei umane. 


Puterea supremă şi slăbiciunea crucială a 
capitalismului şi democraţiei este încrederea în 
creativitate şi curaj, în capacitatea de a fi lider şi 
moralitate, între intuiţie şi credință. Dar nu există 
altă alternativă cu excepția mediocrității şi 
stagnării. Un anumit tip de cunoaştere, în cazul în 
care ne este hărăzită, îl căpătăm abia după ce 
momentul oportunității se risipeşte. Jucătorul care 
aşteaptă emergenta unei pieţe sigure, cel ce 
reaşteaptă asigurarea totală a noilor venituri, liderul 
care încearcă să găsească o opinie publică închegată, 
toți aceştia vor acționa mult prea timid şi mult prea 


“5 


târziu. 


În condiţiile în care capitalismul se însoţeşte de un 
cadru moral puternic şi de valori printre care se numără 
caritatea, simțul datoriei şi credinţa, va avea drept 
consecinţă atât îmbogățirea celor deja bogaţi, cât şi a 
săracilor. Cu siguranţă, adevărul este că dacă bogatii 
nu se mai îmbogăţesc înseamnă că undeva procedează 
total greşit. A te comporta înţelept şi proactiv în mo- 
mentul în care ai la îndemână resursele cu care poţi 
acţiona ar trebui să creeze mai multă bogăţie şi, în 
consecinţă, să fie mai benefic, nu mai nociv pentru so- 
cietate. Prin urmare, Performeri îşi dau seama de faptul 
că succesul lor reprezintă o manieră prin care îi pot ajuta 
pe alţi oameni. 

Deşi este la fel de adevărat faptul că diferenţa dintre 
bogaţi şi săraci se adânceşte, ar trebui să fie adevărat şi 
faptul că şi acestora din urmă le merge mai bine. Cea 
mai bună modalitate de a ajuta o societate este de a-i 
încuraja pe cei cu bani să îi folosească, să îi investească, 
să îi cheltuiască şi să îi dăruiască. Astfel, economic va 
prospera, se vor crea mai multe locuri de muncă şi mai 
multe oportunităţi. 

George Gilder, in cartea sa Wealth and Poverty, cre- 
ează o argumentatie amănunţită şi entuziastă a ceea ce 
numeşte sistem economic cu resurse laterale. Demon- 


strează faptul că, de fapt, cei cărora le merge bine şi 
preiau pe umerii lor mai multă responsabilitate socială 
sunt benefici pentru societate ca întreg. Aceasta se 
reflectă adesea în cotele diferite de impozitare. Cu toate 
acestea, în momentul în care această cotă ajunge sau 
chiar depăşeşte 50%, veniturile guvernului încep, de fapt, 
să se reducă. Acesta este pur şi simplu rezultatul acţiunii 
celor aflaţi la acest nivel, care încearcă din ce în ce mai 
serios să îşi minimizeze impozitele. Adăugaţi la aceasta 
lipsa furnizării de facilităţi pentru a câştiga mai multi 
bani şi veţi începe să vedeţi adevărul din spatele poziţiei 
lui Gilder. 

Curba Laffer demonstrează această teorie într-o 
manieră simplă. Economistul Arthur Laffer a înţeles 
faptul că există cel mai probabil două cote de impozitare 
diferite care vor produce acelaşi nivel de venituri. De 
exemplu, o cotă zero nu va produce venituri, ca şi o cotă 
100%, pentru că ar curma iniţiativele de pe urma cărora 
se pot încasa impozite. Cotele mai mici stimulează 
afacerile şi ghidează capitalul către activităţile impo- 
zitabile, crescând astfel încasările guvernului. Cei care 
au succes vor continua să facă bani, creşte fluxul de 
numerar în rândurile întregii societăţi, cresc oportuni- 
tatile de angajare, iar proiectele care au scopul de a-i 
sprijini pe cei care se află în dificultate şi care sunt 
dependenţi de societate pentru traiul zilnic îşi găsesc 
resurse mai bogate de finanţare. 

Performerii nu sunt niciodată ameninţaţi de succesul 
altora. Nu îngăduie ca procesul lor de gândire să devină 
dominat de invidie sau de lăcomie. Înţeleg viziunea 
descrisă în Proverbe, care afirmă că: „Omul milostiv va 
fi binecuvântat, pentru că dă săracului din pâinea lui.“ 
Este necesar să înțelegem faptul că succesul nostru 


trebuie să reprezinte un element de sprijin şi nu un 
obstacol pentru semenii nostri. În momentul în care 
înțelegem acest adevăr, vom începe să ieşim din ceața 
propriilor interese, să renuntam la modelul comporta- 
mental distructiv al competiţiei bazate pe confruntare 
gi să ne îndreptăm spre lumina strălucitoare a libertăţii 
şi împlinirii. 

Dacă vecinul nostru arată precum un mac înflorit, 
acest lucru trebuie să ne inspire pentru ca noi înşine să 
evoluăm şi să ne bucurăm de umbra lui. A-l rupe în- 
seamnă a ne alătura gloatei de indivizi care consideră 
că mediocritatea este normală şi că freamătul, culoarea 
şi visurile sunt vinovate pentru toate relele societăţii. 
Această lume întunecată, lipsită de forme alungă pro- 
vocările şi împiedică asumarea de riscuri. Acesta nu este 
mediul în care un Performer îşi poate desfăşura viaţa. 








Dacă vecinul nostru arată 
precum un mac înflorit, acest 
lucru trebuie să ne inspire 
pentru ca noi înşine să 
evoluăm şi să ne bucurăm de 
umbra lui. A-l rupe înseamnă 
a ne alătura gloatei de 





indivizi care consideră că 
mediocritatea este normală şi 
că freamătul, culoarea şi 
visurile sunt vinovate pentru 
toate relele societăţii. 

„Toţi cei care încetează să mai 
învețe sunt bătrâni, fie că au 20 de 
ani, fie că au 80 de ani. Toți cei care 
continuă să învețe rămân tineri.“ 


Henry Ford 








Căutarea cunoaşterii, a perspectivei şi a înţelepciunii 
face parte integrantă din viaţa celui care ajunge să 
exceleze. Motivul este de la sine înţeles. Performerii 
înţeleg faptul că pe măsură ce se lărgeşte cercul cunoas- 
terii, limitele ignoranței se îndepărtează. Sau, formulând 
altfel lucrurile, cu cât învăţăm mai mult, cu atât ne dăm 
seama ce anume ne este străin. Această revelaţie va 
continua să ne motiveze pentru a continua aventura 
învăţării. 

Există multe lucruri pe care le cunosc. Ştiu să conduc 
o maşină. Să vorbesc limba engleză. Să fac un sos 
Bernaise (deşi aplicarea corectă a acestui tip de cunoaş- 
tere îmi scapă cel mai adesea!). Pe de altă parte, există 
multe lucruri pe care nu le cunosc. Nu vorbesc chineza, 
nu ştiu să navighez pe Amazon, nu ştiu să construiesc 
un igloo. Există şi lucruri pe care nu numai că le ştiu, 
dar conştientizez şi faptul că îmi sunt familiare; lucruri 
asupra cărora sunt absolut sigur. Ştiu că sunt sigur că 
numele meu e Phil Baker. Ştiu si sunt sigur că trăiesc 
în Australia. 

Există şi acele lucruri pe care nu le cunosc şi sunt 
conştient de faptul că nu le ştiu. Nu sunt deloc înde- 
mânatic la cele gospodăreşti. Nu ştiu să repar maşina 
în cazul în care se strică. Cu toate acestea, am un avantaj 
asupra celorlalţi, deşi aceste lucruri îmi sunt străine: 
sunt conştient de faptul că nu le ştiu. Prin urmare nu 
încerc să repar nici maşina şi nici poarta, iar soţia mea 
răsuflă uşurată. Este fericită de faptul că în momentul 
în care se strică un anumit lucru chemăm o persoană 
calificată, iar lucrurile stricate sunt reparate de un 
profesionist. Ori de câte ori am bâjbâit în această zonă, 
rezultatele au fost dezastruoase. 

Cu ceva timp în urmă, la noi acasă, una dintre 
sigurante s-a ars. Fiind eu capul familiei şi ţinând cont 
de faptul că tocmai urmărisem un episod din Cum să-ți 
îmbunătăţeşti căminul, le-am mărturisit soţiei şi copiilor: 

„Nici o problemă! Tata va avea grijă de toate!“ M-am 
dus la panoul de sigurante şi am încercat să o scot pe 
cea care se arsese. Mi-am dat seama că se blocase în 
locaşul ei, aşa că am încercat să o desfac folosind o 
şurubelniţă — doar că m-a lovit o undă de electricitate. 
În acelaşi timp m-a lovit şi revelaţia faptului că uitasem 
să deconectez curentul electric. După cum observați, 
deţin o capacitate uimitoare de a finaliza dezastruos 
sarcinile casnice, chiar şi a schimba o siguranţă. Vă 
puteţi imagina, prin urmare, bucuria care îi cuprinde 
pe toţi membrii familiei în momentul în care recunosc 
că ştiu ceea ce îmi este total străin în astfel de situaţii. 

De fapt, unde bat? Ei bine, dacă există lucruri pe care 
le ştiu şi pe care nu le ştiu, lucruri pe care sunt sigur că 
le ştiu şi lucruri pe care sunt sigur că nu le ştiu — 
închipuiţi-vă câte lucruri există, pe care cu siguranţă 
nu le ştiu, dar de care nu sunt câtuşi de puţin conştient 
că nu îmi sunt deloc familiare! 

Mă bucur de viaţă, urmându-mi chemarea, şi cu toate 
acestea există numeroase lucruri legate de activitatea 
mea pe care nu le cunosc şi de care nici măcar nu sunt 
conştient că nu le ştiu. Această revelaţie mă va deter- 
mina să învăţ mereu. Poate astăzi, în cadrul unui 
seminar, citind o carte, prin intermediul unei relaţii, al 
unei conversații, aş putea afla ceea ce înainte îmi era 
necunoscut, care mă va ajuta să fiu şi mai eficient în 
călătoria care mă aşteaptă. 

În consecinţă, Performerii citesc întruna, îşi ascultă 
semenii şi solicită sfaturi. Cartea Proverbelor expune 
situaţia în felul următor: „Înțeleptul îşi va mări ştiinţa, 
dar nebunii nesocotesc înţelepciunea şi învățătura.“ 
Nebunii menţionaţi în Biblie nu sunt cei care au un IQ 
scăzut, ci cei a căror atitudine faţă de viaţă este egoistă, 
refuzând să plece urechea ş să asculte. 

Art Buchwald, unul dintre cei mai mari umorişti ai 
Americii, a afirmat următoarele: 


„Există mult prea mulți oameni care se consideră 


educați doar pentru că au o diplomă. Nu sunt. Nu 
te educi pur şi simplu, te pregăteşti pentru educație. 
Te pregăteşti pentru a şti cum să abordezi lucrurile, 
pentru a şti cum să foloseşti cărțile, cum să 


gândeşti.” 


Dragostea pentru învățătură, dragostea pentru cărți 
reprezintă o trăsătură comună a Performerilor. Truman 
citea necontenit, ca şi Kennedy. Acesta din urmă a citit 
o relatare istorică ce a reprezentat cheia deciziilor luate 
în timpul Crizei Rachetelor Cubaneze. 

Kennedy citise istoria scrisă de Barbara Tuchman 
despre primul război mondial, The Guns of August. L-a 
uimit modul în care declanşarea războiului ar fi putut 
fi evitată. Reacţii exagerate, prejudecăţi, înfruntări de 
personalitate... Era hotărât ca aceleaşi greşeli să nu fie 
repetate în cazul a ceea ce ar fi putut fi a treia confla- 
graţie mondială. 

Nu există cuvinte pentru a descrie importanţa ascul- 
tării. Gândirea noastră este direct corelată cu acţiunile. 
Ca să schimbăm modul în care ne comportăm trebuie să 
gândim, motiv pentru care hrana cu reale calităţi 
nutritionale pentru minte este esenţială. 

Griessman scrie după cum urmează: „Este posibil ca 
oamenii de succes să atingă orizonturi largi de cunoas- 
tere, dar obțin o profunzime a cunoaşterii într-un anumit 
domeniu. Cunosc foarte puţine despre o multitudine de 
lucruri, dar ştiu enorm de multe despre un anumit 
lucru. “® 

Capacitatea şi profunzimea minţii sunt rezultatul 
acumulării de informaţii solide; trebuie însă să ne acor- 
dăm timp pentru a medita asupra lor şi a le putea îngloba. 
Blaise Pascal, filosoful meu favorit, spunea astfel: 


„Măreţia omului constă în puterea minții sale.” 

Aroganta tinereţii, care refuză să pună întrebări, a 
ruinat multe destine. Cei care doresc să înainteze trebuie 
să îi urmeze pe cei care au şi ajuns pe acolo şi să le 
scruteze minţile pentru a putea identifica răspunsuri, 
idei şi perspective asupra vieţii. În acest sens, se poate 
spune pe bună dreptate despre Performeri că sunt 
persoane umile, dat fiind faptul că nu consideră niciodată 
că le ştiu pe toate, rămânând deschişi la sfaturile şi 
reacţiile celor din jurul lor. 

Cheia este să te mentii obiectiv. Învăţarea lucrurilor 
extraordinare trebuie să se însoţească de disponibilitatea 
de a-i asculta pe ceilalţi. Acesta este un amănunt 
important care nu trebuie trecut cu vederea. Tragedia 
intelectualului este cel mai adesea capul itit al arogantei, 
care se insinuează leneş, dar întunecă mintea şi restrân- 
ge hotarele cunoaşterii. Putem deveni foarte pricepuţi 
în scopul binelui propriu şi, cercetând lucrurile com- 
plexe, nu vom gusta din eleganța şi simplitatea adevă- 
rului. 

G.K. Chesterton ilustrează foarte bine acest aspect: 


„Ei bine, unul dintre cele patru paradoxuri ce ar trebui 
dezvăluite fiecărui copil care se tine de fustele mamei 
sale este următorul: cu cât mai mult se uită omul la 
un lucru, cu atât va vedea mai putin; cu cât învață 
mai mult despre un lucru, cu atât va şti mai putin. 
Argumentatia lui Fabian referitoare la experți, că omul 
care este instruit trebuie să fie şi cel in care poţi avea 
încredere, nu şi-ar găsi nici un răspuns în cazul în 
care ar fi adevărat că omul care studiază un lucru şi îl 
pune în practică în fiecare zi i-ar pătrunde din ce în ce 
mai adânc semnificația. Dar nu aşa stau lucrurile. 


Semnificațiile i se vor ascunde din ce în ce mai mult.” 


Trebuie să înţelegem faptul că pentru a ne atinge 
scopurile avem nevoie de tot sprijinul care ni se oferă. 


Nu trebuie să confundăm obţinerea informaţiei cu 
aplicarea acesteia — cu înţelepciunea. Oamenii de succes 
pun întrebări pătrunzătoare care le vor oferi rezultate 
practice pe drumul spre împlinirea destinului. Această 
continuă conectare la realitate, această detaşare pentru 
a putea percepe imaginea de ansamblu este una dintre 
practicile cheie care ne pot menţine pe drumul cel bun. 


VITALA 
vi 





Înțelegerea faptului că acumularea de informaţii este 
vitală pentru succes, că informaţiile corecte ne vor fur- 
niza rezultate favorabile, poartă cu sine un corolar 
firesc. Afluxul de informaţii greşite ne va conduce înspre 
rezultate greşite. Hrana cu care ne alimentăm fiinţa 
individuală ne va afecta gândirea, apoi convingerile şi 
în cele din urmă acţiunile. În această eră informaţională 
în care discuţiile din spaţiul virtual pot fi asurzitoare, 
trebuie să filtrăm ceea ce lăsăm să ne pătrundă în suflet 
şi în minte. 

Performerii înţeleg faptul că o alimentaţie constantă 
pe bază de gunoaie, informaţii eronate şi negativitate îi 
poate arunca de pe calea cea dreaptă care îi conduce spre 
împlinirea scopului vieţii. Obiceiul de a invata necon- 
tenit trebuie să fie însoţit de cenzurarea resurselor infor- 
mationale disponibile, astfel încât să acordăm atenţie 
numai acelor lucruri care ne pot inspira şi educa şi care 
ne pot ajuta să ne dezvoltăm şi să devenim mai sănătoşi. 
Din nefericire, în vremurile acestea, se pare că societatea 
confundă calitatea cu cantitatea informaţiilor. Ziarele 
sunt pline mai degrabă de bârfe şi nu de ştiri, în biserică 
auzim mai degrabă ceea ce nu va face Domnul şi nu ceea ce 
va face. Relaţiile noastre sunt mai degrabă sufocante şi nu 
izvoare de energie, iar la televizor nu vei vedea decât ceea ce 
Chesteron numea „gumă de mestecat pentru minte.“ Nu e 
nimic în neregulă în ceea ce priveşte guma de mestecat, dar 

consumul exagerat va conduce la introducerea unor 
substanțe nocive în organism şi la irosirea energiei. 
Rousseau spunea că adevărul nu trebuie căutat în 
ideile şi comportamentul locuitorilor pervertiti din ora- 
şele sofisticate, ci mai degrabă în inima pură a ţăranilor 
simpli sau a copiilor nevinovaţi. Vieţile noastre sunt 
asediate de lucruri nesemnificative şi chiar se învârt în 
jurul acestora. Pur şi simplu nu există timp suficient şi 
nici exemple care să ne ghideze în altă direcţie. 
Rezultatele meciurilor ne interesează mai mult decât 
apusurile. Suntem cu ochii pe detalii, motiv pentru care 
nu reuşim să observăm imaginea de ansamblu. Suntem 
prea preocupaţi să vedem serialul Prietenii tăi la televizor 
în loc să ne facem prieteni adevăraţi. Suntem precum 
fotografii angajaţi pentru o nuntă: suntem atât de prinşi 
de sarcina de a imortaliza momentele cheie încât ni se pare 
mai importantă fotografia decât momentele de viaţă pe care 
le surprinde. Nu te poţi abtine să nu te întrebi dacă un 
turist nu ar vedea mult mai multe în cazul în care nu ar 
privi doar prin aparatul de fotografiat. Viaţa nu este o 
repetiţie generală. Trebuie să ne oprim acum, să o con- 
templăm şi să medităm chiar în momentul prezent. 


„Majoritatea oamenilor gândesc doar o dată sau de 
două ori în viață. Motivul pentru care am avut 
atâta succes este faptul că am reuşit să gândesc o 
dată sau de două ori pe an.“ 


Victor Hugo 


Creierele noastre sunt nişte maşinării extraordinare, 
capabile să proceseze 30 de miliarde de biţi de informaţie 
în același timp, utilizând echivalentul a 6.000 de mile 
de cabluri şi conexiuni. Cu toate acestea, este posibil ca 
reţeaua neurală sa zacă în hibernare aproape toată viata. 


Trebuie să învăţăm cum să gândim. Trebuie să ne 
educăm copiii astfel încât să poată să gândească şi să 
discearnă pe cont propriu, nu doar să execute. 

Problema teoriei bazate pe rezultate sau a educaţiei 
vocationale este aceea că produce muncitori capabili, 
care sunt însă incapabili să funcţioneze optim în afara 
parametrilor ingusti ai fişei postului lor. 

Angajatorii se plâng de faptul că absolvenţii marilor 
instituţii de învăţământ nu ştiu să gândească. Si nu mă 
refer aici la nivelul coeficientului de inteligenţă, ci la 
acel tip de persoane creative, cu un orizont de cunoaştere 
imaginativă care pot face mult mai mult decât să 
proceseze pur şi simplu informaţiile. 

Dorinţa de a elimina studiul artelor, studiul adecvat 
al limbii materne, al filosofiei, istoriei sau al altor ma- 
terii de acest tip din programele şcolare este principalul 
vinovat pentru dispariţia treptată a mintilor agile. Sir 
Robert Jones, întreprinzătorul cel mai de succes din 
domeniul imobiliar al Noii Zeelande, este doar unul 
dintre angajatorii care sunt afectaţi de această realitate. 

Povesteşte despre una dintre cele mai recente confe- 
rinte de management pe care compania sa a organizat-o 
pentru managerii în formare ai companiei de la nivelul 
de vârf. Subiectul discutat se referea la tehnicile de a 
închiria spaţiile vacante în cazul unei pieţe aflate în de- 
clin. Jones le-a spus participanţilor că pe pieţele străine 
competitive se pun inscripţii pe clădiri. Acest lucru nu 
se făcea de obicei în Noua Zeelandă, întrucât aducea un 
deserviciu infatisarii clădirilor şi, până nu cu mult timp 
în urmă, era mai degrabă simplu să închiriezi anumite 
spaţii fără să recurgi la asemenea măsuri. 


„Ar trebui să adoptăm şi noi aceste practici?“ am 
întrebat. Au urmat discuții serbede, motiv pentru 
care am concentrat subiectul şi am întrebat: „De ce 


credeţi că în alte locuri se practică acest obicei an de 

an?” Unii au sugerat, destul de timid, că această 
practică poate fi considerată publicitate pozitivă 
pentru compania imobiliară. Alții nu au reușit să 
articuleze nici un cuvânt. Răspunsul evident era: 
„Pentru că funcționează”, dar pur şi simplu nu 
trecea prin mințile acelea şcolite în universităţi. 
„Aceşti oameni nu sunt idioţi... pur şi simplu nu 
reuşesc să gândească. Au ieşit de la colegii, şi-au 
luat diplome în drept sau comerț şi nu sunt câtuşi 
de puțin instruiți. Trist este atunci când descoperim 
că, în cadrul companiei noastre, unii dintre cei care 
gândesc cel mai bine nici măcar nu s-au apropiat de 


o universitate...” 


Într-o anumită măsură, vina le aparține şi angaja- 
torilor. În această lume construită pe tehnică este facil 
să angajezi persoane în funcție de note şi diplome fără a 
aprecia beneficiile educaţiei de tip clasic. 

Apăruseră şi glume: Un absolvent de ştiinţe întreabă: 
„De ce funcționează?“ Absolventul cu diplomă de inginer 
întreabă: „Cum funcționează?“ Cel cu diplomă de con- 
tabil întreabă: „Cât va costa?“ Cel care este absolvent 
de arte întreabă: „Doriţi şi cartofi prajiti?“ 

Vremurile însă sunt în continuă schimbare. Oamenii 
încep să îşi dea seama care este importanţa ideilor şi a 
puterii procesului individual de gândire. 

Ed Cole a fost cel care a remarcat faptul că persoana 
care nu dispune de un sistem organizat de gândire va fi 
întotdeauna la bunul plac al celei care are. De aceea 
trebuie să ne străduim să dezvoltăm acest domeniu 
crucial al vieților noastre, atât în ceea ce privește acu- 
mularea necontenita de informatie, cât si disciplina 
legata de gandirea imaginativa si creativa. 

Pentru a-si atinge scopul vietii, inima si mintea Per- 
formerului are nevoie de combustibil de cea mai buna 
calitate, nu de motorină îndoită cu apă. Trebuie să îi 


ascultăm pe cei care au construit destine marete şi să 
ne scufundam în ideile creatoare ale lumii. Pur şi simplu 
nu dispunem de suficient timp pentru a permite lucru- 
rilor superficiale, neînsemnate şi banale să ne domine 
abilităţile cognitive. Avem nevoie şi de inspiraţie, nu 
numai de informaţie. Avem nevoie de curaj, nu de 
laşitate. Avem nevoie de pasiune, nu de nevrednicie. Ne 
vom descoperi doar în singurătate şi în interogatii, nu 
în superstiții şi în telenovele. Vom ajunge la destinaţie 
numai dacă suntem disciplinaţi şi gândim profund, nu 
dacă suntem trândavi şi ne abatem de la calea pe care o 
avem de urmat. 








Capacitatea şi profunzimea 
minţii sunt rezultatul 
acumulării de informaţii 
solide; trebuie însă să ne 
acordăm timp pentru a 
medita asupra lor şi a le putea 
îngloba. 

CAPITOLUL 9 


STILUL DE VIAȚĂ AL CELOR BOGAȚI Si 
NEFERICITI 
Satisfactia 


„Aş vrea să fiu ceea ce eram atunci 
când doream să devin ceea ce sunt 
acum.“ 


inscripție graffiti, Londra, 1980 











Dintre toate calităţile pe care le-am analizat, aceasta 
pare să fie cea mai iluzorie. Adevărul despre virtuțile 
trăirii din interior spre exterior este copleşit de vocile 
care intonează mai mult. 

Trebuie să fim sinceri: pentru generaţia noastră sunt 
din ce in ce mai multe lucruri disponibile. Iisus sublinia 
faptul că viata adevărată nu constă în abundența avutiei, 
dar acest lucru nu este câtuşi de puţin valabil pentru 
noi... Adică, la urma urmei, acum avem sisteme de în- 
chidere centralizată şi espresoare, televizoare cu diago- 
nală mare şi câini care sunt îmbrăcaţi de designer. Revis- 
te precum The Robb Report (n.tr.: revistă care prezintă 
articole de lux) şi Gourmet Traveller (n.tr.: revista de 
călătorii şi gastronomie) se străduiesc să ne arate ceea 
ce există şi ne este disponibil, si cât de satisfacuti şi de 
impliniti am fi dacă le-am avea... Unica problema ră- 
mâne că, după achiziţionarea unui avion Lear şi a limuzi- 
nelor, se menţine prezenţa acelui numai dacă. 

Cu cât avem mai multe, cu atât ne dorim mai multe. 
Avuţia materială, exterioară, produce cel mai adesea jin- 
duire interioară, iar cercul devine vicios. 

Iarna insatisfactiei noastre devine din ce în ce mai 
rece şi mai innegurata. Amorteste bucuria, îndepărtează 
micile minuni şi reduce viaţa la pură supravieţuire. 

Dorinţa constantă de a deţine ceea ce nu avem încă 
ne răpeşte posibilitatea de a ne bucura şi de a sărbători 
ceea ce deja detinem. Asa cum spunea Shakespeare, 
străduindu-ne după mai bine, ajungem să dispretuim şi 
ceea ce e deja bine. 

Îmi plăcea foarte mult să zbor. Entuziasmul de a 
călători, injectia de adrenalină pe care mi-o oferea deco- 
larea, filmele, canalele audio, priveliştea. Ce mai, eram 
foarte fericit când zburam, asta până când am zburat la 
clasa întâi între Sydney şi Los Angeles. 

Un prieten îmi obținuse un bilet special pentru apro- 
ximativ acelaşi preţ ca la clasa economic, aşa că nu am 


SATISFACTIA 

ratat oportunitatea de a vedea cum e viaţa atunci când 
zbori pe primele locuri din avion. La check-in am început 
să sesizez diferenţele: Mi se spunea „Domnule Baker“ 
şi „Sir“ în loc de obişnuitul „Biletul, vă rog“, şi „Nu, 
toate locurile de lângă coridor s-au epuizat“. Am fost 
condus într-un salon special şi am savurat un Chardonnay 
şi Camembert. Apoi s-a făcut îmbarcarea. Ceilalţi au 
urcat primii, astfel încât în momentul în care am urcat 
ŞI noi nu mai erau nici cozi şi nici nu se auzea zarvă. 
Doar muzică clasică, şampanie frantuzeasca şi locuri 
care chiar semănau a fotolii. 

Ecranul video individual, unde rulau canale de sport, 
documentare şi toate filmele de dată recente, a fost 
următoarea mea descoperire, dar nimic din toate acestea 
nu anunţa cina. Până în acel moment, sintagma mâncare 
de linie aeriană era un oximoron, precum muncitor în 
consiliu sau informaţii secrete militare. Cât de repede 
s-a schimbat acel concept. 


Caviar Beluga... 

„Aţi dori votcă rusească alături de caviar, domnule?“ 

Friptură în sânge cu asparagus proaspăt. 

„Sos Bernaise, domnule?“ 

Parfait de ciocolată, platou de brânzeturi, posibi- 
litatea de a alege între Chateau d’Iquem, cel mai scump 
vin de Porto, şi cafea proaspătă. 

„Le doriţi pe toate trei, domnule?“ 

Pe parcursul zborului, după al doilea film pe care îl 
vedeam, am decis să mă aventurez în afara spaţiului lipsit 


de orice fel de tensiune. Spuneti-i nostalgie, spuneţi-i 
mândrie, dar doream să merg dincolo de perdea. 


Prima etapă a călătoriei a fost prin Clasa business. 


Fotoliile erau ceva mai mici, ocupanţii ceva mai ambi- 
tiosi. Simteam respectul lor plin de resentimente, întru- 
cât eram unul dintre puţinii pasageri cărora le era mai 
bine decât lor. A doua perdea se zărea în faţa mea. La 
British Airways, Clasa Business se numeşte Club World. 
Clasa întâi se numeşte Fantasy World. Cu toate acestea, 
eram pe punctul de a intra în Lumea a treia. Scena care 
mă aştepta îmi era extrem de cunoscută. Oamenii în- 
cercau să stea în poziţii pe care nu reuşeau să le menţină 
mai mult de câteva minute. Copiii plângeau. Cozi la 
toaletă. Echipa nelipsită de rugby care mai dorea o a 
doua rundă. M-a retras neîntârziat în siguranţa vieţii 
din fata avionului. 

Această experiență m-a învăţat mai multe lecţii. In 
primul rând, sunt un cetăţean de clasa întâi. Acolo îmi 
este locul. Acolo îmi doresc să fiu. Acolo trebuie să fiu! 
În al doilea rând, m-a învăţat că acest pas înainte merită 
să dai mită şi să te rogi cu ardoare. (Exemplare gratuite 
ale acestei cărţi sunt disponibile personalului de pe 
avioane care deţin această putere atât de râvnită, de a 
acorda pasul înainte!) În al treilea râd, am descoperit că 
nu îmi mai place să zbor — nu mă mai mulţumesc cu 
locul meu de la clasa economic. Ştiu acum ce se petrece 
dincolo de perdea. 

Satisfactia este Sfântul Graal pe care se pare că îl 
caută toată lumea. Banii, respectul, plăcerea şi succesul 
sunt doar căile alese de călătorii care speră să ajungă la 
această destinaţie. Cu toate acestea, aşa cum subliniază 
Rabinul Zacharias, satisfacția rămâne doar o iluzie 
pentru majoritatea: 


„Unul dintre refrenele cele mai populare pe care le 
auzim de la cei care au trăit apogeul succesului este 
cel referitor la deşertăciunea care le urmăreşte încă 
existența, în ciuda succeselor incontestabile. Acest 


tip de confesiune este cel puţin unul dintre motivele 

pentru care problema sensului este centrală în 


această viață. Deşi nimănui nu îi place să 
recunoască, ceea ce le oferă multora un sens în viață, 
cu precădere în țările care abundă în oportunități 
pentru reuşita spiritului de inițiativă, este un 
standard mai înalt de viață, chiar dacă asta se 
traduce prin a fi dispus să mori pentru el. Cu toate 
acestea, judecând după remarcile pe care le-au făcut 
unii dintre cei care au atins aceste standarde înalte, 


E neagă ep NEES A BRIR. domn pre e E ll 
frecvent se înregistrează dezamăgiri... 
Zacharias oferă apoi mai multe exemple: 


„După a doua sa victorie la Wimbledon, Boris 
Becker a surprins lumea povestind despre lupta pe 
care o ducea cu dorința de a comite suicid. Jack 
Higgins, autorul renumit al «Vulturul a aterizat», 
a afirmat că singurul lucru pe care îl cunoaşte 
acum, în apogeul carierei sale, şi pe care şi-ar fi dorit 
să îl cunoască încă de când era copil este: «În 
momentul în care vei ajunge în vârf, vei descoperi că 


acolo nu este chiar nimic.» 


Putem adăuga şi cuvintele lui Lee Iacocca, Preşe- 
dintele Chrysler: 


„lată-mă în amurgul vieții, încă întrebându-mă ce 
este această existenţă... Vă pot spune însă 


următoarele: faima şi averea sunt pentru păsări. 


Continuă prin a explica faptul că, pentru el, satisfacția 
pe care şi-o dorea cu atâta ardoare a fost furnizată doar 
de către familie şi de către prieteni. 

John Gatto, Profesorul Anului în New York între 
1989-1991, s-a plâns de impactul gândirii materialiste 
asupra tinerilor: 


„Gândiţi-vă la lucrurile care ucid esența națiunii 
noastre. Droguri, concurenţă necugetată, sex la 
întâmplare, pornografia violenţei, jocuri de noroc şi 
consum de alcool. Şi cea mai hidoasă pornografie 
dintre toate — viata consacrată cumpărăturilor — 
acumularea de posesiuni ca filosofie de viaţă. Toate 
sunt dependențe cărora le cad pradă persoanele 


nesigure... 


Pentru mulți, satisfacția este corelată cu ceea ce au, 
cu cât de mult câştigă. Cu toate acestea, studiile 
demonstrează că satisfacția nu are prea mult de-a face 
cu a obține ceea ce vrei, ci cu a dori ceea ce ai. 

Cu alte cuvinte, există două modalități pentru a fi 
bogat. Una este să ai avutii imense. Alta este să ai puține 
dorințe. În cartea sa The Pursuit of Happiness, David 
Myers povesteşte cum acest adevăr a fost observat de o 
fostă asistentă medicală într-un sat din Nigeria: 


„Un grup de copii între cinci şi şapte ani îmbrăcați 
în zdrente alergau de-a lungul drumului din tabăra 
noastră cu un camion de jucărie confecționat din 
cutiile pe care le aruncasem la gunoi. Mai toată 
dimineaţa meşteriseră la jucăria aceea — şi, pe când o 
împingeau cu un băț, răbufneau în fipete de 
bucurie. Copiii mei, care aveau camioane Tonka 


ascunse sub pat, erau morţi de invidie."* 


Oricine poate urmări dinamica familială a copiilor 
care se joacă împreună cu părinţii pe străzile din 
Calcutta. Comparati aceasta cu existenţa formală, 
agitată şi ocupată a majorităţii lumii occidentale, a 
familiilor din pătura de mijloc, şi ne vom da seama că 
nu numai banii contează în această viaţă. 

A câştiga mai mulţi bani nu-ţi va aduce şi mai multă 
fericire. A fi bogat e ceva înnăscut sau nu... 

Thomsa Ludwig, care a studiat impreuna cu David 
Myers relatia bani-fericire, a demonstrat modul in care 
ne inducem nefericirea in momentul in care descriem 
drept sărăcie imposibilitatea de a cumpăra totul. Astfel 
de vorbărie a săracului (a bodogăni despre preţul laptelui 
şi pâinii ducându-ne sau întorcându-ne de la magazin 
în noua noastră maşină de teren cu tracţiune completă) 
naşte nenumărate obiecţii. Trebuie să fim cinstiţi şi să 
recunoaştem că în momentul în care cheltuim, problema 
este lipsa disciplinei şi nu faptul că nu ne permitem cele 
necesare traiului. 

Acest tip de vorbărie nu numai că este o jignire la 
adresa celor cu adevărat săraci, dar ne şi poluează 
gândirea şi ne sporeşte insatisfactia. Începem să credem 
cu tărie în discursurile noastre propagandistice şi ne 
transformăm în victime care se autocompătimesc şi care 
se plâng de cele ce ar face fericite două treimi din 
populaţia globului. De aceea, trebuie să ne schimbăm 
vocabularul, aşa cum notează şi Myers: 


«Am nevoie de acest lucru» poate deveni «Vreau 
asta». «Sunt prost plătit» poate deveni «Cheltuiesc 
mult mai mult decât câştig». lar lamentatia cel mai 
des întâlnită a clasei de mijloc «Nu ne putem 
permite» poate deveni, mai degrabă, « Preferăm să ne 
cheltuim banii pe alte lucruri». Pentru că, de obicei, 
ni le putem permite... în cazul în care ar deveni 
prioritare; avem însă alte priorităţi pe care alegem să 
ne cheltuim veniturile, care sunt limitate.” 


Prin urmare, care este arta secretă a satisfactiei? 
Cred că dacă vom începe să practicăm obiceiurile şi să 
cultivăm atitudinea Performerilor, vom învăţa adevărul 
despre satisfacția interioară. Asemenea lucruri — precum 
un scop predominant, concentrare, dezvoltare personală 
şi spirit umil — sunt toate elemente indispensabile ale 
stării de armonie interioară. 


Trebuie să învăţăm următoarea lecţie: satisfacția nu 
poate fi găsită neapărat în palatele celor foarte bogaţi 
sau în mesele încărcate ale mogulilor din lumea 
afacerilor, ci în inimile încrezătoare, temătoare de 
Dumnezeu şi dornice să ajute ale oamenilor simpli. 

/ Privind în urmă la propria mea viaţă, trebuie să spun 
că nivelurile de fericire şi de mulţumire erau maxime în 
momentul în care circumstanţele exterioare, casa şi 
veniturile, se situau la cele mai scăzute niveluri. 

Îmi amintesc de perioada când eram copil şi mă jucam 
împreună cu sora mea în curticica din spate a unei căsuțe 
în care nu locuiam singuri, dintr-o suburbie a oraşelor 
din Medway. Ne distram ceasuri la rând jucându-ne cu 
un cauciuc agăţat de singura formă de vegetaţie din 
grădină, un copăcel maruntel, încovoiat. 

Un an mai târziu, după ce am emigrat din Anglia în 
Noua Zeelandă, trăiam la o mică fermă lângă izvoarele 
unui râu din nordul subtropical. Proprietatea noastră 
avea plajă la ocean şi era străbătută de un râu. Puteam 
pescui, face surf, canoe sau călărie şi cu toate acestea 
am sentimentul că viaţa era mai frumoasă atunci când 
ne dădeam huta pe cauciuc. „Sentimentul de fericire este 
mult mai putin alimentat de bogăţie decât de izvoarele 
plăcerilor mărunte. “® 

La o analiză finală se dovedeşte că tot ceea ce noi 
considerăm a fi superior de cele mai multe ori 
dezamăgeşte. Este uşor să identifici ceva ce aduce a mai 
multă bogăţie; este însă mai greu să identifici ceea ce 
este cu adevărat mai bun. 


„Ceea ce ne păstrează credința vie,” spune Garrison 
Keillor, „se află pretutindeni în viața de zi cu zi, un 
semn al faptului că, de fapt, credința ne ghidează 
prin lucrurile obişnuite: de la a găti la a face 
conversație, a iubi, a pescui, a avea grijă de animale, 


de porumb şi de flori, prin muzică, sport, cărți, prin 

a creşte copii — toate locurile în care se cerne nisipul 
şi străluceşte providenta. Chiar şi în aceste momente 
de vanitate şi lăcomie de dimensiuni monstruoase 
nu trebuie să priveşti prea departe pentru a întrezări 
focurile de tabără ale oamenilor buni la suflet şi 


fericiți.” 


BIBLIOGRAFIE 


1. 


No Oe NM 


Ravi Zacharias, Can a Man Live Without God?, Word Publishing, 1994, p. 


56. 

Alister McGrath, Intellectuals Don’t Need God, Zondervan, 1993, p. 15. 
Lee lacocca, Talking Straight, Bantam Books, 1989. 

David Myers, The Pursuit of Happiness, Aquarian Press, 1993, p. 395. 
Ibid, p. 45. 

Ibid, p. 45. 

Ibid, p. 45. 





CAPITOLUL 10 


PANN Al r nge 


LĂTURI DE F 





PEE 
LDURANU } 


eraa în oameni 

„M-ai învățat să devin o persoană 
mai afectuoasă, McWhater, dar 
acum nu mai am nevoie de tine.“! 








Ceva din viata femeilor şi bărbaţilor impliniti se re- 
varsă în exterior şi se reflectă în vieţile celor din jurul 
lor. Aceasta nu este doar o întâmplare firească, ci rezul- 
tatul unei dorinţe de a avea încredere în oameni. Perfor- 
merii îşi privesc semenii din perspectiva potenţialului 
acestora şi nu a comportamentului. Nu poartă resenti- 
mente şi iartă cu uşurinţă. Îşi încurajează, îşi inspiră 
prietenii, angajaţii şi colaboratorii şi îi ajută să isi dezvolte 
fiinţa interioară. Performerii solitari sunt o excepţie. 

Din ce în ce mai mult, liderii adevăraţi ai zilelor noas- 
tre îşi dau seama că metoda cea mai bună de a acţiona 
este prin intermediul oamenilor, prin construirea echi- 
pelor şi dezvoltarea sinergiei. 

Această idee a sinergiei este o valoare nelipsită din 
viaţa Performerilor. Îşi evaluează cu sinceritate slăbiciu- 
nile şi îi cheamă alături pe cei care sunt înzestrați în 
aceste zone. Au capacitatea de a-şi alia puterile celorlalţi 
‘si, în consecinţă, devin mai eficienţi în călătoria spre 
scopul vieţii lor. 

Din punctul meu de vedere, conceptul de sinergie a 
fost cel mai bine descris, potrivit cuvintelor lui Zig Ziglar, 
ca un stol de rate în zbor. În cazul in care ati urmărit 
vreodată rațele aflate în zbor, ati remarcat fără îndoială 
două lucruri. În primul rând, cârdul are întotdeauna 
forma de V. În al doilea rând, o latură a acestui V este de 
obicei puţin mai lungă decât cealaltă. Motivul pentru 
ambele aspecte este extrem de relevant? În primul rând, 
o latură este mai lungă pentru că acolo sunt aliniate 
mai multe rate! 

Întorcându-ne la seriozitate, motivul pentru care 
aceste păsări zboară în formaţie de V este pentru a 
profita de golul de aer care se formează în urma fiecărei 
rate. Prin înlocuirea periodică a ratei lider de grup, ele 
pot zbura împreună dublul distanţei pe care ar putea-o 
parcurge pe cont propriu. 

Consider că acest adevăr despre echipe este de la sine 
înţeles. Nu numai că este cel mai simplu mod prin care 

lucrurile pot fi duse la bun sfârşit, dar este şi cel mai 
simplu. Căsniciile funcţionează numai în condiţiile în 
care cuplurile construiesc o relaţie. 

Istoria sporturilor este plină de exemple referitoare 
la echipe de valoare medie care au învins un grup de 
adversari talentaţi. 

Prestaţia unei formaţii muzicale nu se referă la modul 
absolut extraordinar de interpretare solo al fiecăruia 
dintre membrii acesteia, ci la felul în care pot cânta 
împreună. 

Chiar şi în lumea neiertătoare a afacerilor, această 
idee a avut drept rezultat o schimbare de paradigmă, 
iar cărţile de afaceri care s-au publicat în ultimii ani şi 
care conţin cuvântul echipă pot fi o dovadă în acest sens. 

Performerii ştiu că vor ajunge departe prin tenacitate, 
perseverenţă, eforturi susţinute, motivaţie, stabilire a 
scopurilor, viziune şi disciplină. Cu toate acestea, în 
cazul în care pot aduce la un numitor comun energia, 
talentele şi visurile celor care îi înconjoară, dacă se vor 
ajuta unul pe altul să îşi îndeplinească destinele, atunci 
întreaga echipă va excela, iar rezultatele obţinute sunt 
exponentiale. Biblia spune în felul următor: „Cum ar 
urmări unul singur o mie din ei şi cum ar pune doi pe 
fugă zece mii.® Unul dintre motivele pentru care unii 
nu îşi găsesc împlinirea in această viata este faptul că 
nu reuşesc să aibă încredere în ceilalţi. 

Judecăm din punctul de vedere al modului în care 
suntem noi. Oamenii de încredere sunt la rândul lor 
încrezători. A crede în alţii, uneori până la a da dovadă 
de optimism naiv, indică adesea un caracter puternic. 
Motivul pentru care au o perspectivă ideală asupra seme- 
nilor se bazează pe modul în care acţionează ca indivizi. 
De aceea cei care au un caracter îndoielnic sau intenţii 
de rea credinţă nu pot avea încredere că semenii lor sunt 
sinceri. Se ştie prea bine pe sine însuşi şi presupune că 
toată lumea este asemenea siesi. 


Cinismul latent şi neîncrederea în oameni vor lovi 
de fiecare dată la rădăcina semnificatiilor. De aceea sunt 
atât de importante cuvintele lui lisus despre dragostea 
pentru semeni. Trebuie să refuzăm să permitem rănilor, 
insultelor sau durerilor pe care ni le provoacă alţii să 
ne dizolve optimismul şi credinţa în umanitate. A da 
greş în acest domeniu înseamnă a impune restricţii 
inimilor şi, prin urmare, parcursului vieţii noastre. 
Tavanul de sticlă al durerii şi amărăciunii trecutului 
este motivul principal al ratării împlinirii destinului. 

Disponibilitatea de a ne lăsa răniţi ne permite să 
trăim bucuria relaţiilor. Durerea, care se întovărăşeşte 
cu bucuria, aceasta este esenţa vieţii. 

Acest aspect simplu, dar extrem de profund, a fost 
ilustrat cel mai bine într-o povestire pentru copii despre 
o jucărie iubită, dar urgisită: 


„Căluțul de piele petrecuse cel mai mult timp in 
camera copiilor. Era atât de vechi încât părul 
maroniu i se rărise, peticele i se vedeau din ce în ce 
mai tare, ca şi atele cu care erau cusute, iar cele mai 
multe fire din coadă îi fuseseră smulse pentru a servi 
drept aţă pentru mărgele. Era înțelept, pentru că 
fusese martorul sosirii triumfale a multor jucării 
mecanice, distrugerii şi dispariţiei acestora, şi ştia că 
toate erau doar jucării şi că nu aveau să devină 
nimic altceva. Pentru că magia camerei copiilor este 
bizară şi minunată şi numai jucăriile care sunt 
bătrâne, înțelepte şi experimentate, precum Căluțul 
de piele, o înțeleg pe îndelete. 

- Ce este REAL?, a întrebat într-o zi iepurele, pe 
când stăteau unul lângă altul pe raftul cu jucării, 
înainte ca bunica să vină pentru a face curăţenie. 
Înseamnă a avea lucruri care iti bâzâie pe dinăuntru 


şi au mâner? 

— Real nu este modul în care eşti tu făcut, a răspuns 
Căluțul de piele. Este ceva ce ti se întâmplă. Când un 
copil te iubeşte mult, mult timp, când nu doar se joacă 
cu tine, ci te iubeşte cu adevărat, atunci devii real. 

— Doare? a întrebat iepurele. 

— Uneori, răspunse micul Calut de piele, pentru că 
nu îi plăcea să mintă. Când eşti real nu te 
deranjează să fii şi rănit. 

— Ti se întâmplă totul dintr-odată, mai întrebă 
iepurele, sau încet-încet? 

— Nu se întâmplă totul deodată, spuse Căluțul de 
piele. Te transformi, e nevoie de timp. De aceea nu li 
se întâmplă celor fragili sau care sunt colturosi, sau 
care trebuie să fie ţinuţi în puf. În general, până să 
devii real, mare parte din păr iti va fi căzut, ochii ti 
se înceţoşează, articulațiile te lasă şi ţi-e tare greu să 
te mişti. Dar toate astea nu contează câtuşi de putin 
pentru că odată ce devii real nu poți fi urât, decât în 
ochii celor care nu înțeleg. °? 


Atunci când iubim şi suntem iubiţi, când avem 
încredere în ceilalţi şi simţim faptul că şi ei au încredere 
în noi, descoperim ce înseamnă să fii cu adevărat om. 
Nu putem supravieţui în calitate de entităţi autonome. 
Acesta este adevărul despre comunităţi, despre familie 
şi despre prietenie. Suntem într-o relaţie de întrepătrun- 
dere. A te desprinde înseamnă moarte. John Donne a 
înscris acestea în inimile şi în minţile noastre atunci 
când a scris: 


„Nici un om nu e o insulă de sine stătătoare; fiecare 
dintre noi este o parte dintr-un continent, o parte 
din întreg.” 
Atingerea unui scop în urma unei aventuri-pe cont 
propriu este cel mai adesea o experienţă deşartă si 


solitară. A alcătui o echipă, a uni o familie sau un grup 
de prieteni şi a vedea visul împlinit în urma eforturilor 
comune, iată cheia unei comunităţi de succes şi a 
succesului comun. La o analiză finală vei vedea, aşa cum 
spunea şi Joe Cocker la Woodstock, că toţi avem nevoie 
de „puțin ajutor din partea prietenilor.“ 








Trebuie să refuzăm să 
permitem rănilor, insultelor 
sau durerilor pe care ni le 
provoacă alţii să ne dizolve 
optimismul şi credinţa în 
umanitate. A da greş în acest 
domeniu înseamnă a impune 
restricţii inimilor şi, prin 
urmare, parcursului vieţii 
noastre. 

Echilibrul 


„Moderaţia este fatală. Numai 
excesul dă roade extraordinare.“ 


Oscar Wilde 











Majoritatea dintre noi ne considerăm echilibratt. 
Acest concept, al echilibrului, presupune însă un nivel 
înalt de subiectivitate. Ceea ce pentru o persoană în- 
seamnă moderație pentru alta poate reprezenta a merge 
la extreme. Pragul unei persoane este plafonul alteia. 
Cu toate acestea, consider că există un numitor comun, 
iar călătoria spre împlinirea destinului este mai eficientă 
în condiţiile în care roţile rulează pe asfalt şi nu ajung 
înspre marginea abruptă a drumului. 

Desigur, echilibrul nu înseamnă cantităţi egale de 
entităţi opuse. Nu vorbim despre o persoană care este 
în egală măsură şi bună şi rea sau despre un răspuns 
care este pe jumătate corect şi pe jumătate greşit. Şi nici 
despre persoanele care consideră că echilibrul lor rela- 
tional este optim doar pentru că au o atitudine comba- 
tivă echilibrată. 

Atingerea echilibrului nu este o faptă medie. Avem 
tendinţa de a merge la extreme; spuneţi-i curiozitate, 
spuneţi-i adolescenţă, prostie, dar cei mai multi dintre 
noi, în majoritatea ocaziilor, conducem cu două roţi pe 
marginea santului. Asa ne comportăm pe plan individual 
şi tot aşa se comportă comunităţile şi naţiunile. 

Martin Luther, liderul Reformei, observa că istoria 
omenirii poate fi descrisă după cum urmează: 


„Istoria este precum un om beat, care se clatină între 
doi pereți, ametind din ce în ce mai tare după fiecare 
lovitură.“ 


Dickens a subliniat mai târziu acest sentiment: „Erau 
cele mai binecuvântate vremuri, erau cele mai blestemate 
ey 


vremuri. 
Şi Pascal a evidenţiat acest paradox: 


„Omul este o himeră! Este un lucru minunat! Un 


monstru, o dovadă a haosului, o contradictie, un 

olăstar rătăcitor! Judecătorul tuturor lucrurilor, 
depozitarul adevărului, un rezervor de nesiguranță 


şi de greşeli, gloria şi ruşinea universului. “2? 


Oare de ce suntem înzestrați cu acest potential? De 
ce nu a putut crea Dumnezeu omenirea dintr-un material 
superior? C.S. Lewis a subliniat faptul că cu cât este 
mai bun materialul creaţiei, cu atât este mai mare posi- 
bilitatea de a aluneca în oricare dintre extreme. O vacă 
nu poate fi nici bună nici rea. Un copil poate fi. Un adult, 
ori foarte bun, ori rău. Un geniu, cel mai minunat sau 
cel mai rău dintre toţi. 

Prin urmare, fie că vorbim despre viaţa individului 
sau despre cea a întregii naţiuni, echilibrul este o calitate 
rară. Se pune întrebarea: echilibrul ajută la atingerea 
împlinirii sau individul echilibrat este cel care porneşte 
cu handicap în cursa spre împlinirea destinului său? 

Când am început studiul asupra acestei zone impor- 
tante care se referă la atingerea scopurilor şi la împli- 
nirea visurilor, am crezut că, de fapt, cei care au tendinţa 
de a acţiona mergând la extreme au un avantaj. Că aceia 
care sunt dispuşi să sacrifice totul pe altarul pasiunii 
lor aveau şanse mai multe decât cei care erau mai 
echilibrati şi mai linistiti. M-am gândit imediat la unii 
oameni care realizaseră lucruri uimitoare, care erau 
excentrici şi mai degrabă măcinaţi de obsesia lor; oameni 
care atinseseră măreţia, dar sacrificaseră familii, prieteni, 
propria sănătate şi îşi scurtaseră chiar viaţa. Cu toate 
acestea, studiind mai profund, am început să ne dăm 
seama că această presupunere era foarte departe de adevăr. 

Succesul real nu poate fi legat doar de o latură a vieţii. 
Cei care au succes în afaceri, dar dau greş în privinţa 
relaţiilor pe care le construiesc şi care sfârșesc în urma 
unui infarct ce survine mult prea devreme, fiind provocat 
de efortul la care s-au supus nu pot fi câtuşi de putin 
oameni de succes. Reusita pe toate planurile, sănătatea 


şi succesul în fiecare domeniu al vieţii nu se regăsesc în 
general la cei care acţionează în manieră extremă. Nu 
veţi găsi Performeri printre fanaticii religioşi, printre 
cei care nu se pot abtine de la mâncare, nu se pot 
desprinde de televizor sau printre martirii postitori. 
Succesul trebuie interpretat holistic; este rezultatul res- 
pectării prioritatilor in viaţă şi al menţinerii perspec- 
tivei. Cei care excelează în această viaţă cred cel mai 
adesea cu putere în Dumnezeu şi în familie, au un sistem 
de valori şi cunosc sensul acestora, ceea ce îi determină 
să trăiască mai degrabă potrivit unor convingeri decât 
unor preferinţe. 

Această carte se referă de fapt la necesitatea existenţei 
unui echilibru între dimensiunea interioară şi cea exte- 
rioară; pledează pentru a acorda importanţa cuvenită 
sufletului deşi ne grăbim să mai cumpărăm un Latte 
sau un machiato, deşi avem de lucru la calculator sau 
trebuie să vorbim ore întregi la telefon. 

Progresul tehnologic, în ciuda abilității sale de a face 
viaţa mai uşoară, creează tot atâtea probleme pe câte 
rezolvă, după cum descrie alarmant un scriitor: 


„Nu ştiam faptul că ploaia acidă va fi rezultatul 
arderii combustibililor fosili. Nu ştiam că 
mobilitatea va destrăma familiile şi stabilitatea 
comunităților. Nu ştiam faptul că talidomidul va 
produce malformații copiilor. Nu ştiam că proiectele 
imobiliare se vor transforma în ghetto-uri. Nu ştiam 


că apariția suburbiilor va produce haos în trafic.” 


Progresul ne-a amplificat defectele şi ne-a furnizat 
mai multe oportunităţi de a ne auto-distruge. Richard 
Swenson ilustrează acest lucru: 


„Am pus arme la dispoziția ostilității noastre, 


conflicte la dispoziţia cinismului, abundență la 

dispoziția lăcomiei noastre, presa la dispoziția 
decadentei, publicitatea la dispoziția nemulțumirii 
noastre, pornografia la îndemâna plăcerilor noastre 
stricate şi educaţia în mâinile mândriei noastre.” 

Suntem capabili să trăim mai intens, dar să murim 
mai rapid, dacă nu la exterior, cu siguranţă în interior. 
Folosind cuvintele lui Soljenitin: 


„Suntem prinşi într-o cursă nebunească, 


necugetată, furibundă, dar într-o fundătură.“ 


În acest moment este interesant de remarcat faptul 
că echilibrul nu se traduce prin competenţe egale în toate 
segmentele vieţii. 

Toţi avem virtuţi şi slăbiciuni. Există câteva zone în 
care excelăm şi altele în care ne străduim toată viaţa 
pentru a nu fi stanjeniti. Este greşit a presupune că un 
Performer este o persoană care stăpâneşte toate caracte- 
risticile descrise în această carte. Este posibil să se 
descurce în majoritatea acestor domenii, dar nici unul 
dintre ei nu deţine competenţe atotcuprinzatoare. 

Majoritatea prim-ministrilor şi a preşedinţilor sunt 
votaţi în funcţii pe baza punctelor forte pe care le au şi 
pierd din pricina slăbiciunilor. 

Nixon a fost numit graţie stilului său de lider direct, 
puternic, de tip „nu se vor lua prizonieri“, dar a fost 
nevoit să plece din pricina erorilor care se pot comite în 
condiţiile în care aplici acest stil. Ceea ce am alimentat 
de-a lungul vieţii, lucrurile pe care le-am scos la iveală, 
acestea pot deschide porţi. În cazul în care nu le per- 
cepem şi nu facem eforturi pentru a le îndrepta, defectele 
şi greşelile noastre le vor închide cu repeziciune. 

Prin urmare, echilibrul se referă la a exploata la ma- 
xim punctele forte şi la a ne corecta slăbiciunile pentru 
a nu fi artizanii propriei decăderi. 


Este posibil ca, la prima vedere, viaţa echilibrată să 
nu pară la fel de spectaculoasă precum cea radicală. Cu 
toate acestea, Performerii sunt interesaţi mai degrabă 
de semnificaţie decât de a face paradă. 

Viaţa este un maraton, nu un sprint. Nu are nici un 
sens să te grăbeşti pentru a ajunge pe piscul muntelui 
atât de obosit, încât nici să nu te poţi bucura de prive- 
lişte, uitând de cei dragi — familie şi prieteni — şi lăsându-i 
în urmă. 

Ne dăm seama de eroarea de a fi trăit mult prea activ 
în exterior prea târziu în viaţă şi este posibil ca multe 
dintre planurile nobile ale tinereţii să fi fost deja sabotate 
de consecinţele acestora. Oscar Wilde, cel din care am 
citat la începutul acestui capitol, este unul dintre cei 
care au înţeles mult prea târziu avantajele echilibrului. 
A petrecut ultimii ani ai vieţii în închisoare din pricina 
unei acuzaţii de sodomie şi probabil atunci a aşternut 
pe hârtie aceste cuvinte: 


„Zeii mi-au dăruit aproape totul, dar m-am lăsat 
ademenit în vraja durabilă a trândăviei ispititoare, 
lipsite de sens. Obosit de traiul pe culmi, am coborât 
cu bună intenție în adâncuri, căutând noi senzaţii. 
Ceea ce era pentru mine paradoxul în sfera gândirii, 
a devenit perversitatea în sfera pasiunii. Am devenit 
ignorant la minciunile celorlalți. Am profitat de 
plăcere acolo unde mi se oferea şi am trecut mai 
departe. Şi am uitat de faptul că orice gest mărunt, 
de fiecare zi, construieşte sau ruinează caracterul. Şi 
că, prin urmare, tot ceea ce omul a făcut în 
locaşurile ascunse ale casei sale, va trebui să 
dezvăluie într-o zi strigând de pe acoperişul casei 
sale. Nu mai eram propriul meu stăpân. Nu mai 
eram căpitanul sufletului meu şi nici măcar nu îmi 
dădeam seama de acest lucru. Am îngăduit plăcerii 


să mă domine şi am sfârşit într-o nefericire cruntă.” 

Succesul trebuie interpretat 
holistic; este rezultatul 
respectării prioritatilor în 
viaţă şi al menţinerii 


perspectivei. 

„Alternativa la respectarea unei 
discipline este dezastrul.“ 


Vance Havner 

Cea mai bună definiţie a disciplinei pe care am citit-o 
vreodată a fost formulată de Scott Peck, care scria: 
„Disciplina este arta de a programa plăcerile şi durerile 
vieții într-o asemenea manieră încât să te confrunti mai 
întâi cu durerea pentru a amplifica plăcerea.“ Mai întâi, 
trebuie să atingem înțelegerea faptului că viaţa ne oferă 
şi plăceri, dar şi durere, şi că aceasta din urmă este 
imposibil de evitat. Prin urmare, individul care respectă 
o disciplină va programa totul într-o manieră care 
abordează rapid dificultăţile şi problemele pentru a spori 
productivitatea şi plăcerea. 

Femeia care are zece lucruri de făcut într-o zi, iar 
unul dintre acestea este să sune un client nemulţumit, 
dă dovadă de disciplină în cazul în care acesta este 
primul lucru pe care îl face. Se va simţi apoi mai bine în 
privinţa propriei persoane şi se va bucura de restul zilei. 
Cu toate acestea, în cazul în care amână durerea şi acest 
lucru devine ultimul lucru din programul zilei, amenin- 
tarea faptului că va trebui să sune acel client o va 
urmări toată ziua, ştirbindu-i eficienţa. 

Părinţii disciplinaţi petrec timp cu propriii copii 
atunci când aceştia sunt mici, construind o relaţie care 
le va fi utilă în adolescenţa acestora din urmă, ani care 
se pot dovedi traumatizanti. Atletii disciplinati alocă 
timp antrenamentelor şi exerciţiilor de precizie, fiind 
conştienţi de faptul că suferinţa din diminetile începute 
mult prea devreme şi cea provocată de repetarea exer- 
ciţiilor va da roade în momentul participării la com- 
petiţii. 

Într-o căsnicie, în cazul în care disciplina face legea, 
problemele se rezolvă imediat. Dacă ar fi aplicată, 
porunca „Să n-apună soarele peste mânia voastră“? ar 
salva multe cupluri. În momentul în care amărăciunea, 
resentimentele, furia sau jignirile nu sunt clarificate în 
această manieră, se vor insinua la rădăcină şi vor 
submina în cele din urmă relaţia. 

În calitate de sot este nevoie de disciplină, curaj si 
virtute (unii ar spune chiar prostie!) pentru a te aşeza 
Şi a-i spune soţiei: „Draga mea, e ceva din ceea ce fac 
care te deranjează sau iti provoacă frustrări? Vreau să 
îmi vorbeşti despre acest lucru...!“ 


Acest tip de întrebare te aruncă în ceea ce psihologii 
denumesc tunelul haosului! Vulnerabilitatea este dificil 
de suportat, dar a nu aborda problemele unei căsnicii 
într-o manieră deschisă şi sinceră nu va face altceva 
decât să amâne instalarea durerii. Disciplina te ajută 
să iti dai seama că neliniştea provocată de abordarea 
sinceră a problemelor în momentul de faţă este floare la 
ureche pe lângă durerea unei despartiri şi a unui divorţ 
care devine iminent mai târziu. 





Abilitatea de a evita paralizia lipsei de acţiune şi de a 
înfrânge teama la gândul de a comite greşeli poate fi 
descoperită în disciplina determinării. Este nevoie de 
acest tip de disciplină pentru a-ţi da seama de faptul că, 
în multe domenii ale vieţii, durerea provocată de incapa- 
citatea de a lua o decizie este contraproductivă. 

Harry Truman, preşedinte al Statelor Unite între 
1945 şi 1953, era bine cunoscut pentru modul său hotărât 
de a fi. Acesta s-a manifestat limpede în hotărârea de a 
arunca bomba atomică asupra Japoniei. Istoricii şi 
experţii în filosofie politică au dezbătut îndelung, bene- 
ficiind de scurgerea timpului, asupra acestui tip de 
decizii. Truman le-a luat în acel moment, dovedind 
îndrăzneală şi convingere puternică. 

Dean Rusk, fost secretar de stat şi apropiat al lui 
Truman în timpul carierei sale, a vorbit în termeni 
elogioşi despre această calitate a liderului: 


„Harry Truman a fost un geniu al luării deciziilor. 


In momentul în care identifica o problemă dificilă, 


cu toate fatetele sale, era ca şi cum se uita la o 
grămadă de betisoare aruncate la întâmplare. Apoi 
decidea care dintre aceste betisoare era cel esențial, 
din punctul lui de vedere, îl scotea din grămăjoara 
cea amestecată şi lua o decizie, se ducea acasă, se 
culca şi nu mai revenea asupra deciziei. Era un 
geniu pentru capacitatea de a simplifica lucrurile la 
maxim în momentul luării deciziei. Alternativa la 


aceasta este incremenirea totală. “3 


Decizia constă în a transforma toate informaţiile 
disponibile în acţiune. A avea cunoştinţă şi a nu acţiona 
înseamnă a fi neştiutor. Disciplina acţiunii, deşi ar putea 
da naştere unor erori, este preferabilă traiului netul- 
burat, staționar. Lloyd Jones a afirmat: „Indivizii care 
încearcă să acționeze si eşuează sunt infinit mai lau- 
dabili decât cei care nu încearcă su facă nimic şi au 


succes.“ 

Am descoperit că disciplina are abilitatea intrinsecă 
de a se auto-perpetua. 

Individul a cârui existență este lipsită de orice urmă 
de disciplină trebuie să se concentreze exclusiv asupra 
unei laturi a comportamentului său. Nu contează ce 
deprindere încearcă să corecteze — regimul alimentar, 
activitatea fizică, programul de somn sau punctua- 
litatea. În momentul în care disciplina se insinuează 
într-un colt al existenţei, va începe să se multiplice, sa 
se reproducă şi să dea roade. Se instalează o inerție şi 
lumea noastră intimă dezorganizată va fi cucerită în 
tăcere, spre surprinderea şi încântarea noastră. 

Este teoria domino-ului în versiunea caracterului. 
Cu toate acestea, procesul trebuie declanşat şi în prima 
lună de educare a disciplinei trebuie alocată foarte 
multă energie acestui proces. Apoi, energia şi hotărârea 

se multiplică din această zonă - suficient cât să pă- 
trundă şi în celelalte. Pe de altă parte, odată ce tiparele 
sunt încălcate, odată ce permitem descurajării, lenei sau 
unei simple vacanțe să erodeze aceste noi obiceiuri 
proaspăt cimentate, inertia se stinge şi intervine entro- 
pia. Suntem din nou la mâna şansei şi vom primi 
invariabil următoarea carte: „Mergi direct la închisoare, 
nu economisi nimic.“ 

Oricine citeşte această carte va fi de acord ca disci- 
plina este un element indispensabil al împlinirii în viaţă. 
Cu toate acestea, simpla cunoaştere a faptului că trebuie 
să faci eforturi într-o anumită direcţie nu este suficientă. 
Prin urmare, ce anume îl determină pe Performer să 
educe şi să practice disciplina în viata? 


CHEIA DISCIPLINEI — SENTIMENTUL DESTINULUI 

Am subliniat deja la începutul acestei cărţi faptul că 
a avea un scop sau o pasiune dominantă este ingredientul 
cheie al succesului. Şi asta deoarece odată ce scopul şi 
direcţia vieţii sunt stabilite, produc nu numai motivaţie 
şi concentrare, dar şi disciplina necesară pentru a plăti 
prețul necesar îndeplinirii visului. 

Dacă ai viziunea locului în care vrei să ajungi, vei 
beneficia de o energie incredibilă pentru a trece prin în- 
cercările dificile pe care le presupune drumul până acolo. 
Tânărul care refuză mereu să îşi facă ordine în cameră, 
în maşină, să se pieptene, va face toate aceste lucruri 
fără prea multe mofturi când sau dacă viziunea unei 
tinere domnişoare îi invadează conştientul. 

Viziunea ne furnizează şi puterea de a persevera şi 
de a trece peste tragediile si nedreptatile vieţii. Durerile 
pe care le provoacă condamnarea la ani de închisoare, 
abuzul şi lipsa de popularitate sunt adesea mult mai uşor 
de tolerat şi suportat de către cei care au un sentiment 
al destinului. 


Si asta deoarece, adesea, obstacolele cel mai greu de 
trecut sunt cele care pun la încercare puterea scopului 
nostru, care presară provocări în calea menirii noastre, 
devenind cele care ne ridică sau ne coboară. 

Puterea hotărârii şi a disciplinei proprii fiinţei noas- 
tre vor face faţă încercărilor numai dacă direcţia noastră 
interioară este bine calibrată şi nu acceptăm să ne 
târguim în privinţa scopului pe care îl avem în viaţă. 
Gandhi percepea astfel de vremuri de persecuție si de 
încarcerare drept trepte necesare pe care trebuia să le 
urce pentru a-şi desăvârși misiunea destinului. 

lisus spunea că trebuie să fim dispuşi să ne ridicăm 
crucea şi să îl urmăm, sugerând că, pentru îndeplinirea 
visurilor cu adevărat importante este necesar să ne 
confruntăm cu durerea şi să trecem peste ea. 

Fără această disponibilitate, fără această disciplină, 
nu vom vedea niciodată viziunea îndeplinindu-se. Maxima 
veche legată de antrenamentele cu greutăţi se aplică şi 
aici: fără durere nu există câștig. Un sentiment al 
destinului ne pune la dispoziţie şi puterea disciplinei. 

SAVURATI PRETUL 

Toţi am auzit zicala: „Trebuie să platesti preţul suc- 
cesului“ şi probabil i-am acceptat pragmatismul fără a-l 
cerceta mai profund. Experienţa de viaţă ar afirma, cu 
toate acestea: „Nu plătim preţul succesului, ci ne bucu- 
răm de preţul acestuia.“ Prima dată am auzit această 
expresie la Zig Ziglar. M-a impresionat cu adevărat. 
Lucrurile stau cam aşa: nu plătim preţul pentru o 
căsnicie reușită, ci ne bucurăm de acest pret. Nu plătim 
preţul pentru a ne menţine în formă, ci îl trăim la maxim. 
Nu plătim nici un preţ pentru că suntem părinţi buni, 
ci ne bucurăm de acesta. Nu plătim preţul pentru că 
devenim Performeri, ci ne bucurăm de călătorie şi de 
costurile aferente acesteia. Ne place să ne vedem visurile 
împlinite şi scopurile atinse, care au ca rezultat faptul 

că putem ajuta alţi oameni şi că lumea devine un loc 
mai bun. 





„Nu eşti liber dacă nu eşti propriul tău stăpân.“ 


Epictet 


În lumea noastră, multi nu înţeleg corelatia dintre 
disciplină şi libertate. Adevărul este însă că singura 
persoană cu adevărat liberă este cea care şi-a impus 0 
disciplină. 

Atleţii care fac antrenamente dure, care durează ore 
bune, dificile, au apoi libertatea de a-şi exploata la maxim 
potenţialul. Muzicianul care repetă ore în şir este cel 
capabil să cânte din inimă, dând dovadă de o libertate şi 
de o spontaneitate pe care indisciplinatii nu pot decât 
să le privească si să le admire. Cântărețul care nu este 
dornic să înveţe şi să exerseze nu dispune de libertatea 
de a interpreta în maniera pe care şi-o doreşte. Tânărul 
care este indisciplinat nu este niciodată liber de a-şi în- 
deplini visurile pe care i le nutreşte inima. 

Suntem extrem de liberi atunci când suntem inrobiti 
unor astfel de scopuri. 





NTIALULUI 

Există un preţ al succesului, dar a te complace în 
mediocritate şi a accepta status quo-ul presupun costuri 
şi mai mari. Refuzul de a plăti preţul a fost principala 
cauză care a condus la irosirea potenţialului omenirii. 

Viaţa lui Samuel Taylor Coleridge a fost adesea 
folosită drept o ilustrare a modului în care potenţialul 
unui mare talent poate fi scurt-circuitat de lipsa de 
disciplină. 


„Coleridge reprezintă tragedia supremă a 


indisciplinei. Nici o minte atât de minunată nu a 


produs atât de putin. A renunţat la Universitatea 


din Cambridge pentru a se înrola în armată; a plecat 
din armată pentru că nu reuşea să tesale un cal; s-a 
întors la Oxford şi nu a reuşit să obțină o diplomă. 
A publicat un ziar, The Watchman, din care au 
apărut doar zece numere şi apoi a dispărut. Se 
spunea despre el: «S-a rătăcit în viziuni ale 
lucrurilor ce trebuiau făcute, dar care întotdeauna 
rămâneau în stadiul de proiect. Coleridge avea toate 
talentele, cu excepția unuia — cel al efortului 
sustinut şi concentrat.» 

Avea în minte tot felul de cărți şi tot spunea: «am 
terminat, mai putin trecutul pe hârtie. Sunt 
aproape de a trimite la tipar două volume de 
versuri.» Dar cărțile nu părăseau niciodată mintea 
lui Coleridge, pentru că nu putea să îşi asume 
disciplina de a se aşeza la masă pentru a le scrie. 
Nimeni nu a atins excelența şi nici cei care au 
atins-o nu au reuşit să o menţină în absența 


disciplinei. 


Istoria vieții lui Colerdige se poate repeta de nenu- 
mărate ori. Diferenţa dintre învingători si Performeri 
se reduce adesea doar la disciplină. 

Motivul pentru care majoritatea mor fără a face 
auzită muzica din interiorul ființei lor este aceea că se 
bazează exclusiv pe talent şi se aşteaptă ca acesta să le 
aducă succesul. 

Această filosofie de viață dă treptat naştere unei 
melancolii susținute de dezamăgire, care în cele din urmă 
va invada fiece clipă a zilei. 

Renuntarea la disciplină va semnala întotdeauna 
moartea visului. Entuziasmul şi pasiunea vin la mo- 
mentul lor. Sunt caracteristicile începutului de cursă, 
dar şi ale finalului, când se fac auzite aplauzele publicului. 

Cu toate acestea, pentru cea mai mare parte a cursei, 
disciplina se manifestă cu fiecare pas cugetat, milă după 
milă parcursă, nefiind nici văzută şi nici apreciată. 

În lipsa ei nu avem nici o speranţă. În cazul în care 
există această deficiență în vieţile noastre, putem pierde 
totul, dar preţul pe care îl presupune disciplina este plătit 
cu bucurie de cei aflaţi pe drumul spre împlinirea desti- 
nului. Aceştia sunt cei care au ochi pentru a vedea şi 
minte pentru a înţelege. Broasca ţestoasă care dă dovadă 
de astfel de caracter va învinge întotdeauna iepurele 
măcinat de o pasiune superficială. 

CAPITOLUL 13 


Dezvoltarea personala 


„Datoria noastră majoră nu este a 
vedea ceea ce se întrezăreşte la 
orizont, ci ceea ce ne este la 
îndemână.“ 


Thomas Carlyle 





Am subliniat faptul că succesul în viaţă se revarsă 
din interior spre exterior. Cu toate acestea, mulţi fac 
greşeala de a se concentra pe ceea ce se află la distanţă 
în loc să îşi îndrepte atenţia spre ceea ce le este la 
îndemână. 

Nu suntem întotdeauna capabili de a schimba circum- 
stantele exterioare, dar transformarea fiinţei noastre 
interioare şi a vieţii noastre este posibilă în momentul 
în care începem să înţelegem în ce constă sarcina dez- 
voltării personale. 

Performerii se dedică angajamentului de a învăţa şi 
de a evolua în toate domeniile vieţii, pentru a înfrânge 
toate limitele, nu numai cele legate de înţelegere, cunoas- 
tere şi înţelepciune, dar şi ale caracterului, atitudinilor 
Şi tenacitatii. Acestea se observa cel mai frecvent la nivel 
fundamental prin dorinţa de a menţine tonusul organis- 
mului, de a mânca sănătos şi de a face exerciţii fizice 
pentru ca energia necesară zilnic să nu fie deficientă. 
Ameliorarea constantă şi menţinerea stării de sănătate 
sunt reflectarea exterioară a acestei valori interioare. 
Cu toate acestea, este necesar să pătrundem şi mai 
adânc, pentru a ne da seama că dezvoltarea personală 
trebuie să ne invadeze şi să ne influenţeze întreaga fiinţă. 

Cei care reuşesc în viaţă sunt oameni extraordinari 
sau, cum spunea Aristotel, „suflete mdrete“. 

Oamenii extraordinari nu sunt doar rezultatul vieţii, 
al geneticii sau al educaţiei părinteşti. Trebuie să existe 
si voinţa de a trece dincolo de limitele pe care le presupun 
viaţa, atitudinea şi sufletul fiecăruia, pentru a părăsi 
zona de confort şi stagnarea şi a ne angaja în încercarea 
de a ne transforma fiinţa. A continua să repeti aceleaşi 
lucruri la nesfârşit şi a aştepta rezultate diferite este 
curată nebunie. Trebuie să înţelegem, prin urmare, că 
deschiderea spre a gândi, a crede şi a acţiona în mod 
diferit este cheia transformării reale, vizibile. 

Performerii acţionează mereu asupra caracterului, 
reacţiilor emoţionale şi vieţii lor spirituale. Înţeleg 

faptul că succesul se manifestă din interior spre exterior, 
că inima sau esenţa unei persoane este acolo unde trebuie 
depuse cele mai multe eforturi: că pentru a te dezvolta 
în exterior trebuie să te dezvolti în interior. 

Pe de altă parte, atunci când această ordine este in- 
versată, când se petrece o creştere bruscă a lumii exte- 
rioare fără o dezvoltare similară a celei interioare, ruina 
este aproape inevitabilă. Disperarea dovedită a celor care 
câştigă premii mari la loterie este un bun exemplu al 
acestui adevăr. Poate că li se imbogateste contul, dar 
lumea relaţiilor interumane şi cea interioară sunt devas- 
tate, pur şi simplu. Puterea interioară disponibilă este 
incapabilă să susţină şi să asimileze o asemenea explozie 
a universului exterior. 

Timp de mai mulţi ani, am fost implicat în a preda 
cursuri unor copii, prin intermediul anumitor programe 
regulate de la biserica noastră locală. Încercam să proce- 
dez astfel încât biserica pentru copii, aşa cum îi spuneam, 
să fie amuzantă şi incitantă, motiv pentru care efectuam 
tot felul de experienţe de chimie care produceau explozii 
şi izbucniri luminoase. Unul dintre experimente presu- 
punea introducerea unei mici cantităţi de apă pe fundul 
unei cutii pătrate de benzină, şi apoi încălzirea acesteia 
până când aburul începea să iasă. Luam atunci cutia de 
pe flacără, îi puneam bine capacul şi aşteptam să vedem 
ce urma să se întâmple. În foarte scurt timp, cutia ince- 
pea să se încreţească până când se latea şi se îndoia. 
Acest lucru se datora unui gol de aer care se crea în 
cutie şi, pe măsură ce începea să se răcească, presiunea 
aerului de la exterior o distrugea în cele din urmă. Presi- 
unea din interior era considerabil mai mică decât cea 
din exterior. 

Aşa se întâmplă şi în viaţă. Performerii îşi dau seama 
că implozia fiinţei interioare este o posibilitate extrem 
de activă în cazul în care nu se acţionează constant asu- 
pra inimii. Există multe căi prin care se poate realiza 


acest lucru. Benjamin Franklin practica frecvent ceea 
ce el numise programul de 13 săptămâni. A trecut pe o 
hârtie toate cele treisprezece virtuţi pe care dorea să le 


menţină sau să le practice în viaţă. Lucruri precum 
umilinţă, prietenie, perseverenţă, iertare sau disciplină. 
Fiecare dintre ele îi ocupa o săptămână, pe care i-o dedica 
în totalitate, concentrându-se asupra acesteia şi punând 
întrebări care atrăgeau nu numai analiză, dar şi amelio- 
rare. Astfel, trecând prin acest program, era capabil să 
aloce, pe an, cel puţin patru săptămâni de îmbunătăţire 
concentrată fiecăreia dintre aceste virtuţi. Mai târziu a 
declarat că, cel mai probabil, acesta fusese obiceiul cheie 
al vieţii sale, care îl ajutase să realizeze totul. Cu alte 
cuvinte, îşi dedica fiinţa, prin folosirea unei strategii 
practice, dezvoltării personale. l 

Unul dintre marile beneficii ale credinței în Dumnezeu 
este acela că te simți în mod consecvent stimulat să fii 
original şi onest în evaluarea slăbiciunilor şi a punctelor 
forte. Acest tip de credinţă încurajează căinţa si aduce 
cu sine promisiunea iertării. Astfel, individul este me- 
reu motivat să devină mai bun, fără a cădea în capcana 
unei existente obsedate de sentimentul vinovatiei, al 
dorinței de a munci excesiv, pe de o parte, sau al mândriei 
false şi al complacerii, pe de alta. 

Un program personalizat şi practic de dezvoltare 
personală nu numai că ne va cizela abilităţile de a face 
faţă vieţii, dar ne va spori şi capacitatea de a ne bucura 
de ea. Vom descoperi că la sfârşitul zilei nu suntem total 
lipsiţi de energie şi că nici nu suntem secatuiti de 
creativitate şi de idei după ce rezolvăm toate problemele. 
Dacă vă veţi gândi puţin la asta, veţi descoperi că este 
unica modalitate adecvată de a trăi. 

Un scriitor o numeşte marjă. În lipsa deciziei de a 
evolua în interior, vom ceda frustrării continue pe care 
o provoacă viata trăită fără un punct de sprijin: 

„A nu avea o marjă înseamnă a întârzia jumătate de 
oră la medic pentru că ai plecat cu jumătate de oră 
mai târziu de la coafor, pentru că ai ajuns cu zece 
minute mai târziu la şcoală pentru a lăsa copiii, 
pentru că maşina rămăsese fără benzină la doar două 
străzi distanţă de benzinărie — şi toate astea pentru 
că îți uitasei geanta. 

Marjă înseamnă a mai putea respira după ce ai 
terminat de urcat scările, a mai avea bani înainte de 
salariu şi judecată sănătoasă când ieşi din 


adolescență.“ 








Mulţi fac greşeala de a se 
concentra pe ceea ce se află la 
distanţă în loc să îşi îndrepte 
atenţia spre ceea ce le este la 

îndemână. 

CAPITOLUL 14 


Spiritul umil 

„Diavolul rânji căci dragul său păcat 
este mândria care maimutareste 
umilinţa.“ 


Samuel Taylor Coleridge 





John Cleese, cunoscut drept managerul unui hotel 
din Torquay, a prestat şi activităţi mai serioase. Era 
vocea lui Screwtape în versiunea audio a cărţii lui C.S. 
Lewis, Scrisorile lui Sfredelin sau Sfaturile unui diavol 
bătrân către unul mai tânăr. 

Screwtape, un diavol bătrân, îi scrie o serie de scrisori 
lui Wormwood, un demon ucenic, dându-i sfaturi despre 
cum poate distruge credinţa oamenilor. Povetele sale 
despre cum poate folosi umilința drept arma sunt 
educative: 


„Pacientul s-a smerit; i-ai atras atenția asupra 
acestui lucru? Toate virtuțile sunt mult mai puțin 
mărețe pentru noi atâta timp cât omul ştie că le are, 
dar acest lucru este cu precădere adevărat în cazul 
umilintei. Surprinde-l când este slab de înger şi 
sădeşte-i în minte gândul dulce: «Pe lov! Ce umil 
sunt!» şi aproape imediat îi va răsări în minte 


mândria la gândul propriei smerenit.” 


De-ar fi fost la fel de sensibil şi pacientul, Basil Fawlty! 

Se spune o istorie despre cunoscutul armator Onassis, 
care, din poziţia pe care i-o oferea puterea, reuşea să 
organizeze şedinţe de consiliu pe iahtul său de lux. Lângă 
biroul său se afla o baie personală şi o toaletă pe ușa 
căreia se instalase o oglindă bidirectionala, astfel încât 
Onassis putea să vadă ceea ce făceau şi spuneau ceilalţi 
în absenţa sa. 

Onassis găzduia o întâlnire de afaceri după ce nava 
trecuse prin lucrări de reparaţie. În momentul în care a 
simţit nevoia să se ducă la baie, s-a scuzat pentru a putea 
părăsi încăperea şi s-a aşezat pe tron, aşteptându-se ca 
şedinţa să continue. Nu a văzut decât reflectarea propriei 
imagini. Se uita la el însuşi. Unul dintre muncitori, care 
efectuase reparaţii minime la uşă ceva mai devreme, 
pusese oglinda invers. 

Există mai multe motive pentru care râdem la astfel 
de istorisiri. În primul rând, pentru că ne putem iden- 
tifica uşor cu acest tip de experienţe. Putem să punem 
şi noi cap la cap o listă cu momente stânjenitoare pe 
care le-am trăit, prin care, în ciuda încercărilor noastre 
de a păcăli pe toată lumea că suntem stăpâni pe situaţie, 
ne descoperim aşa cum suntem cu adevărat — nişte 
prostuti. In al doilea rând, ne place să auzim despre 
greşelile altora, mai ales dacă sunt persoane cunoscute 


sau deţin o poziţie înaltă. Simtim în mintea noastră că. 


nici aceştia nu se descurcă prea minunat, şi ne plac 
povestioarele despre latura lor umană. 

Cu toate acestea, trăim într-o lume în care se 
consideră că a te descurca în fiecare situaţie este 
condiţia cheie pentru obţinerea succesului. Imaginea 
reprezintă tot ceea ce contează, astfel încât suntem 
arareori sinceri referitor la scăpările noastre. Lumea 
noastră este una a individualismului şi a concentrării 
egoiste asupra sinelui. Am devenit imuni la excesele de 
aroganță prin apelul constant la stimă de sine, la a avea 
încredere în noi înşine şi la perspectiva asupra omenirii 
de tipul „Dacă mie mi-e bine, şi ţie ţi-e bine.“ Adăugaţi 
la toate acestea înţelegerea fundamental greşită asupra 
a ceea ce este cu adevărat umilinţa şi veţi obţine reţeta 
pentru o lume în care mândria are numai fațete pozitive, 
o lume care se miră de faptul că seninătatea şi împlinirea 
personală nu decurg pur şi simplu din dorinţa sa de 
mărire şi din demersurile sale egoiste. 

Trebuie să pornim din nou în căutarea umilintei. 
Trebuie să luăm această trăsătură de caracter din 
grămada de gunoi unde a fost aruncată pe nedrept din 
pricina unei definiţii eronate. Trebuie să privim cu alti 
ochi la sensul real al umilintei si la beneficiile pe care le 
obţin cei care o pun în practică. 

Pentru mulţi, mai ales în primii săi ani, Mohammed 
Ali era întruchiparea arogantei. 





Se povesteşte o istorioară, cel mai probabil apocrifă, 
despre unul dintre zborurile lui Ali spre a-şi onora un 
contract: 


„Avionul a trecut prin turbulente, pentru că vremea 
era nefavorabilă. Pasagerilor li se ceruse să îşi pună 
centurile de siguranță. Toți au procedat ca atare, 
mai puțin Ali. Observând acest lucru, insotitoarea 
de zbor s-a apropiat de el şi i-a cerut să respecte 
comanda căpitanului. 

Ali a răspuns simplu: 

— Superman nu are nevoie de centură de siguranță. 
Fără ezitare, insofitoarea de zbor i-a răspuns: 


— Superman nu are nevoie nici măcar de avion.” 


CE NU ESTE UMILINTA 


În ciuda faptului că auzim adesea vorbindu-se despre 
circumstanţe umile, umilinţa nu se bazează pe aspecte 
exterioare. Circumstantele nu au capacitatea de a te 
transforma într-o persoană umilă. Există milionari 
umili şi condamnaţi orgolioşi. Din nefericire, tocmai cei 
aflaţi la cea mai mare strâmtorare au tendinţa de a fi 
cei mai orgolioşi. Umilinta este o condiţie a sufletului, 
care nu are nici o legătură cu poziţia, avutia sau cu 
succesul. 

Alţii ar defini umilinţa drept ceva jalnic, o condiţie 
de suprimare a sinelui, opusul încrederii în sine şi 
tovarăşa auto-compătimirii. Abordarea de tip „Haide, 
calcă-mă în picioare“ asupra vieţii nu este decât o invi- 
tatie adresată celor care pot abuza de tine, care nu vor 
decât să te folosească şi să te manipuleze. O astfel de 
atitudine în faţa vieţii nu are nimic de-a face cu constru- 
irea respectului de sine sau cu relaţiile mature. 

Poate că ne-ar conveni să numim acest comportament 
umilinţă, dar a proceda astfel ar însemna să malignizăm 
o calitate dăruită de Dumnezeu. Umilinta sporeşte 

gradul de eficienţă al individului, în timp ce acest im- 
postor, acest lup în haine de oaie, această depreciere lasa 
a fiinţei, nu vor avea niciodată rezultate constructive, 
ci vor conduce la ruină. 

Umilinta a decăzut atât de mult tocmai din pricina 
acestor imitatori fazi. 

Trebuie să ajungem să înţelegem faptul că adevărata 
umilinţă este întotdeauna un semnal al puterii interioare 
şi niciodată un simptom al slăbiciunilor sau al îndoielii 
de sine. 





Umilinta este acea calitate interioară care ne determina 
să îi iubim pe alţii si să îi vedem într-o lumină favorabilă, 
în timp ce suntem capabili să ne evaluăm corect pe noi 
înşine. Nu înseamnă neapărat a ne diminua propria 
imagine, ci a-i vedea pe alţii în culori mai avantajoase. 

Umilinta ne face să înţelegem faptul că unica modalitate 
decentă de a trăi este a fi motivat de aspecte din afara 
propriei fiinţe, a-i sluji şi a-i ajuta pe alţii, a fi mai 
interesat de a oferi decât de a primi. În momentul în 
care acest principiu devine o valoare internalizată şi este 
practicat în mod consecvent, totul se va dezvălui de la 
sine. Zig Ziglar a expus lucrurile în următoarea manieră: 


„Pot obține tot ceea ce îmi doresc de la viață dacă 


ajut suficienţi oameni să obțină ceea ce ei îşi doresc.“ 





Primul motiv — Misterele existentei 

Se spune că preşedintele Roosevelt şi unul dintre 
prietenii săi, naturalistul William Belbe, ieşeau afară 
după ce îşi terminau cina luată împreună şi începeau să 
admire stelele. Se uitau mai întâi la o pată de lumină de 
pe cerul nopţii de lângă Pegas și apoi rosteau împreună 
aceste propoziţii: 


„Aceasta este galaxia spiralată Andromeda. Este la 
fel de mare precum Calea Lactee, galaxia noastră, şi 
una dintre sutele de milioane de galaxii. Constă din 
o sută de miliarde de stele, fiecare dintre ele mai 


strălucitoare decât propriul nostru Soare.” 


Apoi se întorceau cu faţa unul spre celălalt şi spu- 
neau: „Te simţi destul de mărunt acum?“, după care se 
retrăgeau în casă. 

Eu unul consider că descoperirile ştiinţifice cele mai 
recente din lumea mecanicii cuantice şi a astrofizicii 
acutizează aceste sentimente. Se pare că, de fapt, cu cât 
învăţăm mai multe despre originea universului şi despre 
procesele vieţii, cu atât suntem mai surprinşi. 

Mai mult, se pare că întreg cosmosul atârnă de o serie 
de lame tăioase... caracteristici bine cizelate, fiecare 
indispensabilă pentru ca viaţa să fie într-adevăr posibilă. 
Acest principiu este cunoscut sub numele de principiul 
antropic. Pe măsură ce timpul trece şi cunoştinţele 
noastre se imbogatesc, acest principiu devine din ce în 
ce mai pregnant. 


Cosmologul Edward Harison afirma: 


„lată dovada cosmologică a existenței lui Dumnezeu 
legea creației a lui Paley — actualizată şi recizelată. 
Ordinea echilibrată a universului ne oferă dovezi de 
primă mână privind creația divină. Alege: şansa 
oarbă care necesită o multitudine de universuri sau 
creația, care necesită doar unul... Multi oameni de 
ştiinţă, în momentul în care îşi acceptă punctele de 
vedere, înclină spre argumentul teleologic sau al 


creației.” 


In cartea sa, The Creator and the Cosmos, Hugh Ross 
enumeră douăzeci si cinci de asemenea caracteristici 

care tin de univers şi treizeci şi două de planeta noastră. 
Analogia cu lamele tăioase pare a fi chiar prea generoasă. 
Să luăm, de exemplu, un parametru care are legătură 
cu forţa electromagnetică raportată la gravitație. Dacă 
aceasta ar fi multiplicată într-o anumită proporţie cu 

10%, s-ar forma numai stele de dimensiuni mici. Dacă 
ar fi divizată într-o anumită proporţie cu 10“, s-ar forma 
numai stele de dimensiuni mari. 

Pentru ca viaţa să poată exista în univers, sunt 
necesare şi stele de dimensiuni mici şi de dimensiuni 
mari. Primele produc elementele esenţiale vieţii, iar 
celelalte sunt singurele stele destul de stabile şi cu o 
strălucire destul de durabilă pentru a putea susţine o 
planetă care poartă viaţă. 

Nu există destule cuvinte pentru a descrie aria redu- 
să de acoperire a acestui parametru. Ross o ilustrează 
prin intermediul următorului exemplu: o monedă de 
cinci cenți se însemnează cu o cruce de culoare roşie şi 
se aruncă într-o grămadă de monede de cinci cenți 
nemarcate în acelaşi mod. O grămadă atât de mare încât 
acoperă toată Australia şi a cărei înălţime ajunge până 
la lună. Acum inmultiti grămada cu un miliard. 
Probabilitatea ca un om legat la ochi să găsească, chiar 
de la prima încercare, moneda de cinci cenți însemnată 
este echivalentă cu 10%!’ 

Nu uitaţi că aceasta este doar una dintre lame. 

Tony Rothman, un teoretician al fizicii, afirmă, într-un 
eseu asupra principiului antropic: 


„În momentul in care ajungi față în față cu ordinea 
şi frumuseţea universului şi cu bizarele coincidente 
din natură, este extrem de ispititor să faci un salt de 
credință dinspre ştiinţă înspre religie. Sunt convins 
că mulți fizicieni şi-ar dori acest lucru. Îmi doresc 
doar ca aceştia să fie capabili să recunoască acest 
lucru.” 


Din ce în ce mai mulți recunosc acest lucru. Robert 
Griffiths, care a câştigat premiul Heinemann în fizică 


matematică, remarca: „În cazul în care avem nevoie de , 


un ateu pentru o dezbatere, mergem în departamentul 
de filosofie. Departamentul de fizică nu este de prea mare 
ajutor.“ 

Prin urmare, acesta este motivul pentru care gradul 
de umilinţă sporeşte cu cât evoluăm şi cu cât aflăm mai 
multe. 

Vom continua să învăţăm, să explorăm, să încercăm 
să ne fortam limitele. Acesta este unul dintre atributele 
care ne umanizează cu adevărat — căutarea adevărului. 
Cu cât descoperim mai mult din conţinutul acestui 
puzzle, cu atât suntem mai impresionați de creatorul 
său. 

Am auzit odată de un individ care era obsedat de 
explorarea spaţiului şi de dorinţa de a demonstra o teorie 
care îi era foarte dragă — că există o planetă geamănă a 
Pământului aflată de cealaltă parte a soarelui. O planetă 
care era imposibil de detectat pentru noi, tot aşa cum 
noi eram pentru ei. 

În momentul în care NASA a refuzat să creadă 
această teorie şi l-a trimis la plimbare spunându-i că e 
un şarlatan, a demarat proiectul pe cont propriu. A 
petrecut mulţi ani concepând şi construind o rachetă 
simplă, pentru o persoană cu scopul declarat de a merge 
de cealaltă parte a soarelui. 

În cele din urmă, proiectul a fost finalizat, iar eroul 
nostru a avut parte de o lansare de succes şi a pornit în 
spaţiu, dar la mijlocul drumului s-a întâlnit cu o navetă 
identică venind din direcţie opusă! 

Această fascinatie legată de spaţiu şi dorinţa de a 
învăţa sunt însoţite de ceva mult mai profund. 

Consider că în existenţa fiecărei fiinţe umane vine 
un moment în care ne dăm seama de imensitatea şi minu- 
nea creaţiei şi de micimea propriei noaste existente. 

Relationati aceasta cu conştiinţa interioară legată de 
prezenţa unei fiinţe creatoare, care ne consideră entităţi 
pline de semnificaţie, adevăratul corolar al creaţiei sale, 
şi vom fi coplesiti de sentimentul real al veneratiei 
pioase şi al uimirii profunde. Mulţi vor spune: Nu este 
acesta motivul pentru care se predică şi se practică 
adoratia, sub forma pe care o primeşte în credinţa de tip 
religios — şi unul dintre punctele sale forte? 

Adoratia ne facilitează menţinerea unei perspective 
sănătoase asupra a ceea ce suntem şi asupra Divinitatii. 
Doctrinele strălucitoare ale mişcării moderniste, care 
susţin că suntem toţi, de fapt, nişte zeități, nu are catusi 
de putin cunoştinţă de ceea ce înseamnă adoratia. 
Panteismul oferă un sentiment de scurtă durată cum că 
suntem stăpâni pe situaţie, prin care sinele este adorat, 
dar la o analiză finală nu reuşeşte să înlocuiască Divi- 
nitatea tuturor simtamintelor şi sensurilor. Pentru a 
putea practica adoratia în timpul vieților noastre, 
gândirea şi acţiunea sunt cheia principală prin care 
putem permite umilintei să înflorească în fiinţa noastră. 


> stom î y 5 nia 
— Parté@a intunecata 





„Nici un lucru drept nu s-a făurit vreodată din 


scândura strâmbă a omenirii. 


Umilinţa presupune faptul că toţi suntem creaţi şi 
conceputi pentru a obţine succes si pentru a ne împlini 
şi cu toate acestea, în acelaşi timp, recunoaşte și faptul 
că în fiecare dintre noi există o parte întunecată. 
Filosofia de viaţă „Mie mi-e bine, deci şi ţie ţi-e bine“ 
este numai partial validă. Mentalitatea invinovatirii a 
exacerbat acest fals sentiment al propriei verticalitati. 

Refuzul de asumare a responsabilitatii personale, rede- 
finirea păcatului drept maladie, reducerea sanctiunii la 
pură reabilitare, toate au contribuit la sentimentul 
nostru de aroganță ce a căpătat dimensiuni cosmice. 


Se pare că suntem incapabili de a fi pe deplin puri 
sau drepţi în gândirea, în motivele şi acţiunile noastre. 
Fără a cere ajutorul divin suntem incapabili de a ne 
ridica peste nevrednicia condiţiei umane. 

Partea întunecată nu se manifesta doar in despotii 
diabolici care au apărut şi au si dispărut, ci si in 
fenomenele de manifestare a raului in cadrul grupului, 
in situatiile in care noi, barbati sau femei, stam deoparte 
şi permitem răului să predomine, mai ales dacă a lua 
atitudine ar fi echivalent cu afectarea imaginii personale 
sau cu pierderea popularității. Ştim toţi, în adâncul 
sufletului, că dacă ar fi ca toate tainele inimilor noastre 
să fie dezvăluite, nu am fi prea mândri de ceea ce ar ieşi 
la iveală. 

Revista Times a publicat odată un articol intitulat: 
„Ce anume nu funcţionează pe această lume?“ G.K. 


Chesterton, scriitorul, a replicat: „Eu însumi. Al dus., 
G.K. Chesterton.“ 


Al treilea motiv — Diversitatea umană 


Mândria este adesea rezultatul supraevaluării talen- 
telor personale şi al subevaluării talentelor celorlalţi. 
Cu toate acestea, umilinţa nu suportă comparaţie. Deşi 
este posibil să am anumite puncte forte, abilităţi sau 
cunoştinţe pe care alţii nu le deţin, am si slăbiciuni, 
defecte şi neajunsuri pe care alţii nu le au. Pe scurt, în 
cazul în care umilinţa, sau mândria mea, se funda- 
mentează pe ceea ce pot sau nu pot face, trăiesc o amăgire. 

Umilinţa adevărată ştie faptul că suntem creaţi 
diferit. Dacă ar fi să folosim cuvintele Noului Testament, 
suntem înzestrați cu daruri diferite. Gândind în aceasta 
lumină, ne menţinem echilibrul şi perspectiva. Prin ur- 
mare, toţi avem ceva de oferit. 

Este obligaţia noastră să utilizăm pentru binele 
comun toate talentele cu care am fost înzestrați. 
Oamenii umili înţeleg acest lucru si îşi exploatează 

darurile cu încredere. În momentul în care sunt 
apreciaţi, nu se umflă în pene, ci îi mulţumesc 


creatorului pentru tot ceea ce le-a hărăzit. 

CAPITOLUL 15 


SORTII SUNT DE PARTEA CELOR 


CURAJOS!I 
Curajul 


„Toate visurile noastre pot deveni 
realitate — dacă avem curajul să le 
îndeplinim.“ 


Walt Disney 








Curajul are o latură cu o mare putere de inspiraţie. 
Fie că suntem martorii unei fapte de curaj sau că citim 
despre el în cărţile de istorie, curajul reuşeşte întotdea- 
una să ne acapareze inimile şi să ne motiveze simtirea. 

Hollywoodul a înţeles repede acest lucru şi, prin 
urmare, este aproape singurul secret al Performerilor 
pe care îl vedem ilustrat pe marile ecrane. Curajul îl 
determină pe Rocky Balboa să înfrunte un adversar mai 
puternic sau pe Arnold Schwarzenegger să facă fata unei 
clase dezlantuite de grădiniţă. Şi Butch Cassidy, Sundance 
Kid şi Karate Kid au avut mult curaj. Numiti-ma 
necunoscător, numiţi-mă naiv din punct de vedere cul- 
tural, dar mie chiar mi-au plăcut aceste filme. Poate că 
nu voi fi invitat la Cannes în urma acestei mărturisiri, 
dar este ceva în curajul în stare pură şi în înfruntarea 
dintre omul instinctual şi natură care dă frâu liber 
adrenalinei. 

Desigur, curajul nu este rezervat unui anume sex. Doar 
că majoritatea oamenilor îl recunosc şi îl apreciază în 
momentul în care este transpus în filme de acţiune, pe 
ecran mare, cu sunet digital. Cu toate acestea, mulţi 
dintre noi bărbaţii ne dăm seama că dacă un Bond sau 
un Rambo ar fi siliţi să se confrunte cu experienţa naşterii, 
imaginile lor studiate s-ar dezintegra la prima contracție! 

Curajul poate lua multe forme, dar, când este vorba 
despre noi, nu trebuie să îi permitem să ne scape, deoa- 
rece succesul în viață are nevoie disperată de puterea 
curajului. 

Nu putem citi o carte precum Reach for the Sky sau 
viziona un film precum Lista lui Schindler, sau să ascul- 
tăm unul dintre discursurile din timpul războiului, pe 
care le tinea Churchill, fără a ne simţi insufletiti de sen- 
timentul curajului. Dacă avem curajul de partea noastră, 
putem înfrunta viitorul plini de încredere. Curajul ne 
susține pentru a face faţă plini de tenacitate netulburată 

problemlor din prezent. Curajul ne transformă în oameni 
mai puternici, mai îndrăzneţi şi mai buni. 

Dicţionarul Webster defineşte curajul după cum ur- 
mează: „Calitatea minţii sau a spiritului care ne ajută 
să ne confruntăm cu dificultăţile, pericolele şi durerea 
cu siguranță şi hotărâre.“ 

Curajul nu se traduce prin absenţa fricii, ci este abili- 
tatea de a o înfrunta şi de a spune: „Indiferent de modul 
în care mă simt acum, nu mă las doborât.“ 

Curajul isi dă seama că, cel mai adesea, frica este iratio- 
nală. Frica înrăutăţeşte problema. Michel de Montaigne 
spunea: „Cel căruia îi e teamă va suferi, ba chiar suferă 
încă de pe acum din pricina acesteia. “ 

Churchill, a cărui întreagă viaţă este o ilustrare a 
acestei calităţi, spunea următoarele: 


„Nu trebuie să fugim de pericole şi nici să le 
întoarcem spatele. Amenințarea pericolului se va 
dubla. Dar, dacă îl vor înfrunta imediat, fără 
ezitare, il vom înjumătăți. Nu fugi niciodată, de 
nimic!“ 


Toți cei care reuşesc îşi dau seama că viata implică 
şi riscuri. Nu poţi fi perfect. Succesul nu este garantat. 
Ineficienta pluteşte pe aripile fricii. În momentul în care 
„dar dacă?“ se insinuează mai puternic în conştiinţa 
noastră decât „de ce nu?“, atunci laşitatea i se substituie 
curajului şi visurile rămân neîmplinite. 

Pentru a fi un pionier, ai nevoie de curaj, întotdeauna. 
După cum spunea poetul spaniol Antonio Machado: „Că- 
lătorule, nu există o cale. Poţi croi o cale dacă vei con- 
tinua să pdsesti înainte!“ Curajul se poate aventura 
dincolo de cărările bătute pentru a deschide noi drumuri. 
Îndrăzneşte să fie diferit şi, în consecinţă, lărgeşte aria 
experienţelor umane. 





Urşii, leii şi Goliatii lumii nu vor bate în retragere 
de bună voie. Trebuie să întâmpine rezistenţă. 

Frica te îndeamnă să fugi. Curajul se încăpăţânează 
să stea locului şi să lupte. 

Cultura noastră trebuie să lupte pentru dreptate şi 
pentru bunătate, iar acest lucru devine imposibil în 
momentul în care voinţa dispare sau în care îndrăzneala 
de a nu ezita se clatină. 

Experienţa de viata a lui Solejenitin l-a determinat 
să scrie şi să tragă un semnal de alarmă privind dispa- 
ritia curajului: 


„Ceea ce trebuie să învăţăm din vremurile străvechi 
este că lipsa curajului a fost considerată începutul 


declinului.” 


Curajul lui Gandhi s-a manifestat în dorința acestuia 
de a opune rezistență opresiunii, de a lua atitudine în 
apărarea adevărului, indiferent de consecințele pe care 
trebuia să le suporte pe plan personal. Perseverenta sa 
neclintită de închisoare şi post a fost susţinută de pute- 
rea pe care o creează curajul: avem şi exemple — Daniel 
in fata leilor, Churchill in fata nazistilor, Lincoln in fata 
propriilor îndoieli, Ioana d'Arc in faţa rugului. Toţi cei 
care reuşesc se încred în această virtute. 

Curajul a fost calitatea cheie a multora dintre Perfor- 
merii acestei lumi. 

Jack Lemmon afirma că încearcă să îşi stăpânească 
temerile şi să le pună să lucreze în favoarea lui: 


„Mă tem că ne facem prea multe griji în privința 
eșecului. Nu cred că eşecul poate face prea mult rău 


cuiva. Frica de eşec însă ne va distruge inevitabil.“ 


Alţii, precum Mary Kay, şi-au dovedit curajul inves- 
tind toţi banii pe care îi economiseau pentru pensie într-o 

nouă afacere. Kris Kristofferson şi-a părăsit cariera 
sigură din armată pentru a începe una nouă, ne- 
cunoscută şi nesigură, de cântăreț. În momentul în care 
a fost întrebat ce calități i-au fost de ajutor cu adevărat, 
a răspuns: „Imaginaţia creativă, compasiunea pentru 
semeni şi puterea spirituală, care nu izvorăsc din mine, 
ci de la Dumnezeu. Cred că sunt puternic în spirit. Îi 
îngădui spiritului să fie puternic. “®? 

Curajul nu este o calitate de sine stătătoare. Este 
creația credinței şi copilul destinului. Desigur, aceasta 
este una dintre cele mai mari revelații ale Performerului: 
o dată cultivată, o caracteristică precum scopul produce 
în mod natural toate ingredientele necesare pentru a se 
realiza. 

Acest lucru este valabil în privinţa tuturor virtuţilor. 
Simţul umorului atrage perspectivă, iar perspectiva 
serenitate. Concentrarea produce limpezime şi energie, 
iar umilinţa ne ajută să credem în semeni şi să 
continuăm să acumulăm cunoaştere şi înţelepciune. În 
momentul în care luăm o decizie, în care plecăm în 
călătorie manati de o convingere, sufletul va beneficia 
de sprijin pe parcursul drumului. 

Pe de altă parte, deprinderile, atitudinile negative şi 
deficienţele caracterului se vor uni pentru a conspira 
împotriva individului şi a succesului acestuia: mândria 
va atrage pierderea informaţiilor şi a relaţiilor; 
intransigenta ne va distruge perspectiva asupra vieţii 
şi ne va determina să pierdem din ochi scopul; speranţa 
şi simţul umorului nu mai sunt alimentate în momentul 
în care îngăduim disperării şi apatiei să ne taie calea şi 
să ne paralizeze evoluţia. 

Efectul de domino va lucra fie în favoarea, fie 
împotriva noastră. Sufletul are grijă de cei care se 
îngrijesc de suflet. Vechea zicală nu şi-a pierdut sensul: 
Dumnezeu. îi ajută pe cei care se ajută singuri! 


Neglijarea lumii noastre interioare va goli de sens 
existenţa noastră. Precum nisipurile mişcătoare, 
melancolia deşertăciunii îşi va căpăta inevitabil victoria. 

Probabil acesta este motivul pentru care trebuie să 
dăm atenţia cuvenită poruncii din Proverbe: 


„Păzeşte-ţi inima mai mult decât orice, căci din ea 


ies izvoarele vieții.’ 

În momentul în care „dar 
dacă?“ se insinuează mai 
puternic în conştiinţa noastră 
decât „de ce nu?“, atunci 
laşitatea i se substituie 
curajului şi visurile rămân 

Călătoria pe care am făcut-o împreună a evidenţiat 
şi explorat câteva calităţi pe care le consider esenţiale 
pentru obţinerea succesului în viaţă. 

Desigur, acest studiu asupra secretelor pe care le au 
Performerii nu epuizează subiectul, deşi lecţiile pe care 
le conţine sunt grăitoare: 


Sănătatea sufletească, trăirea dinspre interior spre 
exterior, ordonarea şi dezvoltarea lumii noastre 
interioare sunt instrumentele cheie pentru a ne 
putea descoperi pe noi înşine şi pentru a ne împlini 
potențialul. 

Problema şi răspunsurile se regăsesc latente în 
inimile noastre şi, prin urmare, ne sunt la 
îndemână. 

Călătoria în exterior nu este nici pe departe la fel de 
multumitoare precum cea în adâncul fiinţei 
interioare, iar dacă ne dorim să ajungem oamenii la 


care visăm, trebuie să hrănim forțele sufleteşti. 


Pare ciudat, nu-i aşa, că în ciuda acestor adevăruri, 
pe care le consider de la sine înţelese, şi care isi găsesc 
ecou în fiecare dintre noi, societatea şi cultura noastră 
perpetuează adoratia zeilor morţi, neputincioşi — egois- 
mul şi defetismul, refuzul de asumare a responsabilităţi 
şi acumularea de posesiuni... Suntem născuţi pentru 
lucruri mai măreţe decât acestea. În adâncul fiinţei 
noastre cunoaştem aceste lucruri, dar, dintr-un anume 
motiv, nu suntem capabili să le trăim şi în exterior. 

Abordarea de tip „Fie ce-o fi!“ este greşită! 

Destinele marete nu răsar de la sine, trebuie create! 
Create prin voinţă, hotărâre, determinare şi credinţă. 

Create de cei care sunt destul de cuprinşi de disperare 
încât să arunce o provocare sistemului şi să spună „Nu“ 
siguranţei pe care o oferă mediocritatea. 

Create de cei care se smulg din mlaştina decăderii 
sinelui şi care nu se mulțumesc cu puţin. 

Se pare că vremurile noastre sunt bântuite de o mala- 
die ciudată. Una asemănătoare bolii somnului sau 
sindromului de oboseală cronică. Cu toate acestea, ea 
nu vizează trupul, ci sufletul. Adevărul pentru care mul- 
te generaţii dinaintea noastră s-au sacrificat fără ezi- 
tare se retrage din fata noastră. Pasiunea a fost înghițită 
de plăceri, iar patima nu mai este tovarăşa credinţei. 
Mizele sunt încă imense, dar pentru noi par să nu mai 
aibă nici o importanţă. 

Cu toate acestea, viaţa noastră nu este un soi de film 
de succes turnat la Hollywood, în care percepem 
pericolul, dar ne mestecăm liniştiţi popcornul, pentru 
că ştim că totul este doar o chestiune de scenariu. Forţele 
aliniate împotriva noastră sunt cât se poate de reale. În 
faţa noastră se întinde eternitatea... iar dacă acum ne 
lăsăm cuprinşi de somn, o facem pe riscul nostru. 

Să fim curajoşi. Să nu renuntam şi să luptăm. Să ne 
îndeplinim menirea. Viaţa este pentru cei vii. Anii trec. 
Acum este momentul să luăm o hotărâre! 








Destinele marete nu răsar de 
la sine, ci trebuie create! 

John C. Maxwell, unul din- 
tre cei mai populari autori, 
potrivit New York Times, are 
un mesaj pentru cei care cred 
că talentul este răspunsul la 
orice problemă: Talentul nu 
este suficient. 

Mulţi dintre oamenii talen- 
taţi care au un avantaj asupra 
celorlalţi îl pierd pentru că în 
loc să şi-l îmbunătăţească în 
permanenţă se odihnesc pe 
lauri. Consideră că talentul îi 
va menţine în top. Ei nu îşi dau 
seama care este adevărul: dacă 
nu încep să şi-l valorifice, alţii 
îi vor întrece. Talentul este mai 
comun decât isi imaginează. 

Există oameni ca Jefferson, 
Nameth, Churchill, Bono, 
Oprah şi Dickens care au 
înţeles acest lucru şi şi-au 
dezvoltat talentul îmbună- 
tatind lumea din jurul lor. Cu 
exemple de necontestat ale 
celor care şi-au atins scopul, 
Maxwell, expertul în leader- 
ship la care apelează oameni 
de afaceri de pretutindeni, 
dezvăluie secretul a 13 alegeri 
cheie pe care le poţi face pentru 
a deveni o persoană extrem de 
talentată. Făcând aceste ale- 
geri vei descoperi că: 

e Încrederea iti consolidează 
talentul 

e Iniţiativa iti energizează 
talentul 

* Concentrarea iti directio- 
nează talentul 





NU ESTE 


SUFICIENT 


„DESCOPERĂ OPŢIUNILE CARE TE VOR PURTA 


MAI DEPARTE DECÂT ÎŢI PERMITE TALENTUL ` 


TALENTUL 





Talentul nu este suficient 


John C. Maxwell 





e Pregătirea iti poziţionează 
talentul 

e Curajul iti testează talen- 
tul 

+  Responsabilitatea iti inta- 
reste talentul 


Talentul nu este suficient te 
va conduce în direcţia bună şi 
te va ajuta să devii o persoană 
de succes. 


SDITURA AMALTEA 





Factorul Aladdin 


Jack Canfield, 
Mark Victor Hansen 








„V-AU VINDECAT SU- 
FLETUL CU SUPĂ DE PUI. 
Acum, geniala echipă motiva- 
tionala a lui Canfield si 
Hansen dezvaluie secretul prin 
care puteti obtine orice va 
doreste inima.“ 

- Ken Blanchard, scriitor 


Fericire personala. impli- 
nire creativă. Succes profesio- 
nal, Eliberare de frică — si 
promisiunea unor noi bucurii 
pe care nu trebuie decât să le 
ceri. 

Avem la îndemână abilita- 
tea de a obţine aceste lucruri. 
Factorul Aladdin: izvorul ma- 
gic al siguranţei de sine, al do- 
rinţei — şi al voinţei de a cere — 
ne permite să ne îndeplinim 
visurile. Acum, autorii motiva- 
tionali de succes Jack Canfield 
si Mark Victor Hansen ne 
prezintă Factorul Aladdin — si 
ne îndrumă să îl punem în 
aplicare în vieţile noastre. 

Factorul Aladdin ne ajută 
să nu pierdem oportunităţi 
esenţiale, identificând principa- 
lele obstacole care ne împiedică 
să cerem şi invatandu-ne teh- 
nici simple pentru a le depăşi. 
Cu poveşti pline de inspiraţie 
despre oameni care au avut 
succes cerând ceea ce îşi do- 
reau, această carte ne arată 
cum să provocam schimbări în 
vieţile noastre — indiferent de 
piedicile cu care ne confrun- 
tam. Si, prin intermediul aces- 
tei cunoasteri, putem culege 
bogăţiile unei vieţi trăite cu 
adevărat — o comoară care nu 
izvorăşte din lampa fermecată, 
ci din inimă. 


Orice este posibil... 
dacă îndrăzneşti să ceri! 

CUM SĂ PLACI ÎN 3 MINUTE 
La întâlniri, la serviciu, în grup 
Patricia Delahaie 
MARELE TU! 
Descoperiti comorile dinlăuntrul vostru 
Rene de Lassus 


RELAŢII PERICULOASE 
Cum să identifici şi să reactionezi la semnalele de alarmă ale unei relaţii 
cu potenţial abuziv 
Noelle Nelson 
NĂSCUT PENTRU A REUŞI 
Toţi avem un dar... tu l-ai descoperit pe al tău? 
Brian Souza 
CÂŞTIGĂ CU OAMENII 
Principiile fundamentale în relaţiile cu 
cei din jur 
John C. Maxwell 
CUM SĂ-ŢI RUINEZI VIAŢA 
financiară, profesională şi sentimentală 
Ben Stein 
FĂRĂ RISC NU EXISTĂ CÂŞTIG 
Descoperă drumul spre succes 
Roger Fritz 
PUTEREA CUVINTELOR 
Cum poţi obţine rezultate majore 
folosind cuvintele potrivite 
Hal Urban 
FACTORUL ALADDIN 
Indrăzneşte! Află cum să ceri 
Jack Canfield, Mark Victor Hansen 
POTI AVEA TOT CE ITI DORESTI 
Trebuie doar să vrei cu adevărat 
Michael Neill 
TALENTUL NU ESTE SUFICIENT 
Descoperă opţiunile care te vor purta mai 
departe decât îţi permite talentul 
John C. Maxwell 

